
X. weiligeBiftoriaDricauszfie 
cdermanns des Jüngern von 
Vlmerſter raiſe fo er von Hiſpania on 

Andoloſia auß in Indias des Occea⸗ 


wass ihm allda iſt begegnet biß auff ſein 
widerkunfft inn Hiſpaniam / auffs 
| Eklurtzeſt beſchriben / gantz 
lſtig zu leſen. | 

herꝛn Johanſen Wilhelm bon Loubẽ⸗ 
berg / vom Eoubenberger ſtain zuͤ 
UEiãʃlRBogechkh / Roͤm: Koͤnig: Maier 
85 1 Kath ꝛc. Meinem günſti⸗ 
PFF a 
Ein willige dienſte v nnd alles 


gůtts von Gott zůuor / Günſtiger Lieber 


| men bin / das E: Vi ein ſonder liebhaber vnd erforſch⸗ 
er der Antiquiteten / deßgleichen auch deren dinger / ſo 


ſich bei vnſern zeitten durch moͤrſchiffung / mit erfin⸗ 


dung der newen Inſeln / welchs man die New welt nen 
net / auß Gottes des allmaͤchtigen ſchickung wunder⸗ 


barlich herfür gethon / vnd noch für vnd für / mit man⸗ 


cherlai gaben / von Goldt / Edel geſtein / vnd koͤſtlichem 


holtz / gewürtz vnd anderm herfür thůn / vnnd eroͤffnet 


werden / darauß dann die miltigkhait / guͤtte vnd liebe 
Gottes gegen dem menſchlichen geſchlecht / ymmer de 
ſter mehr erkhant vnd mit lob vnd danckſagung billich 
zů hertzen ſol genom̃en werden. Es hat auch Gott der 
allmaͤchtige onzweiffel etwas groͤſſers drunter verpor 
gen / das vor dem tage des Herꝛen ons allen zů nutz als 


5 wir hoffen / werd erfolgẽ / wie E: Vals ich achte / ſolchs 


langſt vor mir nach ihrem hochbegabtem verſtande / 
bedacht vnd drauff gemerckt hat. LAG 
Be ea ie 


Dem edlen vnd eff en 


Junckherꝛ / Nach dem ich in erfarung kom⸗ 


— 


ahngezaigt / deren ſich wol zůuerwundern / So hat ſt 


Dieweil dann etliche / fo gethelte New wellt / mit il 


geferlicheit / ſchweren raiſen vñ vncoſten erfaren / auc 
groſſe bucher daruon haben geſchriben / vnd ſolch ding 
ich 
vnther anderm / mein Schwager Niclaus Federmañ 
von Vlm ſelig / ver ſchiner zeit / in namen vnd ahnſchick 
ung etlicher herꝛen auch deſs woͤllen erkundigen / vnnd 


ſo er zwai mal iñ Indien vber Moͤr geraiſet / hat er die 


erſte raiß vnd was ihm vnd andern mitgeferten drun⸗ 
der begegnet / was er auch geſehen vnd erfaren / von ey⸗ 
nem tag zũ andern / wie es erſtlich auß befelh der Ray: 
Maieſtaten durch ainen Notarien ſo mit geraiſet Wi 


ſpaniſch in ain bůchlin verzaichnet / ins Teüt ſch tranſ⸗ 


feriert vnnd nachgeſchriben / welchs gantz luſtig vnnd 
kurtzweilig iſt zuleſen / Vnd nach dem ich vernomen / dz 


E: Vt daſſelb auch zuleſen begert / hab ichs der ſelben 


als meinem lieben günſtigen Junckherꝛn / vñ als einem 


ſonderlich en liebhaber vnnd erforfcher der verborgne 
ding vñ wunder Gottes / ſouil es den menſchen nutzlich 
vnd boͤſſerlich iſt / hiebei wollen zuſchicken / mit fleiſſiger 
bitt E. V. woͤll ſolchs in gůttem gefallen von mir ahn⸗ 


nemen / deren ich auch in merem zů dienen genaigt / 
Damit ſei Ewere Veſte ſampt allen den 
ihren / vnſerm Herꝛen Jeſu Chriſto 
trewlich befolhen. Datum in | 
Vlm / im Monat Maio / 


Ewer veſt williger Wed ter 
Pane Kiff haber 
Burger zů Vm. 

10 Aike 
du en ne des Ji ger bon 
Vlm / auß Hiſpania in Be wasjmindifer 
0 raiſe begegnet / auch was Er geſehen vnnd erfaren 
V von J eee ſttten vnd gebꝛaͤuchen / 
Darber in was leibs gefahr er mit den ſeinen 
geſtanden / vnd wie vil ſie erlitten / biß 
r 2 der N Coro. 5 


W Pert püim 


hun vnd 


am 


3 fen Ja ar des andern tags des Monats 


mañ der Jünger von Vlm/zů Sant Lucar Barame⸗ 


ar * des Moͤhrs inn Des 1 


N eaufent 


- G ctobris / Gien ich Niclaus eder⸗ 10 

Andolo ſia gelegen / zů ſchiff / wellches mir von Herꝛen 
Vlrichen Ehingern / von der Herꝛẽ Bartholome Wel⸗ 


ſern vnd geſelſchafft wegen / geaignet / vnd für haupt⸗ 
mann deſſelbigen / ſampt ainem hundert vnd drei vnd 
zwaintzig Hiſpaniern kriegs volck / vnd vier vñ zwain⸗ 
Big teutſcher bergknappen / geneñt vnd fürgeſetzt / mit 


denen inn das lande Venecuela / ſo an dem groſſen Oc⸗ 


tautſchen moͤhr gelegen / welches gubernation vñ herꝛ⸗ 


ſchunge / den geſagten Welſern meinen herꝛen / von der 


Roͤmiſchen Rayferlichen maieſtat beuolhen / vñ über⸗ 
geben zůſchiffen / vnd zů hilff Ambrofio Talfingern võ 
Vlm / ſo als ſtatthalter vnd ver walter di ſer Regierũg 
vnd gubernation aldar was / Als wir nun mit groſſem 
vngeſtim̃en wetter / vñ zwaien ſorglichen fortunen / am 
23. tag nach vnſerer außfartt / ein Inſel Lancaeroten 
gehaiſſen / ſo bei dreihundert meilen von Hiſpania gele 


gen / vñ der ſiben Inſulas (die man Inſulas Canatias 


nennet) aine iſt / erraichten / vnnd wir aber auß wider: 
windt / wie geſagt / vns drei vnd zwaintzig tag verwei⸗ 
leten / welche Raiß man doch gewonlich / in 8. biß inn 10. 
tagen auffs lengſt für ſchiffet / hetten wir gebrech ahn 
waſſer / alſo / das wir gedrungen inn diſer Inſel waſſer 
zunem̃en / Vnd wiewol diſe Inſel dem khoͤnigreich Hi⸗ 
97 vnderworffen / ſo iſt doch nur ain ſtatt ſo vonn 
hriſten bewonet / darm̃ gebawen / ſo gegen Auffgang 
liget / vnd nach der Inſel Lancaeroten gehaiſſen / vmd 
vns aber der wind / der ſtatt vnd Port / daſſ elb zů zůfa⸗ 
ren verhindert / fůren wir in ein Portt gegen Nort / od 
mitnacht gelegen / Rabicon genañt / daſelbſt wir vns / 
nach ſag der ſchiff leüt waſſer zufinden verſahen / Vnd 
als ich mit 0, mañen / darunther vier ar 
| ik 


—— —— 7 — mtnnene en er 


für / mich kainer feind verſahe / vnnd daſelbſt niemand 
pfleget zů wonen / es was aber / alls es vnſer vnglück al⸗ 
ſo erfordert vnd Gott geſtattet / zů der zeit groſſe d ürꝛe 
in diſer Inſel / hette lang nit geregnet / hetten die Ara⸗ 
bier / ſo auß Barbaria / welche 17. meyl gegen der Inſel 
über gelegen / vnd an ainem ort diſer Inſel / ihr wohn⸗ 
ung zuhaben / vnd ihr viech / gaiß vñ kamelthier / aldar 


zů graßen vnd waiden / wurde vergonnet / von dannen 


ſie in Barbaria ihre Contract vñ geſchaͤfft oder hand⸗ 
thierung mit dem viech vnd genieß der ſelben / als milch 
vnd keß / haben vñ treiben / darumb ſie dem hauptmañ 
der Inſel / ihnen ſolches zů geſtatten / ihren tribut geb⸗ 
en / geſagts ihr viech an diſem Port Rabicon / da wir 
angefaren dem waſſer zů lieb / deſſen ſie an orten / da ſie 
ihre gewohnliche waͤſſerung haben / gebrech / hintri⸗ 


ben vnd vns erſahen / vermainend / wir weren Frantzo 
fen / dann eben vmb die ſelbig zeit / zwiſchen Hiſpania 


vnd Kranckreich krieg / vnd die Krantzoͤſiſchen ſchiff vñ 
Armada / ſich in diſer vnd den andern vmbligendẽ In⸗ 
ſelen auffhielten / vnnd auff die ſchiff / ſo auß Hiſpanta 
nach den Indias faren / die ſelbigen nider zůwerffen vñ 
zůberauben verwarten / darumb ſich ettwas bei acht⸗ 
zig Arabier oder Moriſcos ver ſamleten / Vnd als wir 
vns vmb das waſſer vmbſahen / ihrer weder ſorg / noch 
ihꝛer zůſamen rottunge gewarteten / überfielen ſie vns 
ettwa zehen ſchrit weit auff ainer hoͤhe / von dannen ſie 
mit groſſen ſtainen zů vns warffen / mit denen ſie gantz 
gewiſs / vnd ihr maiſt getroͤſtente wehr iſt / dann es ſeer 


ein ring volck / ſchnels lauffs von vnnd zum mann / wie 


ein hirſch ſpringt / darmit theten ſie vns / die wir d arzů 
gantz vnuerſehen / groſſen ſchaden / wundten vnſer vil 

mit den ſtainen / darunder ich in kopff auch hart wund 
ward / Als ſie ſich nu vnſer mach tig / vnd vns zertrennt 
ſein ſahen / welcher trennung wir getrungen / dann wir 
die ſtain nicht gedulden mochten / auch kain weher het⸗ 
ten / darmit wir ihnen ſo ferne ſchaden kundten thůn / 
Vnd die weil wir groſſen drang võ ihnen erlitten / vns 
nicht ent ſchutzen kundten / vnderſtunden wir uns / ain 
hohe fo gegen vns über einzunemen / vnnd als wir das 
thal verlieſſen / vnnd die hoͤhe zů vnſerm vorth ail auff⸗ 
ſtigen / folgten vns die Arabier nach / vmbgaben vns 
zů dreien ſeiten / vnd nach langem werffen vnd ſchlagẽ / 
ſo wir zů baiden ſeitten thettẽ / warden der meinẽ zwen 
teüt ſche / vnd ain Hiſpanier erſtochen / vnd reſt all mein 
volck hart wund / vnd ich mit einem ſtainwoꝛff (wie voꝛ 
geſagt) vnd noch mit ainem rapier / baider wunden in 
kopff / wol gezaichnet / vnd darzů ſampt zwaten iſpa⸗ 
niern von Arabiern gefangen / noch zwen teütſcher vñ 
zwen Hiſpanier gaben die flůcht an das moͤr / alda das 
ſchifflen / darmit wir an land gefaren / vnſer wartet / die 
Arabier aber folgtẽ diſen flüchtigen nach biß ans moͤr / 
worffen auch einsthails von der höhe denen im ſchiflin 
zů / wundten zwen Schiffer oder Marineros / alſo das 
fie ſich am geſtad nicht kundten enthalten / noch die vier 
obgeſagten perſonen retten / ſonder ſich in das Moͤꝛ zů⸗ 
weitten gedꝛungen wurdẽ / biß ſie die Arabier mit jrem 
ſtainwerffen nit mehr kundten erraichen / darumb ſich 
die vier flüchtigen in das Moͤhr / vnd ahn das ſchiflein 
zůſchwimmen begeben muͤſten / dahin ſie doch mit ar⸗ 
bait geraichten / vñ deren einer alſo ſchwim̃end gewoꝛf⸗ 
fen worden / das wa nicht mit eill / von denen im ſchiff⸗ 
lein / doch mit ihrer een 
e die Ara 


* 1 * 
n 
* 


Die Axabier / ſo ons gefangen / fuͤrten vns in ainen ho 
len ſtain / da ſie ons verborgen hielten / beſorgend / ſo die 


im ſchiff vernemen / wie es geſtalt / wurden fie ſich vnth⸗ 
erſthen / vns mit gewalt zůledigen / vnd jnen abzůtring 
en / vnd dieweil die Arabier / deren gefangnen wir war⸗ 
en allein Reſcat / oder ſchatzung vnnd loſung / vnſerer 


per ſonen von vns verhofften / vnd darumb uns enthiel 


ten / ließ ich mich gegen ihnen mercken / wolte mich mit 
dem hauptmañ des „ Ah ich ſelbs ſein jhnen 
verlaugnet) bereden / dẽs ſolten ſie mir ſtatt geben / vi 


mich ahn das ſchiff komen laſſen / die andern zween / ſo 
mit mir gefangen in pfandt halten / biß ich widerkoͤme / 

das ich aber ahn jnen nit gehaben mochte / das ſie mich 
ledig wolten laſſen / oder in das ſchiff zůkomen vergon⸗ 


nen / aber doch gaben fie mir zů / ich follce deßhalb ahns 
ſchiff ſchreiben / vnd mein mainung dem hauptmañ an⸗ 
zeigen / ſo wolltẽ ſie denen im ſchiff zeichen geben laſſen / 


das fie an land ſchickten / die brieff zůholẽ / doch mit dem 


geding / das ich můſte geloben / nit ahnzůzeigen wa wir 
gefangen laͤgen / auch das nit über zwen / auß dem ſchiff 
an land ſprungen / das geſchach / vñ als auff mein ſchꝛei 
ben / auß dem ſchiffe kamen zwen mann / das ein / ein bal 
birer ons zůverbindẽ / der ander ein Kriech / welcher die 


Arabiſche ſprach kundte / darmit wir doch / den Arabi⸗ 


ern vnwiſend / was ſie vnſerhalb mit einander redten / 
in irer ſprach auch kuntſchafft hetten / ich ſchreib auch 


ahns ſchiff / ſie ſollten ſich die ſelbige nacht erheben / an 
das recht Port vnd ſtatt der Chꝛiſten wonung Lanca⸗ 


rotten genañt farẽ / vnd dem hauptman die handlung 


ahnzeigen / darmit er eilend auff land vnſerer ledigũg 
fůr ſehung therte / vnnd als mit deſs die nacht ahnfiel / 


1 ab h 8 


— 


— 


IS | 9. 2 2 5 — a * NIE, 
ſagt ich den Arabiern der hauptmañ begerte von jnen 
zůvernemen / was oder wieuil loſung ſie für vns beger⸗ 
ten / darauff ſie ſich lang miteinander beratſchlagten / 


zůſchetzen / vnd doch wa wir vns fo tewꝛer ledigung vor 
dern thetten / welchs fie für yeden zwaihundert ducatẽ 
E hetten angeſchlagen / wolten ſie vns / darmit nit auß 

A langem verzůg vnſerer gefengnüs dem hauptman di⸗ 
| fer Inſel fürköme/alldrey vmhzwaihundert ducaten 
iedigen / diß alles / was ihre ahiſchlaͤg waren / hettenn 


Als fie aber morgens / an das geſtadt des Moͤrs / da ſy 
| das ſchiff im Port / abendts hetten gelaſſen / giengen / 
| auff mainung Reſcats vnnd loſung halber / mit denen 


hhnen zůuerſtehn hetten gegeben / zuhandeln / funden 


lichs ahnzaigten / vnnd wir vns darab verwunderent 
erzaigten / vnd nach langem nach gedencken / die vꝛſach 
jres abfarens zů vꝛteilen / ſagten wir / das wir ſchaͤtztẽ / 


ſie der zůkunfft auff dem Moͤr / Aber wir der hilff auff 


deiner vff kaͤmelthiern geritten / der fie ſich in diſer In⸗ 
ſel gebrauchen / vñ namen vns auß der Arabier haͤnd / 
vñ beleiteten vns in die ſtatt zům hauptmañ der Inſel 
Sancho de Herꝛers geheiſſen / welcher den fal vnſerer 

* . gefench nis 


vnd von vns groſſen Reſcat vnd loſung vermeinten 


4 wir durch den Kriechen obgeſagt / gůtte kuntſchafft / 


ſo der hauptmañ an land ſchicken wurde / alls wir dañ 


ſie das ſchiff ſchon abgefaren was / Als ſie vns aber ſol⸗ 


4 die weil die ſelbige nacht / eben ein ſcharpffer windt ges. 
* weſt / werden ſie dem Port / als denen es vnbekant / nit 

4 haben wollen getrawen / ſonder zů ihrer ſicherheit / inn 

| das Moͤr geloffen vnd geſchifft fein/alfo verwarteten 


| 
| 

I dem lande / jeder theil wie ers zůgeſchehen vermainet / 
| biß an den vierte tag / da kamen etlich des hauptmañs 
| 


1 


gefencknus / vnd die vꝛſach vnſerer ahnfart ahn diſem 
vnagewonlichem ortte / auff ſein begerẽ / nach lengs von 
mir vernam / welcher zůſtund den Moͤren nachzůſtellẽ 
vnd gefencklich für jne zůbringen / auſſendet / gleich wol 
acht ich nit weniger vmb den genieß der ſtraff fo er von 
jnen erwartet / als vnſern wider recht erlitnen ſchaden 
zůrechnen / von jme ahngeſehen / diſer hauptmann thet 
mir vaſt gůtt tractament vnd heilt mich wol / ver ſahe 
vns auch vmb bezalũg / aller notdurfft / alſo belteb ich 
biß ahn andern tag daſelbſt / mich vnnd die andern gez 
wundtẽ zůbinden / vnd mit andern der krancken noͤt zů 


verſehẽ / vnd volgents erhůb ich mich / vnd fůr ab in ein 
ander Inſel Lagomera gehaiſſen / zwoͤlff meildaruon 
gelegẽ / dahin ich am andern tag glücklichen ahnkame / 


lag daſelbſt drei tag / verſahe das ſchiff / mit holtz / waſ⸗ 
ſer vñ fleiſch nach notturfft / dañ es zů diſer raiß faſtdie 
gelegneſt Inſel iſt / vnther den ſiben Inſeln / ſoman die 
Canartas neñet / vnd da faſt alle ſchiff anfarẽ / von dar 
erhůh ich mich mein raiß fort nach Sancto Dominigo 
zůfaren / dahin ich von der Inſel Lagomera auß / noch 
1300. meil wegs hette zů Continuieren vnnd zůraiſen / 
Alſo eraichten wir noch inn diſem Monat December / 


Anno / neün vñ zwentzig / der mindern zal / das Poꝛt vñ 


ſant Dominigo / vnnoth anzůzaigen / die andern Inſe 
len / ſo wir vnther wegen / ehe vnd wir gehn ſant Do⸗ 


minigo geraicht fürgefaren vnd geſehen / dann w ir in 
dern keiner außgeſtaͤnden / doch will ich ahnzaigẽ das 
wir vo der Gemoꝛta auß / neinhnndert meil wegs farẽ / 
ehe vnnd wir land ſehen / diſe fart iſt der groͤſt Golffo / 
des Occianiſchen Moͤrs / vnd bißher ahn keinem ort 


der welt / khain groͤſſerer Golffo / da man lenger ahn 


Bi 


9 
land zůerraichen faret / erfaren oder geſchiffet woꝛden / 
wol vil weitter vnnd auch vngewarſamere raiſen / mit 
groſſer mühe vnnd gefahr / thůn die Portulageſiſche 
ſchifleüt / die inn India vnnd biß gehn Maluco faren / 
aber doch ſehen ſie auffs lengſt alle acht tag land. 

— Als ich nun in diſer Inſel / welche Inſula Spaniola 
Ic heißt / aber die ſtatt Santo Dominigo / welche faſt wol 

5 erbawen / vnd zierlicher gaſſen vnd edificias hat / vnnd 
I hat auch ain ſtarck weherlich ſchloſs vnd ain faſt gůtte 
port / Vnd wie wol in diſer Inſel / welche fünff hundert 

meil wegs rings vmb ſich begreiffet / vil der flecken vnd 
ſtaͤtt von Chriſten bewonet ſein / ſo iſt doch Sant Do⸗ 

. minigo / das haupt vnd beſte vnter allen diſen Inſeln / 
Sf onnoth von art vnd ſitten der Naturales oder einwo⸗ 
ner diſer land art zůſchreiben / dann es nu mehr als ein 
| land vor viertzig jaren von Chriſten / erobert vnnd ge 
j wunnen bewißt / vnnd lautgeſchreygig iſt / wie auch die 
zů Coro / als ihr hernach werd hoͤren / ain nacket volck / 


5 vnnd eben der ſelbigen farbe / Sie die Naturales oder 
4 einwoner difer land / ſo diſe Inſel / ehe vnd die Chriſten 
dahin komen / beſeſſen vñ beherꝛſchet haben / welche itzt 
LKEainen aignen flecken bewohnen / Sonder fie ſeind den 


| Chriſten gar geundertheniget / vnd dienen den Chriſtẽ 
993 fo vil deren noch bei leben / welcher doch nicht vil mehr 


x 
| 1 vorhanden / dann nach vernemen / ſo ſollen von fünff⸗ 
| * | hundert tauſent Indios oder ein woner ſo in dem land 
* geweßt / durch die gantz Inſel allerlai nation vnd ſpra⸗ 
4 chen / alls die Chriſten das land erſt erfunden / welches 
ID wie obge ſagt / bei 40. jaren / itzt nit über zwaintzig tau⸗ 


ſet bei leben ſein / ain groſſe ſumma in ainer kranckhait 
welche ſie Viroles haiſſen / auch thails in kriegen / vnnd 
ain 


ain groſſer thail auß übertribener arbait / darzů ſie die 
Chriſten / in den Goldbergwercken / genoͤttigt / welches 


doch wider ihre gewonhait iſt / dañ ſie von art / ain zart 


vñ wenig arbaitent volck gweßt iſt / geſtorben / vnd ſich 


in ſo kurtzer zeit ain ſolche multitud vnd groſſe ſumma 


in ain ſo wenig zal gemindert / Alſo das itzt / diſe Inſell 
vnd alle flecken vnd ſtaͤtt dariñen durch ain koͤnigliche 
kamer vnd hoffgerich / woͤlches fie Audiencia Reol haiſ 


ſen / geregieret werden / die inn der ſtatt ſant Domini⸗ 
go wohnen / Daſelbſt fandt ich / meiner herꝛen der Wel⸗ 


fer factor Sebaſtian Rentzen võ Vlm / belib aldar biß 
ahn den fünfftzehenden tag / mich wider mit notturffti 
ger pꝛofandt vnd vntherhaltung des ſchiffs / auff mein 
fort raiſen gehn Venecuela zů verſehen / lůd auch alda 
zehen pferd / darmit ich mich wider erhůb / vñ von ſant 
Dominigo abfůer / wie geſagt / gehn Venecuela ſchiff⸗ 
endt / dahin von ſant Dominigo auß bei zwaihundert 
meilen wegs iſt / wie wol es ſtracks wegs / nit vber hun⸗ 
dert vnd fünfftzig meilen ſeind / man kan ſich aber / des 
ſtracken wegs nicht gebrauchen / Dann das Moͤr da⸗ 
ſelbſt zůfaſt Corrent / oder lauffend / vnd die ſchiff / ſo ſie 


nit hoͤcher ahnfaren / dann dahin ſie ſtracks wegs bege⸗ 


ren / abtregt / faſt einem ſchnellrinnenden fluſs geleich. 
Als wir bis ahn den neündten tag gefaren / welchs ahn 
einem klainen weg / lang verweilet was / vꝛſach / der faſt 
vngewiſſen fart / wie dañ ge ſagt / vnd auch zů diſer fart 


nit mehr dann zwen wind proſpero oder dienlich ſeind / 


kamen wir abendts vmb die fünff vhr / in geſicht einer 
Inſell / woͤlche ſieben meil vonn dem landt Venecuela / 


üigt / Buynari gehaiſſen / woͤlliche der Pilot oder laiter 


des ſchiffs für ain andere Inſel / ſo e gelegen 

alſo das Poꝛtt Coro zůerraichẽ / woͤlches wol die recht 
derotta vñ fart / ſo es die Inſel Curacao / darfür wirs 
hieltẽ / geweſt were / Alſo vmb mitnacht vngefaꝛ / ſahe 
ainer der ſchiffleut auff dreien orten des ſchiffs fewr / 
woͤlche die Indios landuolck am geſtadt des Moͤhrs / 
darbet zů viſchẽ / alls ſie pflegen zuthůn branten / Alls 
aber ð Piloto oder laiter diſs ſchiffs ſolichs gewar / er⸗ 
ſchꝛack er ſer / beſoꝛgẽt dem land zůnahend gefarẽ ſein / 
deñ er erkañte die Inſel / ſo wir vor nachts geſehen / nit 


die ſein / darfür wirs hieltẽ / dañ wir ſonſt die Coſtades 


lands Venecuela / nit ſo bald hetten koͤnden erraichẽ / 
Alſo ließ er eilents das ſchiff wider kerẽ / hinder ſich zu⸗ 
faren biß morgẽs fruͤ / das ſie das land vñ ihr fart ſehẽ 
vñ erkeñen mochten / woͤlches alles vnſer not wol erfor 
dert / deñ fo wir die fewꝛ / ſo die Indios wie geſagt / (vil⸗ 
leicht auß ſchickũg gottes ) nit gepreñt / vnd wir die nit 
geſehen / vñ alſo nur ein halbe ſtund fortgefaren / we⸗ 
re onmüglich gweſt / das vnſer einer daruon komẽ we⸗ 
re / dañ daſelbſt kain Port oder ahnfart / ſonder voller 
baxos / als nidermoöͤꝛig vñſteinig / da ſich das ſchiff ange 
ſtoſſen / vnd wir ertrinckẽ hetten muͤſſen / Als wir aber 
diſe gefahꝛ / auß geſagter warnung / als got gefiel / für⸗ 
gangen / vnd am morgens das land ſahen / vnd erkan⸗ 
ten das wir ob ſechs vnd zweintzig meilen / vom rechten 
Portt der ſtatt Coro angefarẽ / vnd aber kains wegs / 


vomorte da wir waren / das Portt Coro erraichen kun 


— 


ten / dann wie vor geſagt / das Moͤr ſchier ainem waſ⸗ 
i ſer 


ſerflůs gleich abrindt / vnd auch die wind daſelbſt vaſt 
Oꝛdinari oder gemainglich Sud oder von mittem tag 
gehn / vnd gegen Oſt oder auffgang zefaren nit geſtat⸗ 
ten / Alſo auß zwaien boͤſen das wenigeſt übel zůer woͤ⸗ 
len / die weil ich ye mein fart wider gehn ſanto Domini⸗ 
go nem̃en můſte / ward ich entſchloſſen / den groſſen koſt⸗ 
en ſo auff ſouil volcks / ſo ich im ſchiff hette / woͤlcher bei 
hundert vnd ſiben vnd viertzig dern ich geradten Funds 
te / zů vmbgehn / darüber vil vncoſtens gangen were / ſo 
ich ſie mit mir wider zůruck gefuͤrt hette / ließ derhalber 
ein halb meil vom land / an dem ſtilleſten oꝛt diſer Coſta 
oder geſtadt ſo wir daſelbſt fande / das ſchiff / vn ſpꝛang 
aubents ſelbſt zehent in den Batel( alſo haiſt das klain 
ſchiff darmit man an land fuͤret) bei gůtter wehr / vnd 
ahn land fůren / thetten vns an ainem ort / da wir ver⸗ 
mainten von den Indios am wenigſten geſehen zu wer 
den nider / auff wohn / die Indios ſolten bei nacht wider 
auff ihre gewonliche viſchereien (wie dañ die vergang⸗ 


en nach beſchehen) kommen / fie zůüberfallen / vnd alſo 
von ihnen vernemen / wa wir im land weren / dann wir 


auch / ob ſie die Indios daſelbs / dem Gubernatoꝛ zů Co 
ro / vnderthan / vñ der Chriſten freünd weren oder nit / 
gantz nit wuͤſten / Wir kundten aber die ſelbige nacht 
nichts erwarten / dañ die Indios / als ſie das ſchiff erſe⸗ 
hen / hetten ſie ſich in ihre flecken vñ gewarſam gethon / 
beſorgend / alls offt von Sant Dominigo auß beſche⸗ 
hen / ain raubſchiff were / vnd vmb fie auffzůheben / zů⸗ 
fahen vnd zůuerkauffen aldar kom̃en / Dieweil ich nu 
ſahe / das vnſer anſchlag aber nicht efeet vnd verfolg⸗ 
ung wollte haben / warden wir zů rath / vnnd ſchickten 
zwen mañ der vnſern / ſie ſolten das land n zie⸗ 
* 8 c en / 


hen / ſo maiſt vnuermerckt fie kündten / vnnd ain flecken 
oder Pueblo der Indios erfaren vnd beſichtigen / alls 
dann ſo fie des wegs dahin bericht / wider kaͤmen / dar⸗ 
mit wir mit der ſtercke vnd maacht ſo die notturfft er⸗ 
haiſchete / dahin raiſeten / vnd mit guͤtte oder gewallt / 
durch fie gehn Coro / alſo haißt die ſtatt / da der Guber⸗ 
nator vnd die Chriſten wonen / vnd erſt haben gebawẽ 
vnd edifictert / gewiſen zůwerden / So fie aber im fahl / 
ainen Indios oder zween / deren ſie ſich maͤchtig ſehen / 
ergrieffen / das fie die ſelbigen fiengen / vnnd für mich 
brechten / darmit ich von ihnen durch ain tollmetſchen / 
ſo ich bei mir hette / was vns zuwiſſen nottwendig / er⸗ 
fuͤre / J ließ auch / alls ich diſe zween Hiſpanier abge⸗ 
ſandt / die ſelbige nacht alles volck / wellchs nicht zů der 
ſchiffung nott oder von noͤtten was / ſampt den Roſſen 
vnd aller notturfftiger prouant / auff drei tag an land 
füͤren / vns mit allem auff die raiß rüſtend / vnd auff die 
geſandten wartendt / die hetten ain Weiler von dreien 
haͤuſern / fünff meil von dem ort da wir angefaren / ge⸗ 
legẽ / erraicht / Vnd als fie bei nacht alſo verboꝛgẽ war⸗ 
tetten / biß ſich ain Indios von den haͤuſern weitterte / 
den ſelbigen ahnzufallen vnnd mit ihnen zufuͤren / das 
ſich aber den ſelbigen abent nit zůtrůg / Aber morgens 
frů gieng ain India / allain vmb waſſer ettwañ ferꝛ võ 
den haͤuſern / deren ſie nachgiengen / Vnd als ſie ſich die 
mit ihnen zůfuͤren vnderſtunden / ſagt ſie ihnen inn Hi⸗ 
ſpaniſcher ſprach / die fie ein wenig kundte / dann ſie vor 
jaren in Sant Dominigo verkaufft was worden / vnd 
aber vo Ray. May. factor / Juan oder Johañ de Am⸗ 
pies gehaiſſen / welcher der erſt Gubernator vnd beſitz⸗ 
er diſes lands geweßt / wider erkaufft / vnd in ih: nase | 
ande 


. 


Aland zů rer freiheit gebracht / von ihme darumb ahn⸗ 


geſehen das er ihme ein gůtten willen vnther den Na⸗ 


turales oder Indios machte / vnnd alſo ahn ſich ziehe / 


warumb ſie doch gefangẽ wurde / were doch ſie vnd die 


gantz Prouintz ſo Baragnana heißt / der Chriſten zů 


Coꝛo freund / alſo lieſſens die India wider ledig / giengẽ 


mit ihr in jre behauſung / alda fie etwañ bei ſechszehen 


Indios mann vnd frawen funden / lieſſen ihnen durch 
die geſagt India anzaigen vnnd ſagen / warumb ſie da 
weren / vnd wie wir mit dem aldar angefaren ſchiff kõ⸗ 
men werẽ / das wir auff land gehn Coꝛo ziehẽ moͤchten / 
begertẽ glaids volck des wegs / Alſo gab jnen der Prin 


cipal des Weilers / zwen Indios zů / mit denen die zwen 


Chriſten / am dritten tag morgens fruͤe khamen / Alſo 


erh ůb ich mich mit allem volck / vff Coꝛo zů raiſen / kam⸗ 


en deſſelbigen tags an einẽ bruñen / bei zwo meilen vom 
ort / da wir außgezogen / oder da das ſchiff ſtunde / dar⸗ 
bei wir die ſelbige nacht blieben / vnd des andern tags 
erraichten wir den Weiler vorgeſagt / aldar die in woh⸗ 
ner mit allerley viſchen / dern ſie vaſt vil vnd gůtt habẽ / 


8 ſampt anderer ſpeiß / auff vns wartende / vnd vaſt wol 


empfiengen / belieben die ſelbige nacht aldar / ſchickten 


etliche Indios gehn Coro sum Gubernator / woͤlcher 


nchit in aigner perſon / aber wol ſein ſtatth alter / Luis 


Ser miento gehaiſſen / dahaim was / Auch ſchicktẽ wir 


zů den flecken / darfür wir zů raiſen hetten / das fie mit 
Prouandt gerüſt weren / Alſo fortztehendt kamen wir 
ahm volgenden tag / nacht ſpat an einen Puebles Mi⸗ 


vaca gehaiſſen / daſelbſt wir auch wol empfangen wur 


den vnd die notturfft funden / daſelbſt ruͤheten wir biß 


— 


an andern tag / dan ſich etliche der meinen vergangnen 

tags hart gegangen hettẽ / dañ die tagreiß bei s. meilen 
weitt / mit gebrech ahn waſſer / ain hais ſandig landt / 
vñ den merenteil am geſtadt des Moͤꝛs geraißt waren / 
vmb mittag zeit khamen leütt / von des Gubernators 
ſtatthalter auß Coro / vns fort zůhelffen geſant / Die 
weil ich nu das volck auß gefahr / vñ ſchon dah aim ſein 
ſchetzet / vbergab ichs Joꝛgẽ Ehingern / ſo mit mir auß 
Sant Dominigo abgefaren / mit beuelch er ſollte das 
volckh dem Gubernaͤtor oder feinem Statthalter / in 
ſeinem namẽ / vbergeben vn vnther fein gehorſam ant⸗ 
worten / vnd erhůbe ich mich wider ahn das ſchiff zůrai 
ſen / darahn mir / die weil es vaſt reich geladẽ / an maiſt⸗ 
en gelegẽ ware / vnd ahn einem gefarlichen ort ſtůnde / 
Ritt alſo in tag vnd nacht wider zůruck ahn das ſchiff / 
was ich voꝛ in dꝛeien tage geraiſt ware / Vnd am fünff⸗ 
zeheten tag Jenners des dreiſſigſten jars der mindern 
zal / vm̃ zwo vhꝛ nach mitternacht / richten wir die ſegel 
auff / vnd füren wider zůruck / vm̃ das wir die recht De 
rotta oder fart zůnemen / vñ das portt Coro zůerraich⸗ 
en / woͤlches Portt genanter ſtatt Coro / mir von dem 
oꝛtt Paragnana / da ich angefaren / vnmüglich was zů 
erraichen / khamen alſo als Gott gefiel / in ſechs tagen 
wider in die Inſel ſant Dominigo / wollt mich aber in 
das Portt nit begeben / woͤlche einzůfaren etwas gefar 
lich iſt / vñ die weil ich zů ſant Dominigo nichts zůſchaff 
en hette / ließ ich inn dem Batel oder khlainen ſchiff / ais 
nen mañ / etwañ fünff vndzwaintzig meil von der ſtatt 
ſant Dominigo / in einem poꝛtt der Inſel Acua gehaiſſ⸗ 
en / dafur wir fůren / ahn landt ſetzen / mit befelch / das 
er ſolte auff dem lande gehn Sant Dominigo ziehen / 
vnd zů Sebaſtian Rentzen gehn / vnd ihm meine bꝛieff 
antworten / 


antwurtten. Als aber Sebaſtian Rentz in ainer Ca⸗ 
rabel / dreiſſig meil von ſant Dominigo / in ainer Inſell 
Fabona gehaiſſen / alda ich nit ſeiner / ſonder des mañs 


den ich zů ihme geſandt / wartette / zů mir kame / bracht 


mir allerlai notturfftige Prouandt inns land zůfuͤren 


was ich begert hette / Lag alſo in diſer Inſel / mein pro⸗ 


fandt vnd was mir von noͤtten zů empfahen / vnd auff 
gůtten windt vnnd zeit widerumb gehn Coro zůfaren 
warttendt / biß an ſechßzehenden tag ſtill. 


Von diſem ort obgemeldt / für ich in ein Inſel Sant 


Juan oder Johan gehaiſſen / fünfftzig meil ob der In⸗ 


ſell Tabona vorgemelt gelegen / da ſelbſt für ich inn ein 
Port vnd ſtatt von Chriſten bewohnet / genañt Sant 
Jerman / alda lůd ich Roſs / Och ſen / Sch aaff vnd an⸗ 
der viech ſo vil mir die ringerung deß Schiffs / von dem 
volck ſo ich außgeſetzt vnd in Venecuela geſchickt / ſtatt 
gabe / vñ laden kundte / mit dem ich mich ettliche tag da⸗ 
ſelbſt verweilet / folgends fůre ich widerumb ab / ſampt 
ainem andern ſchiff / auch meinen herꝛen den Welſern 


gehoͤꝛig / vnd in Sant Jerman zů mir was kom̃en / auff 


DHenecuela das land wider zůſchiffen / Kamen alſo vff 
den s. tag deß Mertzens im dreiſſigſten Jare / in Coro / 
des rechten Ports glücklich vnd wol an / dem allmaͤchti⸗ 
gen Gott ſeie lob / Alſo das ich mich von Sant Lucar 


de Barameda ain portt in Hiſpanta gelegen / wie dañ 


im anfang hieuor auch gemeldet / biß in das Portt Co⸗ 
ro / des lands Venecuela zůerꝛeichẽ / mich biß in ſechſten 
monat / das iſt vom andern tag October / im 1529. jare / 
bij den achten tag des Mertzen / des folgenden 

dreiſſigſten Jars der minder zal / ver w 8 let. 


¶ Wie ſich Nielaus Ferdermann ꝛc. in ahnkunfft der 
ſtatt Coro / im abweſen des Gubernators Ambro ſij 
Dalfingers gehalten / Auch mit was ehrerbietung / 
triumph vnd bꝛacht / Er ſampt dem Hans Seyſſen 
hoffer / den widerkomenden Gubernator / 
obgemelt / empfangen haben. 


Ahnkunfft indie tat Coro. 
Aich nun gehn Corolhatte / fand 


2 ich den Gubernator nicht / dann et vor acht Mo 
RB nat ain raiß das lands einwertz gethon / vñ hetten ſeit⸗ 
5 her feiner abraiß in Coro khain zeittung von ihme em⸗ 
. pfangen / vnd ward das land / in ſeinem des Guberna⸗ 
13 tors Ambroſij Dalfingers von Vlm abweſen / von ſei⸗ 
| nem Statthalter / Luis Sermiento gehaiſſen / geregi⸗ 


N ret / Als ich aber das ſchiff / dar innen ich dahin komen / 
A außgeladen / vnnd auff den 22. des Mertzens obſtends 
BB Jars abfertiget / gehn Sant Dominigo vnd foꝛt nach 
5 Hiſpania zůfaren / khame auff den is. tag Apꝛulis her⸗ 


nach ain andere Armada dreier ſchiff / von meiner her⸗ 
MB ren der Welſer leüt / von Sibillia in iſpania auß gen 
* Venecuela geſandt / darmit ihre diener / ainer Hanns 
2 Seiſſenhoffer gehaiſſen / für Gubernatoꝛ des lands ab 
— gefertiget / dann fie in Sibillia beſorgten / der Ambros 
| ſius Dalfinger möchte not gelitten haben / vñ villeicht 
14 mit feinem volck von den Indios / der widerkunfft ver⸗ 
MM hindert fein worden/dieweilinn fo langer zeit / wie hie⸗ 
| nor ahngezaigt / kain bottſchafft von ihme gehabt / 15 
au 


18 auch ſein ſtathalter / ſo er hinder ihm verlaſſen / welcher 
ain Hiſpanier was / vnd mehr auff ſein dan auff deren 


er ſehen ſolte / foꝛthailig gehauſet hette / Alſo ward 
der geſagt Seyſſenhoffer von Ray. May. amptleüttẽ 
ſo in diſem land reſidiern vnd wonen / als Factor / Con⸗ 
tador / vnd Threſorero / das ſeind / factor / zoll vñ ſchatz 
maiſter / vnd von dem andern kriegßuolck vnd Pobla⸗ 
dores oder einwoner / fürn Gubernator ahngenomen / 
vnd geſchworen / hat auch den geſagten des Ambroſij 


Dalfingers Statthalter verkert / vnd mir den befellch 


der ſtatthalterei auffgeladen / darinn ich reſidiret vnd 
belib biß Hans Seyſſenhoffer die Gubernation wider 
übergabe / Dann über fünfftzehen tag nach geſagter 
Seiſſenhoffers ahnkunfft vngefaͤr / lhame der erſt Gu 
bernator Ambroſius Dalfinger / welcher bei acht Mo⸗ 
nat / wie vor auch angezeigt / ainer raiß die er das land 
einwertz gethan / außgeweßt / welchen wir nott gelitten 
haben / vnd nicht widerkommend / zweifleten / der ward 
von Seiſſenhoffer vñ mir / mit ainer vaſt zierlichen ord 


nung / des kriegßuolcks zůroſs vnnd fůß / ein halbe meil 
von der ſtatt Coro / vnther ainer auffgeſchlagnen zellt 


oder velthuͤtten / mit ainem geſungnen Ambt / vnd Te 
Deum laudamus, mit trumpetten vnd heerbaucken em⸗ 
pfangen / aldar wir morgens aſſen / vnd nachmals / wi⸗ 


der in die ſtatt Coro zogen / Vnd wie woll diſer Ambro⸗ 


ſius Dalfinger / auff geſagter ſeiner raiß / vil vor vner⸗ 


farner / frembder land durchraiſſet / da ihme auch auß 


kranckheit vnd kriegsfahl / bei hundert Chriſten vmb⸗ 
komen. Von dero land ſitten vnnd Ceremonias / vil zů⸗ 
ſchreiben were / wils aber hiemit vntherlaſſen / alls ain 

ding das ich allein gehoͤrt / vnd nit ſelber erfaren / dann 


mein mainung nicht iſt / anders dann was ich ſelbs ge⸗ 
ſehen / vnd auß aigner erfarung / für warheit bekeñen 
mag zůbe ſchreibẽ / Die weil aber Ambroſius Dalfing⸗ 
er / glücklich wider gereicht was / des man ſich doch nit 


hette verſehen / auß geſagter vꝛſach / da übergab Hans 


Seiſſenhoffer / ſeinen tittel des Gubernators vnd Ca; 
pitan general / des er ſich auß gegebnem gewalt Ray. 
Mateſtat biß zů Dalfingers ahn vnd widerkunfft ges 
braucht / dem offtgemelten Dalfinger / alls erſten Gu⸗ 
bernator wider / entſchlůg ſich des ſelbigen gantz / ließ 
auch dem Dalfinger alles kriegsuolck vnd einwoner / 
wie ihme hieuor / ſchweren vnd vntherthenigen / vnnd 
ſollichs vmb die verenderung der Gubernation maiſt 
auß gezweifleter widerkunfft des Dalfingers für ſehẽ / 
vnd auff Seiſſenhoffer geſtelt / Vnd dieweil auch nach 
ahnkunfft des Dalfingers / des Seiſſenhoffers etwas 
bas zůgeradten was / hat er ſich anderer geſchefften in 
Indias / dern er auch Commiſſion hette / deſt ſtatlicher 
auß ʒůwardten / der Gubernation muͤſſigen woͤllen / 
Ambroſius Dalfinger aber / gebraucht ſich der Re⸗ 
gierung nur biß vltimo Julio / Anno dreiſſig / Welchen 
tag er ſich erhůb / gehn ſant Dominigo zůfaren / vñ ſich 
da ſelbſt neben andern vꝛſachen die ihnen darzů bewegt 
mochten haben / ſeiner kranckheit eins vierteglichen fie 
bers / ſo er auß geſagter raiß brachte / zů artzneien / daß 
er in Venecuela kain ringerung / die zeit er in Coro ge: 
legen / hett erwartet / derhalben ward ich wider für 
ſtatthalter der Gubernation vnd Capitan Ge⸗ 
neral in feinem abweſen verlaſſen / vnnd 
von allem volck dar für ahngenom 
men vnd geſchwoꝛen. 24 

Anfang der reiß Priclaus Federmatie/ 


von Coꝛo des and einwertz / vnd 


was für ordnung vnd anſtalt erauff ſolche 
raiß mit ſeinem volck gemacht hat. 


Wie ich mich nu aber mic züsıl holcke 


in der ſtatt Coro ohne nott vnnd muͤſſig befand / 
entſchloſs ich mich / ain raiß das land einwertz / gegenn 


Mittag oder Sudmoͤhr gelegen zuthůn / verhoffendt 


aldar nutzlichs außzurichten / Rüſtet mich mit allem 
das zů ſolcher raiß nott was / Vnd auff den u. tag Sep 


tembris Anno ꝛc. im dreiſſigſten / erhůb ich mich mit hũ 


dert vnd zehen Hiſpaniern zů fůß / vnnd fechsschen zů 
roſs / ſampt bei ainem hundert Indios naturales vom 
land / der ration Caquecios gehaiſſen / weliche vnſere 
notturfftige ſpeiß vnnd andern plunder / ſo zů vnſerer 


wehr vnd vntherhaltung dienſtlich / trůgen. Deſſelbi⸗ 


gen vnd erſten tags / verraißten wir drey meil wegs vo 
der ſtatt Coro / daſelbſt ich den andern vnd dritten tag 
fill lage / vnd vnſer läger in ain wiſen ſchlůgen / vnd ab 
dar ordnung in das volck machten / die vns surüwiger 
vnd gewar ſamer fortraiſung dienet / Auch ihnen vnd⸗ 


hauptleüt vnd ander amptleüt ſo die nott erhieſch / er⸗ 


nennet / dann wir des volgenden tags / der feinde land 


erraichten / aine nation Fedeharas gehaiſſen / welcher 
tten / weiß vnnd gebraͤuch / hernach inn ſonder beſchri 


fü 


2 


ben werden. 

¶ Von der Nation ideharas vñ deren gebꝛauch / 
Auch wie er mit ſeim volck vom Herꝛen des lands 
vnn den einwohner empfangen / vnd mit 
ſchanckung verehret worden ſei. 


Die Marion Pibchars. 
DIN wir nun den erſten Pueblooder 


5 DEHA? flecken diſer Nation ahnzogen vnd einraiſſeten / welche 


dann von vnſerer zůkunfft wiſſen trugen / dañ ich jnen 
follichs durch ainen Tolmerſchen / Cara Vanicerd ge⸗ 
nañt / ſampt ettlichen Indios vnſern freünden / ſolichs 
zůnor ahnzeigen ließ / nemlich wie ich fie haimzů ſůchen / 
vnd mit ihnen freündtſchafft zumachen keme / Alſo fan 
den wir den Cacique oder herꝛen des fleckens / mit allen 
ſeinen inn wonern vnd vnterthanen anhaims vnd inn 
rü wiger poſſeſſton ſampt aller notturfft ſpeis vnnd ge⸗ 
trancks nach ihrer art / ſampt ettlichen klametern von 
goldt / ſo ſie vns verehreten / vnnd vns dabei auch wol 
empfiengen / Gleich wol ſo iſt des golds nit vil inn diſer 

lation noch inn ihrem land fo ſte beſitzen / haben auch 
kein bergkwerck / ſo Contractiern vnd handeln ſie nicht 
mit den andern anſtoſſenden Nationen / dann ye aine 


Matton ſo das gebirg bewonen / mit der andern feinde 
iſt / vnd alle menſchen flaiſch / vnd ye ainer den andern / 


wa fie einander bekom̃en oder fahen künden /e ſſen. Al⸗ 
ſo vberraißt ich diſe Nation Fideharas geh aiſſen / wel⸗ 
che ain rauch vnd hoch gebirg beſttzen / ettwañ bei dꝛeiſ 
ſig meilen / Mir iſt vnther diſer Nation auch inn diſer 
zelt vnnd raiß der dreiſſig meil wenig begegnet / dauon 
„ zuſchreiben 


ʒzuſchreiben were / dieweil mich ohne nott ahnſicht ahn⸗ 
zůzaigen / die reiß von einem flecken in den andern / dañ 


ich von diſer Nacion / gleichwol mehr auß forcht / dan 


auß geneigtem willen / woll empfangen / vnnd was ſie 


mir vo Prouiant auch ein thail golds gegeben / haben 


thon muͤſſen / Sie haben ſich auch alle vnther Ray. 
May. vnd mein an dero ſtatt gehoꝛſam vnd ſucceſſton 
ergeben / was iſt not ahnzůzaigen / mit was muͤhe vnd 
arbeit / ſolich rauch gebirg / mit den roſſen wir fürge⸗ 


raißt / dieweil von jedem wol kan erkennt werden / wie 


muͤſam vnd ſchwerlich es zůgeht / ſonderlich an oͤrtern 
dahin kain roß / ja auch nie kain Chriſten zůfůß komen 
iſt / auch was gefahr ahn vil ortten / das hoch gebirg 
ahnzůr aißẽ geweſt iſt / ſonderlich wa vns die inwoner 
oder Naturales zů widerſten hetten gewuͤſt / vnd wie⸗ 


wol all wegen die flecken dar auß wir vns ſchaden zůbe⸗ 


ſorgẽ / voꝛ beſichtigen leiß / ehe wir vns das gebirg ahn⸗ 
zů ziehen begaben / ſo hetten wir dennocht offt geſchedi 


get moͤgen werden / ſo die in woner wie obgemelt der ge 
ſchicklichheit geweſt / vnd ins Gotte auch verhenget / 


oder auß genaden vns nchit verhuͤtet hette. 

Da wir auff den 23. tag September / Anno ꝛc. im 
3 o. in den letſten Pueblo oder flecken / diſer Natton Fi⸗ 

deharas khamen / vnd Hittoua haiſt / warde ich von 
den i wonern oder naturales bericht / wie zwo tagreiß 
von dannen / ein andere Nation Ayamanes gehaiſſen 
wohneten / welche ihre feindt weren / derhalben / diſe 
zwo tagraiß vnbewondt vnd oͤde weren / were auch ein 


klain volck / vnnd zwergen / jedoch ſtreitbar / beſeſſen 
auch ein rauch vnd gepirgig land / Alſo name ich bei 


hundert vnd fünfftzig Indios oder iñwoner / ji: dem 


Pueblo oder flecken Hitoua / das ſie vns den wegh vnnd 
ſtraſſen machten / auch den andern Indios ſo wir zům 
dꝛoſs vnnd vnſer nottdurfft zůtragen gebrauchten / 
helffen Prouiand tragen / vñ ſonderlich waſſer / deſſen 
vnther wegen gebrech / vns angezaigt ward. | 


Die Nation Ayamanes. 


¶ von diſer Nation art / aigenſchafft / ſitten vnd gebraͤuchen / 
Vnd wie ſie von der forcht / ſchrecken vnd entſetzen der vnge⸗ 
wonten nye erſehenen beklaidete on gebartette leütt ond ihren 
roſſen / durch die freündtlichait vnnd allerlay ſchanc kung Ni 
claus Federmanns ꝛc. entlediget / Kay. May. vnterthe⸗ 
nig worden / vnd den Chriſtlichen Namen erlangt 
vnd bekomen haben. 


9 s wir nu am dritten tag morgens 
fruͤe / ein einde von ſeſchs biß in acht heüſſer / welches 
die erſten diſer Nation Ayamanes ſeind / fanden / vnd 
ſy alfo vnſer vnbewiſt / überfielen / die ſich als erſchꝛockẽ 
leüt / ſo zuuor roſs / bekleidet vnd barttet leüt / weder ge 
ſehen noch daruon gehoͤrt / wolten empflohen ſein / das 
doch ſouil müglich võ vns verhuͤtet ward / ließ mit jnen 
durch ainen Tolmetſchen / ſo der Nation Kidcharas 
bürtig / vñ ich auß Hitoua mit mir genomen hett / was 
zů fride vnd diſe leutte zůbehertzigen / vnd des ſchreck⸗ 
ens vergeſſen zůmachen / dienete / ahnzaigen vnd für⸗ 
bilden / auch mit vil vmbſtenden Amoneſtirn / welchs ſy 
jnen ſchwerlich doch lieſſen fürmalen vnd einbilden / 
gabe jnen auch etliche ſchanckunge / von eiſen hacken / 
vnd glaͤſſere Paternoſter / ſo bei vns ( wie bewüſt) klai⸗ 
nes werdts ſein / aber bei ihnen / alls ain frembd ding 5 
gro 

groß geacht iſt / blieb diſen tag bei jnen / vñ allefreünd⸗ 
ſchafft beweiſende / vermainendt / durch ſie die Caci⸗ 
ques oder herꝛen deß lands diſer art vnnd Nation / zů 
frainde zůbringen. Erforſchet mich auch durch ſie / 
die gelegenheit diſes lands / auch die macht vnd innwo 


ner / Ich ließ auch / die hundert vnd fünfftzig Indios / 


ſo mit mir võ Hitoua heer gereißt / allein den Tolmet⸗ 
ſchen nicht / wider haim ziehen / gab jnen auch ſchanck⸗ 
ungen / vñ erzaiget mich ihrer dienſte gantz danckbar / 
vnd ſolches auch darumb / damit die Nation Ayama⸗ 


nes deſter behertzigter weren / vnd auch ſehen wie gůt? 


ten glauben wir vnſern freünden hielten. 

Von diſer eindde erhůbe ich mich am 27. tag des mo⸗ 
nats Septembris / Anno ꝛc. im dreiſſigſten Jare / mor⸗ 
gens zwo ſtund vor tags / Vnnd zwo meil von dannen / 
erraichten wir einen Pueblo oder flecken / darinnen ein 
reicher Cacique oder landtherꝛ wonen ſolte / denen ver⸗ 
mainten wir zů überfallen / vñ auch alſo wie die andern 
zů freünde zubringen / Vnnd wiewol mich die Indios 
auß voꝛgemelter eindde batten / ich ſolte fie voꝛ ſchicken / 
darmit ſie dem Cacique oder Herꝛen / vnſere ankunfft 
anzaigten / vnd er ſo gaͤhens überfals ſich nicht entſetzẽ 
thette / das wolte ich aber nicht geſtatten / beſorgende / 
fo fie vnſere zůkunfft wüßten vnd innen wurden / moch 
ten ſie auß forcht jre flecken verlaſſen / oder aber vns an 
ainem paſs ſchaden thůn. | 


| Da wir nun in geſicht des Pueblo oder fleckẽ kamen / 5 


vnd der Cacique oder Herr mit den ſeinen / vnſer vnbe⸗ 

ſorgt / wie wir vns dann anders nicht verſahen / dann 

das er aldar wonen ſolte / ſandte ich ettliche zů roſs vnd 

fůß ſampt den Indios / ſo ich mit mir auß = eindde ge 
l f ij 


“ 


fuͤrt / ettwann ain roſslauff vorahn / mit dem Cacique 
zůreden / vnd alſo was gůͤttlich nicht kündte geſchehen / 
ſolten fie der inn wohner ſouil ſie moͤchten / mit gewallt 
auffhalten / dañ ſie würden ſolchem kaum ain anfange 
geben haben / wolte ich auch bei jnen ſein. Darumb ich 
aber diſe vorſendet / was allain diſe vrſach / darmit fie 
ab ſo wenig volcks / deſtminder forcht vnd entſitzen ha⸗ 
ben ſoltẽ / dañ wañ ich mit allem volck dargeraißt were. 
Als aber die geſandten ahn den Pueblo oder flecken 
kamen / fanden ſie nicht ein ainigen menſchen / wol fun⸗ 
den wir das ſie die vergangne nacht da gelegen / dann 
ihr angezündt fewr noch brandte / Da ich nu mit allem 
volck dahin kame / vnd geſagts der geſandten auch be⸗ 
fande / kundt ich wol ſpuͤren / das ſie võ den Indios auß 
der einode / da wir die vergangne nacht gelegen / gewar 
net waſſen worden / bedorfft mich aber deſſen ſtraͤflich 
gegen ihnen nicht mercken laſſen / dann ich ihrer ferner 
bedorfft / Wir thetten vns aber inn diſem flecken nider / 
dañ wir allda Mahis / Juca / Batata / Oyama / ainen 
überfluſs funden / welcher Prouiandt art / ich zů ſeinen 

zeit hernach be ſchreibe. 
Als wir nun in diſem Pueblo oder flecken / bei gůtter 
wachte / auff zwo ſtund geweßt / vnnd alſo in radt ſtun⸗ 
den / wie die Naturales oder innwoner zů bekom̃en we⸗ 
ren / ließ ſich ain ſum̃a Indios / deren ettwann bei ſechs 
hundert / darfür wirs ſchetzten / waren / auff einer hoͤhe 
gegen vns über / mit ainem groſſen geſchray hoͤren vnd 
ſehen / ihꝛe hoͤꝛner / wie ſie in kriegen pflegen zůthůn / bla 
ſende / vnd alſo bei ainem vierthail ainer ſtund / zů vns 
ſchieſſendt / Diſen kundten wir ſo eilend keinen abbꝛuch 
thůn / dann ſie hetten die hoͤhe innen / Ich wollte auch 
| | nicht 

nicht geſtatten / das man ein ainige büxen wider ſie ſol⸗ 
te abſchieſſen / dieweil wir vnns auch wol moͤchten vor 
ihrem geſchoſs enthalten / dann ſie vns eben ferre / vnd 
alſo ihr Municion vnnd vorꝛath der pfeil verſchoſſen / 
auch ſich ſelber deren beraubten / ihnen ohne nutz / aber 


vns mit mehr genieß dann ſchaden / dann wir vnſeren 


droſs von den Indios darmit armierten vnd bewehre⸗ 
ten / welliche wir dann offtmals zů anhlauffen ettlicher 
peſs /in die erſte gefahꝛ dꝛungen / Dar umb ich aber ver⸗ 


huͤten ließ / das man khain geſchoſs wider fie ſollt laſſen 


abgehn / was von wir darumb angeſehen / damit ſie nit 
durch den ſchaden ſo wir ihnen thetten oder thůn moͤch 
ten / ſie ſich zů khainer freündt ſchafft hernach möchten 
laſſen verurſachen / welchs vnſer fortraiſen / obs ſchon 
dardurch nicht gar verhindert / doch auffs wenigeſt ge 
faͤrlicher vñ arbaitreicher / moͤchte verurſachet werdẽ / 
ließ alſo ain Indio / von denen auß der aindde / zů ihnen 
gehn vnd ihnen ſagen / wie wir allain ſie haimzuſůchen 
vnd mit ihnen freündtſchafft zumachen kom̃en weren / 


weren auch nicht darumb da / ihnen ihre weib vnd kin⸗ 
der zůnemen / als ſie die Indios / ſo ſie mit ainander krie 


gen / gebrauchen zůthůn. Da ſie nun den Indio gegen 


ihnen kom̃en ſahen / hoͤreten fie auff zů ſchieſſen / alls ſie 


aber ihn vernommen hetten / verlieſſen ſie die hoͤhe mit 
ainem hellen geſchrey / vnd giengen vff der andern ſeit⸗ 
ten / ſampt dem Indio ſo ich zů ihnen geſandt / hinweg 

vnnd kamen alſo weder ainer nach der ander wider zů 
vns. Mieruff ließ ich bei zwaintzig wol angelegter vnd 
bewerter man zů fůß / die hoͤhe einnemen / damit ſie den 


Indios nach ſehen / vnnd allſo auch die landtſchaffte 


beſichtigten / von denen vername ich / wie ſie bei dreiſſig 

Puebleos oder flecken / rings vmb uns gelegen / geſehẽ / 
vnd darundter dꝛei die ſie hetten angezündt vnd brün⸗ 
nen / welchs die Indios ſelbſt gethon hetten / Auch het⸗ 
ten ſie die Indios / ſo uns zůuor in das leger geſchoſſen / 
vber ain hoͤhe auß / gegen der hoͤhe darauff ſie zuuor ge 
ſtanden / geſehen gehn / welchs alles mir nicht ein gůtte 
anz aigung gabe / dann dieweil ſie die drei flecken ange⸗ 
zündt / kundten wir wol rechnen / das es allain auß ai⸗ 
ner de ſperation oder ver zweiffelung vnnd hartneckig⸗ 
kait geſchehen were / dañ ſie von vns zů überfallen wer⸗ 
den / beſorgten / vnd ehe ſie vns den genieß vnd Proui⸗ 
andt ihrer gůtter vergonnen wolten / verpranten ſie es 
alles / darmit weder ihnen noch vns nichts zů nutz kaͤm / 
Diſe hohe ließ ich mit gůtter wacht beſetzen zů vnſerer 
ſicherhait / dann vnſer Real vnd leger / von kainemoꝛtt 
kundte vberfallen werden / da die feinde von diſer hoͤhe 
zůuor nit geſehen wurden / Schicket alſo nach drei In⸗ 
dios / deren ſo mit mir auß der einde darkhom̃en / mie 
ſchanckungen zů den Caciques oder Herren der vmbli⸗ 
genden flecken / welche / ob fie ſchon nit in ihren Pueblo 
oder flecken weren / wol zufinden / vnd wa ſie ihꝛen auff⸗ 
ritt haben / zůbetretten wüſten / ihnen befellhende / wie 
dem voꝛgeſagten / warumb wir darkomen weren / ihnẽ 
ahnzeigen ſolten / auch darneben berich ten / ſo ſy zů mir 
khaͤmen / vnd ſich wie freünd gůttwillig ergeben / woͤlle 
ich ihn das vergangen ſchon verziegen haben / vnd für 
freünde ahnnemen / auch ihr freündt ſein / vnnd ſie von 
ihren feinden helffen ſchutzen vnnd errette n / Wa aber 
das nicht / vnd ſy ſich meiner angebotner freündſchafft 
voidern thettẽ / woͤlle ich ihnen nachſtellen / auch fie/ ihre 
landt vnd veldgebew / verhergen vñ verprennen / 2 

ie 


vnd verkauffte leüt haben vnd vergeben / vnd in allem 


5 ſie / vnd ihre weib vnd kinder fahen / jha für E ſchlauos 


wie ain rechter abgeſagter feindt gegen ihnen leben vñ 
mich erzaigen. | at 

Nach dem ich die geſagten Indios außgeſandt / ka⸗ 
men morgens vmb acht vhrn / ain Cacique mit ſechtzig 
mannen vnd weibern / gantz ohn alle wehr / vnd wie ſie 
pflegen zůthůn wann ſie ſich für freünde ergeben / vnd 
wie wol diſer Cacique oder Herr / nit ſo klainer perſon / 


alls wir die Zwergen / wie hernach geſagt wirt / haben 


funden / ſo bracht er doch ettlich zwergen mit jme / dar⸗ 

unther ettliche von fünff in ſechs ſpannen die lengſten. „d od 


Diſen Cacique oder herren / ſampt allem ſeinem mitge⸗ 
brachtem volck / ließ ich taͤuffen / vnd ſouil ſichs laßt ein⸗ 


bilden / vom Chriſtlichen glauben ſagen / Dann was iſt 


nott / ihnen lang zupredigen / vnd zeit mit ihnen zůuer⸗ 
lieren / dann ſolchs můß / vnd doch mit der zeit fo fie gott 

der Herꝛ begnadet / in die jungen die noch von den ver⸗ 
fuͤriſchen vnd teüffeliſchẽ Ceremonien vñ Secten ihrer 
vaͤtter nicht wiſſen / vnd nicht in die alten ſchon verſtock 
ten / gebildet werden. Diſem herren gabe ich auch ett⸗ 


liche klainetter von goldt / ſo ſie zů ihrer zier pflegen zu⸗ 


tragen / vnd die mir vereeret worden / auch ettliche mef 
fer vnd ſcherlin / beſt ettet mit ihme frid / darumb das er 
ſich in Kay. May. vnd mein / alls von deren wegen ich 
aldar was / ſampt allen den ſeinen / in gehorſam ergab 
Schickt auch durch ihne zů allen vmbſeſſenden Indios 
Principales oder Herꝛen / das ſie auch der gleichen wie 
er / zů mir khaͤmen / vnnd ſich für vntherthanen ihrer 


der Kay. May. vnd vnſere freünde ergeben / darmit ſo 


ich ietzt das landt durchzüge / aines yeden e 

tem Cacique oder herꝛen beſchehen / Vnd wie wol diſe al 
le der Nation Ayamanes vnd zwergen ſeind / fande ich 
doch ettlich darundter / groͤſſerer diſpuſttion oder lenge 
vnd groͤſſe von leib / von manne vnd weibern / vnnd als 
ich die vrſach der differentz vnd abthailung befraget / 
warde mir von ihnen ahngezaigt / vnd geſagt / das vor 
jaren / welches ihre vaͤtter gedechten / ſet ein groſſer vnd 
general oder gemainer ſterbent / vnter diſe Nation Ay 
amanes / ſo der ſelben zeitten ohne andere nation oder 
voͤlcker / vnther gemiſcht / das land bewonet haben / kõ⸗ 
men / welche kranckhait Vioroles gehaiſſen wirt / faſt 
der art alls bei vns die vrſchlecht / dann in gantz Indi⸗ 
as khain Peſtilentz nie geweßt / daruon ſeind eine ſolche 
menge oder ſum̃a der Ayamanes oder Zwergen geſtor 
ben / alſo das ſie das landt vor ihren feinden zů beſitzen 
nicht mer genůgſam geweßt ſeindt / vnd alſo auß noth / 
ſich mit ettlichen flecken oder innwonern derſelben / der 
feinde Fideharas / ſo ihnen auff der ſeitten gegen mit⸗ 


men geheyret haben / alſo das an diſem ortt etliche groͤſ 
ſerer diſpuſitton vnd befferer ſtatura / alls lenger vnnd 
geöffer von leib / vnther ſie gewach ſen ſeindt / Doch be⸗ 
richteten fie mich / das vier tage raiß von diſem flecken / 
were das land allain mit zwergen vnnd vaſt khlainem 
volck / vnd khain andere Nation vnder fie W 
VVV ' etliche 


ettliche tagraiß weit / das landt einwertz / bewohnet. 

Als ich das vnd was mir zů fortraißen noth was võ 
ihnen befragt vnd er faren hette / erhůb ich mich den ge⸗ 
ſagten zwergen zů zůziehen / vnd ward auch mit vil der 
Indios / von einem flecken in andern belaittet / vns mit 
wegmachen vnd anderer notturfft wol gedienet / dann 
durch diſe macht ich vil flecken vnd Cacique oder herꝛẽ / 
darfür mir raißten / zů freünde / vnd ward mir gewalle 
gegen ihnen zůbrauchen nicht nott / dann als ſie ſahen / 
wie ſich die andern ihre nationuerwanten / ergeben / vñ 
ich ihnen glauben gehalten / warden ſie mit gebung al⸗ 
ler notturfft gantz dienſtpar. 


Vnd als ich mich den erſten tag Octobris / Anno ꝛc. | 


im dreiſigſten / bei einem waſſerflůs Tocuio gehaiſſen / 


dahin wir eben ſpat kamen / nider thette / woͤlcher flůſs 


in aim thal faſt ſchnell lauffet / auch groß vnnd tieff iſt / 
machten wir auß den Rodellas oder Tartſchẽ / ſo das 
fůß volck zů ihrer defenſa / wehre vnd beſchutzung tra⸗ 
gen / einen floß ſampt etlichen baͤumen / ſo wir darzů ab⸗ 
gehawen / darauff vnſern plunder / ſampt den Chꝛiſten 


fo nit kundten ſchwim̃en vberfuͤrten / den floß mit ſtrick 3 


en von einem ort oder geſtatt zům andern ziehend / dañ 


jhn die ſchnelle vnd der gewaltig lauff des waſſers ab⸗ 


gefuͤret hette / Vnd als wir das volck geſagter geſtalt / 


vnd die roſs überſchwem̃endt / mit genůg muͤhe vnd ge 


fahr / vber das wafler gebracht / vnd die nacht ahnge⸗ 
fallen was / thettẽ wir uns gleich am waſſer nider / vns 
gantz kains vnfalls des waſſers beſorgende / kam vmb 


mitnacht vngefahr / der flůß des waſſers ſo hoch ange⸗ 


lauffen / dañ es wie wir achteten / im gebürge geregnet / 
wol bey vns nit vngewittert / das er zů vns vff 2 hohe 


vo To * 

ſtige / welchs wol zwaier mann höher dañ er am abent 
als wir ihn überꝛaiſt / gewachſen was / vmblieff alſo die 
hohe darauff wir lagen / das wir vonn ihme gleich ay⸗ 
ner Inſel / vmbgeben / allſo hette er ſich außgebraittet / 
entfůͤret etlichen meines volcks / ſo in der nidere gelegẽ / 
ihren plunder / klaider vnd ſpeiß / ehe vnnd ſie des waſ⸗ 
ſers ahnlauff gewar wurden / es ſchwemmet vns auch 
zwei Roſs wol ein viertheil meil wegs võ dem leger ab⸗ 
werts / Alſo das vnſer beſtes remedio oder vorteyl wa⸗ 
re / allen plunder auff die baͤume zůhencken / ſo beſt wir 
mochten / vnd vns der hoͤhe behelffen / dann wir darabe 
nicht kundten / vnd ſo gott hette verhengt / das es noch 
drei ſtunden were ahngeloffen / hette es vns mercklichẽ 
ſchaden geboren / vnd ohne zweiffel / das niemant deñ 
derſich auff den baͤumen enthalten / were dauon kom̃⸗ 
en / Als es aber Gott gefiel / dem ſei lob / weret es kaum 
beyfünff ſtunden / vnd name ſo vaſt vnd eilends wider 
abe / alls es hette zů genommen / allſo das morgens vor 
mittag / das waſſer ſo klein als voꝛ / vnd der außgerun⸗ 
nen flůß / ſo vns hette vmbgeben / ſchon verloffen was / 
Derhalben warden wir verurſachet / ob wir ſchon der 
Prouiand ettwas gebrech hetten / den ſelbigen tag da 
zůbleiben / vnnd dem verloren plunder nachzůſůchen / 
funden alſo die zwey roſs / vnd ettlich wenig des verloꝛ⸗ 
nen plunders / ſo ſich zwiſchen den ſtauden vnnd bauͤum⸗ 
enhette enthalten / Erhůͤben vns des andern tages / 
das was auff den dritten tage Octobris / Anno ꝛc. im 
dreiſſigſten / fort zůraiſen / kamen in einen Pueblo oder 
flecken / daſelbſt ward ich von den einwohnern / ſo auch 
der nation Ayamanes feindt / wol empfangen / deñ ich 
die Indios / der Nation ſo vnſere freunde / auß . 
| melten 


fand bei denen aller Prouiandt gůtten rath / daſelbſt 
ich den tag vnd biß morgens frůe / blibe biß vmb s. vhr / 
da erhůbe ich mich fort dem gebirge der Ayamanes zů 
zůrayſen / Die weil aber der Cactque oder Herꝛe vnd die 
einwoner diſes fleckens / der zwergen des gebürgs feind 
ſeind / dañ von darauß fieng ſich ahn / das die zwergen 
wie ich zůuor hab angezeigt / für ſich ſelbſt / anderer na⸗ 
tion onuermiſchet / wohnen / vñ kainen Fideharas vn⸗ 
ther ihnen gedulden / noch inn der Confederation oder 


verbündtnüs / der andern Puebles ihrer Nation auch 


Ayamanes / ſo mit yhrẽ anſtöſſern der Nation Rideh a 


ras vermiſcht / nicht ſeind / noch gemein ſchafft mit jnen 
haben / Ja auch diſen Pueblos / ſo mit den Xideharas / 


durch heyrath / wie auch vor ahngezaigt / vermiſcht / 


feindt vnnd gehaſs ſeind / Als ich aber bei ainer meilen 


geraißt / khamen wir an ein wuͤſtes gebürg / daſelbſt die 
roſs fortzůbringen / muͤſam vnd gefaͤrlich iſt / ward ich 
entſchloſſen / dehme nach vns das gebürg fortahn faſt 


rauch vnd ſcharpff ſein ahnſahe / vnd ſo wir vns ſchon 


itzt ein paſſo oder weg gemacht hetten / würdẽ wir doch 
all halb meyl dergleichen finden / vnnd ſich vnſere raiß 
alſo lang verziehen / vnd die zwergen vnſer gewar wer⸗ 


den / vns auch von dem gebürg ſcheidigẽ / oder aber ihꝛe 
flecken verlaſſen vnd verhauſen woͤllen. Alſo wie wir 
ſchon ihre flecken erraichten / ſie nicht funden vnd vumb 


ſonſt ger aißt weren / dann fie ſich inn dem gebürg / wol 
hetten zůuerſtecken / ſo wir ihnen nicht zůkundten / vnd 
villeicht an oꝛtten da es mer mit vnſerm / dañ mit jrem 
ſchaden vnd gefahꝛ / geſchehen moͤchte / denn wir hetten 
vns nit zugetroͤſten von jnen / wie von den kits eis ten 


melten flecken / mit mir genommen / für ge ſandt hette / 


Indios diſer Nation empfangẽ zůwerden / als die vns 
nicht erkhannt / noch von vns gehoͤret / vil ehe für ihre 
feind / alls die den andern ihren gehaſſeten vnd wider: 
wertigen beiſtandt / vnd aber jhnen ſchaden zůthůn ko 
men weren halten / vnd dieweill Ich diſe Nation allein 
zůſehen / ab deren klaine / nach hoͤrenſagen zůuerwun⸗ 
deren was / dieſen weg zuziehen / mich verur ſachet / wel⸗ 
licher doch vns zů fürgenomner raiße / dem Sud oder 
Mittag moͤr zů zuziehen / nicht dienet / vnnd ſolichs ge⸗ 
birg in die harꝛ zů foꝛraiſen vnmüglich / darzů ſo wur⸗ 
den vns die Roſs / mer verhindern / dann zů vberwin⸗ 
dung der feinde fürdern / Sandte ich einen haubtmañ 
mit fünff zig der bas gerüſten maͤnnern zufůſs / ſampt 
ainen Tolmetſchen diſer Nation / das fie die Zwergen 
mit lieb vnnd freindtſchafft / vnd wa nicht fuͤglich / mit 
gewalt für mich zůbringen / vnd zohe ich mit dem Reſt 
meines volcks wider zů ruck / vnd belib in diſem Pueblo 
oder flecken / daruon ich deſſelbigen tags / wie vor gehoͤ⸗ 
ret / ahnzogen was / aldar wartet ich biß an den andern 
tag / das was auff den fünfften tag Octobris / der auß⸗ 
geſandten / die khamen abendts ſpaͤt / brachten ob die 
hundert vnd fünfftzig per ſonen / manne vnnd weiber, 
welche ſie in einem flecken / bei fünff meil von dem fleckẽ 
da ich innen lage / hetten vberfallen / vnnd als ſte ſich zů 
wehr geſtelt / vnd freiwillig mich haimzů ſůchen / vñ für 
mich zůkumen / nicht wolten begeben / gefangen / ettwa 
vil im ſcharmützel erſchlagen / vnd auch der Chꝛiſten et⸗ 

lich von ihnen auch gewundet / vnd erſt als die Chꝛiſten 
mit den gefangnen am widerraiſen / vnnd zů vns auff 
dem weg waren / ihnen ein groſſe ſchar / vmb die gefang 
nen abzůdr ingen nachfolgten / ettwa vil der Chriſten / 


auch 


» 


| auch die gefangnẽ / als die vnter die Chꝛiſten / eingeteilt | 
waren / von den hoͤhenen vñ gebirgen / die fie alweg ein⸗ 4 
zůnemen / alls die deß lands art wiſſen / ſich befliſſen / ge: 
ſchedigt vnnd gewundet / Diſes waren alles vaſt klain 
volck / darunther / wie mir von den Indios vorgeſagt / 
kein andre Nation vermiſcht was / vnd waren die leng 
ſten von fünf ſpañen darunter auch etlich võ vier ſpan 
nen lang / doch zů ihrer groͤſſe zierlicher Proportz vnd | 
geſtalt / von leib / Vnd dieweil wir vns des volcks / vmb | 
feiner Elaine willenn / nicht kundten gebrauchen / deren 1 
wir doch vaſt not waren / vñ an droß volck gebrech het⸗ | 
ten / den Chriſten ihren blunder zůtragen / dañ die In? 
dios ſo wir zů Coro außgefuͤret / faſt entloffen vnd zů⸗ 1 
ruck wider haim gekert waren / ließ ich ſte tauffen / vnd | 
wie vor den andern / was zů fride dienet ſagen vñß amo 
neſtirn / vnd als ich fie auff gůtten weg brachte / auch | 
mit dem Cacique oder herꝛen des fleckens / dariñen wir | 
| lagen / dern feinde fie waren / veraint vnd zů freünd ges 4 
bracht / ließ ich fie all biß an zehen perfon/ die mich für 1 | 
maiſt Principal abnfaben) wider haim ziehen / ihnen 4 
befelhende / ſie ſolten ſich gegen ihren Cacique vñ ober⸗ | 
heren / der gůtthat von mir beſchehen / rhuͤmen / vnd | 
ihnen etliche Pꝛeſentes vnd ſchanckungen die ich ihnen 1 
gabe / antwurten / vnd auch darneben ſagen / ſie ſolten | | 
3 
| 
| 
| 


inn den Pueblo Carohana / welcher drei meil von dar 
gewGwKsgen / dahin ich deſſelbigen kags hinzůziehen / vñ irn A 
biß ahn andern tag warten wollte / zů mir komen / vnd Ir 


ihren frid mit mir beſtetten / darmit zogen fie mit fri⸗ 1 
den / als geledigte gefangẽ / jren / vnd ich meinen wege / 1 
fande in dem Pueblo oder flecken Carohana gůtt vnn 

terſchlaiff vñ freündt / dañ ſie des e Se herꝛẽ / MM 

des Pueblo oder flecken / darauß wir gezogen / freünde 
vnd der ſelbigen Confederation vnd pündnus waren / 
bliben den tag biß an den andern / das was der /. tage 
Octobris / daſelbſt / dann da funden wir vaſt vil vñ gůt 
wildepret / von Hir ſchen vnd Ellendt / deſſen es an den 
enden ain überfluſs hat. Alſo kamen vmb mittags zeit 


zwen Cacique oder herꝛen der Zwergen / mit vil ihrem 


volck / ettwas mit gewehrter hand / wellches ſie doch / ſo 
ſie freünde ſein / oder ſich darfür ergeben woͤllen / nicht 
pflegen zůthůn / vnd als fie die Innwoner vom Pueblo 


oder flecken Carohanahetten er ſehen / als die vff ihꝛen 


veld gebewen arbaytend / von verren / Ehe auch dann 


vnſer wachte gewar woꝛden / erhůb ſich in dem Pueblo 


oder flecken / ain auffrůr vnd zůſam̃en lauffen / dann ſie 
beſorgten / das fie darumb kemen / ſie als Ire feinde zů⸗ 
überfallen / vnd als ich die vrſach / jrer zůſam̃en rottie⸗ 
rung befragt / vnd auch in rüſtung ware / zweiflend / ob 
es wider vns ahngericht fein moͤchte / ließ mir der Caci⸗ 
que oder herꝛ diſes fleckens ſagen / wie feine feind ihnen 
zů überfallen kemen / mich bittende / ihme rettung vnd 
hilff zůthůn / Als ſie aber dem Pueblo oder flecken na⸗ 
henten / ſagten mir die Tolmetſchen / es weren die Ca⸗ 


cique oder Heren von den Pueblo oder flecken / des ges 


fangnen volcks / ſo ich vordriges tags gelediget / vnd zů 
ſtundt alls ſie vnſer anhſichtig waren / hůben ſie Ihre 
handtbogen in einer handt inn die hoͤche / welches vnd⸗ 


ther jh nen ein zaichen deß frides iſt / vnd als ich ſie hieß 
nider ſitzen / deren etwa bei drei hundert waren / verwiſ 


fe ich ihnen hoch / das fie wider die oꝛdnung / freindtlich⸗ 
es geberds / mit ihꝛen wehren kom̃en weren / deñ ſo mich 
die Tolmerſchen / vnd ihꝛe nations genoſſen / dern / wie 


ich 


3 ich voꝛg 


nicht hetten verhindert / hette ich ſie überfallen vnd ge⸗ 


sr 0 lagen / Alſo gaben ſie mir neben ihrer entſchuldigũg 
das ſie alſo mit gewerter handt / ihrer feinde halbẽ het⸗ 
ten komen muͤſſen / vnd das ihnen die / zů ihrer gewarn⸗ 


ſame / wider haimzůziehen noth were / Verehreten mir 
auch ettliche Preſentes oder ſchanckungen von goldt / 


preſentiert vnd ſchanckt auch der Cacique oder Merꝛ / 
mir ein zwergin bei vier ſpannen lang / faſt ſchoͤner vnd 
gůtter proportz oder geſtallt / die er ſagt fein weib ſein / 
dann alſo iſt der gebrauch vnter ihnen zů frides beſtet⸗ 


tigũg zuthůn / diſe empfing ich / wiewol ſy ſich faſt übel Si Chri | 
gehůbe vnd hefftig wainet / dann ſie nicht mainet men von den 
ſchen / ſonder teüflen / dar für ſie vns halten / geſchenckt os / nicht 


— N. . 3 5 2 4 menf e / 
ſein / Diſe zwerging habe ich mit mir biß gen Coro ge fur al | 


fuͤrt / daſelbſt fie bliben iſt / dann ich ſie nicht auß ihrem 


Indios / auß ihꝛem vaterland / vnd ſonderlich in kalten 
landen / nit lang leben. Ich verainigte auch diſen Caci⸗ 
que oder Herren / mit den iñwonern diſes fleckens dar⸗ 
innen wir lagen / deren feind ſie zůuor geweßt waren / 


wie dañ zůuor auch angezaigt iſt / Sie ergabẽ ſich auch 


vnther Ray. may. gehorſam vnd ſucceſſton / gleichwol 


wil ich die tribut oder vnderthans laiſtung / es ſeie dañ 


mit gewerter hand vnd ſtaͤrckerer maacht dañ ſie ſein / 
mich nicht vnderſteen von ihnen zů erfoꝛdern / dañ diſer 
vnd aller anderer nation der Indios ergebung vnther 
Ray. may. gehoꝛſam / auch die erzaigung ihꝛer freünd⸗ 
ſchafft / nicht lenger weret / dann die zeit ſo ſie nicht beſ⸗ 
/ \ 

Durch diſe Nation / zohe ich noch ettwann 7 1 
Een | 2 ünff⸗ 

eſagt zehen behalten vñ nicht gelediget hette / 


lande hab woͤllen fuͤrn / darumb das ſie vnd alle ander i 

fünff tag / ward allenthalben von den Indios oder na⸗ 
turales wol empfangen / dann ich ye von ainem flecken 
inn andern / der Indios ſo ich zů freünde gemacht / für⸗ 
ſchicket / darmit man in den Pueblo oderflecken / dahin 
wir zogẽ / vnſere ankunfft / auch was glauben wir diſer 
Nation gehalten / vnd das wir nicht darumb dar werẽ 
khom̃en / ihnen ongeurſacht laids zůthůn / wiſſenhafft 
machte / Vns ward vnder diſer nation wenig Preſent 
oder ſchanckung von goldt / dañ ſie deſſen kainen reich⸗ 
thumb oder ja vaſt wenig haben / dann ſie ſich nur der 
ſchwartzen glitzender koͤrner / angefaſſet / wie die Pa⸗ 
ter noſter / zů ihrer zier gebrauchen / auch gebꝛauchen ſy 
ſich etlicher Mariſcos oder moͤrmuſcheln / ſo ſie von an 
dern nationen erkauffen / welchs ihnen als die dem moͤꝛ 
ferr / ſeltzam ſeind / dañ ſie von dem moͤr nichts wiſſen / 


auch dahin nicht komen / Iſt ein volck das mit den vmb 


ſitzendẽ Nationen ihren nachpaurn feinde ſeind / auch 
nicht ferr raiſen / vnd ſich aine Nation der andern ter⸗ 
mines vnd herꝛſchung nicht gebrauchen. | | 


Als wir nun auff den zwoͤlffren tag Octobris in den 


letſten Pueblo oder flecken der Nation Ayamanes oð 


Zwergen kamen / daſelbſt ſich ain andere Nation / die 
Cayones ahnheben / die auch diſer Nation Aya⸗ 
manes vorgemelt feinde ſeind / alſo das wir 
auch erſt der ſelbigen freündtſchaffte 
mit guͤtte vnnd onguͤtte / můſten 
procuriern / erlangen oder 
erwerben ꝛc. 


— 


Die Na⸗ 

Bie Nation Cayones. 
wie diſe Cayones überfallen / mit ſchanckung ſich als freunde ers 
Zaigt / Nachmals mit dem Cacique oder herzen haimlich hinweg ges 
ton / zur rottierung vnnd widerſtand ſich ver ſamlet / Welche zum 

andernmal in der nacht überfallen / mit gwalt gefengklich hin 
gebfuͤrt / ond der landherꝛ als fridbrüchig / in eyſene kettin 
geſchlagen / vnd alſo der vnbeſtandt vnnd miß⸗ | 

nn 0 Brawgeröächen vnd bezalt worden iſt. 


Es id nun ferrner die ordnung mit 
MM diſen Cayones / wie auch mit den andern / alls voꝛ⸗ 
geſagt / fürname / vnd ſie morgensfrů vor tage inn ai⸗ 


1 


nem Pueblo oder flecken vngewarnet überfiel / Vnd ob 


fie ſich gleich wol anfengklich zů wehꝛſtelten / ſo wurden 
ſie doch geſtillet / dann ich ihnen durch die Ayamanes / 


dern ich etlich mit mir hette / ſagen vnd ahnzaigen ließ / 
warumb wir doch darkomen weren / darauff ersaigee 


ſie ſich zůfriden ſein / gaben wir auch etliche Preſent vñ 
ſchanckung von goldt / vnd alle notturfft der ſpeis / alſo 


tetten wir vns / in ertliche heüſſer / ahm gelegneſten / vñ 
für vns am gewar ſameſten orte nider / auff mainung / 


einen zwen oder dꝛei tag alldar zůbleiben / vnd auch die 
vm̃ſeſſenden Indios vñ Pueblos oder flecken diſer Na 
tion / wie vor ander auch / zů freunde zůbringẽ / darmit 


dier des rwuͤwiger vnnd auch mit wenigſter gefahr / 


fort kündten raiſen / ließ alſo die Ayamanes / ſo mit mir 
daher komen / mit etlichen Chꝛiſtẽ meines volcks / wider 
biß in ihre termines / grentzen vnd gewar ſame belaitẽ / 


dañ fie ſich von den Cayones jren feinden zůüberfallen 
werden beſorgenten / vnnd ob ich wol vnterſtunde / vn⸗ 


ther ihnen freündt ſchafft zůmachen / fo wolten u aber 

die Ayamones / nit geſtatten ſagten ihnen weren et⸗ 
liche der ihren / von den Cayones gefangen / vñ er ſchla⸗ 
gen / vnd noch vngerochen beliben / daran mir auch we⸗ 
nig gelegen / dann es von mir allein darumb angeſehẽ 
was / dar mit ſie vnſerer gerechten fraindtſchafft / deſt⸗ 
weniger zweifletten / vnd auch erkeñten / das wir vmb 
ihres hails willlen alda weren / dann ſonſt hetten wir 
wol leiden möge das je einer des andern feind geweſen 
weren / dann deſtwentger hetten wir vns jrer verſam⸗ 
lung die vns hette moͤgen ſchaden / beſorgen dürffen / 
Nun als ich diſen pueblo oder flecken vñ auch die inwo⸗ 


ner deſſelbigen / ſchon zůfriden gebracht / vñ xermeint / 


das wir die Preſent oder ſchanckung / in pfandt der 


freüntſchafft gegeben weren / vñ vns wurde von ihnen 


wie võ andern Pueblos oder flecken / glauben gehaltẽ / 
hette ſich der Cacique oder herꝛ / mit all ſeinem volck / 
weib vnd kind / bei nacht haimlich abſenttert oder weg 
gethon / ihren Pueblo oder flecken / öde vnnd vns allein 
darm̃en gelaſſen / welches wir erſt des morgens gewar 


wurden / dañ ſie ſich in die weiteſte jre heüſer / von vns 


gelegen / hetten gethan / wir achten das allein darumb 
geſchehe / vmb ihre weib vnd kinder von vnſerer Con⸗ 
ner ſation oder beiwohnung zůweitteren / Die weil ſich 
aber diſer vnuerſehenẽ abſentation oder flucht / nichts 
Ban zů ſam̃en rotierung / der vmbligenden flecken / jrer 
fraindt was zůuerſehen / ließ ich die hoͤhene / vnnd wa 
wir uns ſchaden zůbe ſorgen hetten / auffs maiſt vnſer 
gewarſam / mit Chriſtẽ beſetzen / belib daſelbſt biß auf 
den abent / vmb fünff vhr vngefar ſandt ich bei fün 5. 
tzig Chriſten / darvnther vier zůpferdt / auch etlich Jan 
dios vnſers droſs / die zů ſolchem überfallen / jm e 11 51 
3 | 8 ahn; 


anlauff faſt gůt ſeind / ſandte mit jnen ein tolmetſchẽ⸗ | | 
der Nation Ayamanes / ſo ich mit mir herte / vnnd dep N 
lands art wol wuͤſte / jnenbefelhende / ſie ſolten die nech | 
m oder flecken / fo vns der Tolmeeid) nahet ö 
ůſein ahnzaigte / bet nacht vnd etwan drei ſtunde vor 1 
tags / wañ man ſich der feind am wenigſten verſtcht / 1 
vnd jedermañ mit ſchlaff růet / überfallen / vnd ſouil 
fie kundten / fahen / alſo geſchachs auch / fie überftelen | 
einen fleckẽ / der ettwa zwo meil von vnſerm leger was 
Diarifen ſte ber achtzig perſonẽ manne vñ weiber fieng⸗ 
en / die andern waren ihnen entgangen / mit denen kha | 
men ſie etwa vmb die eilff vhren gegen mitnacht / dan 
jnen ineines befelchs zů geleben / vñ ſie erſt gegen tag 
1 überfallẽ von vnndten was / darũb das derflecke klein / 'J 
vVnnd deß volcks wenig / dern fie ſich woll ohne fortheil 5 
maͤchtig wüſten / Als ich mich aber an den gefangnen / ) 
| 
Ä 
| 
| 


= 


wa der Laciqueoderherz/fo von mir auß dem Pueblo 
oder flecken geflohen / auffenthielt befragte / ſchickt ich 


* 


zůſtund die ſelbige nacht andere fünfftzig mañe / mit et⸗ 1 


| 
| 
| 
lichen der gefangnen jhnen den weg zůweiſen / ſie zů ü | 
berfallen / vnd als jnen die Chriſten bei nacht / vnd wol 1 
zů rechter zeit / da man maiſt ſchlafft / nahendt kamen 4 
fanden fie die bei gůtter wacht / Alſo ſtalen fie jnen den I 
lufft / vnd die liecht ihrer fuͤerer / dern fie ſich zů ſollicher 
zeit / vnnd wann ſie ſich beſorgen / gewonheit haben zů 
gebrauchen / vber fielen ſie mit groſſem geſchrey / als ob | 
ihr noch ſouil weren / darab fie ſchrecken empfiengẽ / ab⸗ . Chr 
er ſich doch zůwehꝛ ſtellten / ver wundten ſteben Chuſtẽ⸗ ade 
vnd ward einer erſchoſſen / welchen die andern Cheiſté toͤdtlich 
an heimliche ort / vnd da niemandt hin kom̃et / begrůb achtet os N 
en / darmit es die Indios nit gewar un . vnns Indios. 


— 


dem todt vnderworffen ſein er uren / dann fie ung für 
vntòͤdlich ſchetzten / der Indios aber kamen vil vmb / 
vnd wurden drei vnd viertzig perſonen gefangen / dar⸗ 
undter der Cacique oder herꝛ auch / den ließ ich in ein ket 
tin ſchmiden zů andern / die ich in eiſen fuͤret / als der wi 
der ſein zůſagen / glauben gebrochen hette / den reſt der 
gefangnen / auß beiden oꝛtten / thailet ich vnder mein 
volck auß / hren droſs vnd plunder zůtragen / dañ dern 


was vns faſt nott / dann vil der außgefuͤrten Indios, 


vns entloffen waren / So wolten wir auch die wir noch 
hetten / nun des lang getragnen laſts vnd arbeit / ring⸗ 


ern / vnd nicht gar abmerglen / auch in die nott ſparen / 


ſampt dem fie vns zů widerſtandt der feindt / an oͤrtern 
geferlicher poͤſs / darzů ſie ring vñ vnuerdechtlich ſein / 


vnd ob ſy ſchon geſehen werde, gleich als bald für land: 


uolck als feinde / von ferren geſchetzt werden / auch wol 
vñ nutzlich dienen kundten / dañ wir jnen auch getraw 
en doꝛfftẽ / als die allein durch vns vñ mit vnſerm hauf 
fen / jr vatterlande / durch ſo vil frembde nation / wider 


3 
5 


zů erzaichen/fich hetten zů getroͤſtẽ / Alſo fürraiſten wir 


kurtz dauon zůſchꝛeiben / fünff tagraiß / das wir kainen 
flecken zůfreünd kundtẽ bꝛingen / wie wol ich offt der ge⸗ 
fangnen / ye einen mit ſchanckũgen vorſendet / vmb die 
Cacique Naturales / oder herꝛen etlicher fleckẽ / darmit 
zů freündtſchafft zů vꝛſachen / befalch auch den geſand⸗ 
ten / anzůzaigen / auß was verwirckung / wir die vorig⸗ 
en hetten gefangen / das wollt aber nit erſchieſſen / dan 
weder die außgeſanten / noch die andern kamen / ſo fun⸗ 
den wir die Pueblo oder flecken / darfür wir zogen / all⸗ 


weg oͤde vnd leer / dañ vnſer durchraiſen durch der ges 


fangnen Indios mitgeſellen / ſo daruon 0 
ther 

Se ther alle diſer ation erſchall / alſo das wir in diſer na⸗ 


tion Indios / khainen nye ahnſichtig wurden / allain 

zwaimal an zwaien poͤſſen hettẽ ihre etliche von der hoͤ⸗ 
he da fie von vns nicht geſchediget oder übereilet moch 
ten werden / vns ins leger geſchoſſen / aber gleichwol we 

nig ſchaden gethůn mit ihrem geſchoß / dann ſo ſie vns 


mit ſtainen / die ſie mit klainer muͤhe auff vns zůfaͤllen / 


— 


SDieie Nation Paguas. 


ledig hetten moͤgen machen / bekrieget hetten / das hat 
aber Gott der herꝛe ihnen nicht verhenget / vñ geſchick⸗ 
licheit auch hertzens kraffte / mangel gegeben. | 


wie ſich diſe Nation vnnd voͤlcker / auß ſchrecken des ſchnellen 
überfals Niclaus Federmañs vnnd der ſeinen / die fie mehr Teüf⸗ 
fell dann menſchen ſein vermainten / in gehorſam vnnd freündt⸗ 
ſchafft ergeben haben / vnnd das mit wolthat aller ſchanck⸗ 
ung von goldt / vnd darraichung aller notturfftigenn 
P rouiandt vnd anderm / genůͤgſam bewiſen RR 
| vnd (doch gedrungen) erzaiget haben. 


Jed nun in die legen Cen 


nes vñ flecken diſer hieuorgemeltẽ nation kamen / 


aldar ſich ein andre Nation / die Taguas gehaiſſen ans 


hebt / raiſten wir biß an vierdtẽ tag mitten durch einen 
waſſer fluſs / ſo zwiſchen zweien bergen inn eimem thall 


ret / dañ zů diſer Nation / ſich die Cayones keines an⸗ Kaguas 


E 


fangnen befragete / zaigtẽ 


weren / Auch baide thail Carne h N iſt men ſch f 


nen ete / zaigtẽ ſie an / das es allein darumb anſtöſſer 
beſchehe / Die weil diſe nation / ye eine der andern feind Cayones. 


I! 
IH 


\ 

1 
| 


deren wegs gebrauchen / vnnd als ich mich ahn den ge: ſchen 0 | 
| eſſer / wie 
| 


u 
1 

9 en flaiſch eſſen / vnd einander mit was liſten ſie mögen 

9 nachſtellen / nemen ſie yhren weg durch das waſſer / als 
ein nackendt volck / vnd ſonſt von artt mehr viſch denn 
flerſch ſeind / darmit man jr geſpoꝛ nit künde vermerckẽ 
oder außge pehet werden / dan diſe baide Nation / nim⸗ 
mer mehr růwig / oder der feindt vnbeſorgt leben / dan 
wañ das waſſer vaſt angeloffen iſt / Vnd wie wol es die 
Indios / inn anderhalb tagen gehn / oder den weg auß 
dem waſſer verlaſſen / fo verweiltẽ wir vns doch / wie ge 
ſagt / biß an vierdren tag / dann es vns mit den roſſen / 
vnd dem plunder muͤheſam warde hindurch zůkomen / 
wir kamen auch diſe zeit / allein am mitags vñ abents / 
ſo wir am geſtad des waſſers etwañ ein klaine ebne fan 
den / alda wir vns zů eſſen vñ nachts zů růen / nider tet⸗ 
ten / nicht auß dem waſſer / wir hettẽ auch mehꝛ gebrech 
ahn Peouiant dann vberflůß / dan wir ung nach ahn⸗ 
zaigen der Indios vnſerer gefangnẽ / die flecken ehe zů⸗ 
erraichen / vns verſahen / vnnd da wir aber ſchon / den 
weg auff dem lande erraicht hetten / vnnd das waſſer 
verlaſſen / ſtunde vns nicht ein wenige muͤhe for / die iñ⸗ 
woner des lands / der Nation Faguas / zů frainde zů⸗ 
beingẽ / dañ wir kein mittel hetten / das vns zů dern frid 
dienet / dañ die voꝛgſagt anſtoſſend nation vnſere feind 
waren / vnd wir mit ihnen onconfederiert / oder bündt⸗ 
nus gemacht / bliben waren / alſo das wir die vrſach vn 
ſers fürreiſens / vnnd das wir ſie zůbelaidigen / nicht al⸗ 
da weren / nicht zůbezeügen hetten / doch ware vnſer be⸗ 
helff / das ſie mit dẽ Cayones vorgeſagt / feinde waſſen / 
vnd ſie deſt weniger beleidiget / des ſchadens vnnd der 
gefengknis / ſo die Cayones von vns erlitten / Vnd als 
wir dem erſten flecken / diſer Nation / nach anſage der 

N Indios 


vns nider / alle ort vnd vmbligende hoͤhene wol behu⸗ 
ten / darmit wir von den Indios oder innwonern nicht 


geſehen wurden / vnd auffrůr vnther ihnen vrſach ge⸗ 


den / ſchickt auch eine gůten teill meines volcks bei nacht 
vmb ſie zůüberfallen / vnd wasſie alſo fahen moͤchten / 
für mich zůbringen / das geſchach alſo / vnnd khamen 
morgens vor mittag / mit ettlich wenigen perſonen / die 
ſie inn dem geſagten flecken / der gleichwoll nicht groß 


wWas / alſo ſchlaffent / vberfallen hetten / welche ſich auß 


ſchrecken / ſolchs vnuerſehens ahngriffs / vnd von vn⸗ 
bekandten leütten / die ſie mehꝛ fur teüfel / dañ Menſch 
en achten / nicht zů wehꝛe geſtellt / Als ich aber nun jnen 
was zů fride vnd ainigkheit / auch jnen hertz vnnd em⸗ 
pfangnens ſchadens vergeſſen zůmachẽ / gern mittel ge 
habt hette / darmit ſie nicht auch feinde / wie die Cayo⸗ 
nes beliben / dann neben dem es gar ſorgklich iſt / ſo iſt 
es auch eſſens vnnd aller Prouant / auch der erfarung 


des lands halber / vaſt beſchwerlich vnd arbeitreich / ne⸗ 


ben dem / ſo hette ich aber gegen jnen / das zů geſagtem 


dinet oder fürderet / keinen Tolmet ſchẽ deme ich doꝛffte 


gedrawen / dann allein zwen die ich mit mir hette / warẽ 


von der Nation Capones / ſo wie zůuor geſchriben / wir 
mitt vns gefangen fuͤrten / vñ auch die ſpꝛach der Xagu⸗ 


as kundtẽ / die weil aber / wie gern wirs doch vmbgang⸗ 
en hetten / ye kein ander mittel voꝛh anden was / ließ ich 
8 der Tolmet ſchen einen der mich darzů am tauglichſten 


ahnſahe / ſagen / ich wolte ihne freiledig / vnnd biß auß 


der feinde land / in ſeine termines oder grentzen / beleit⸗ 


ten laſſen / vnd mit ſchanckungen begaben / ſo er vnuer⸗ 
Ferter rede / die Nation Faguas / mit den Wo eh ſo 
d ff 


. 


| Indios Cayones / bei drei meilen nahend / thetten wir 

ſo ihme von mir befolhen wurden / zů friden brechte / vñ 
ihrer gefengknus / das die ſelb auß aigner verwürckũg 
vnd auch wider ihr verhaiſſen vnd gelübde / ihre flecken 
verlaſſen / geflohen vnnd ſich zuſamen gerottet / ſelber 
ain vrſach weren / anzaigette / welches er mir ver ſpꝛach 
vnnd laiſtet / Alſo ließ ich der erſt gefangnen Kagıas 
fünff per ſonen ledig / doch behielte ich die maiſte princi⸗ 
pales oder fürnempſte bei mir / ſampt dem Cacique 08 
herꝛen / damit ſie ſich deſt weniger wider vns ſetzten / vñ 
vns zůgehorſamen / ihren herꝛen baß dann durch krieg 
zůledigen wüſten / Gabe ihnen / nemlich den geledigten / 
ſchanckungen / bei vnns gantz klaines coſtens / aber bei 
ihnen hoch geachtet / die ſie den vmbſitzenden Cacique 
vnd herren der flecken ſolten bringen / vnnd von meiner 
wegen frid vñ gelaite / auch das wir allain / ihre freünd 
ſchafft zůerlangen / vnd ſie vor ihren feinden zůbeſchücz 
en kom̃en weren / zůſagen vnd anzaigen ſolten / Sie ſol⸗ 
ten ſich auch in den Pueblo oder flecken / da ſie / die auß⸗ 
geſandten / gefangen worden / vnd Coary gehaiſſen iſt / 
dahin ich mich zů ſtund erhůb / mich haimzůſůchen vnd 
fride mit mir zů beſtetten / kommen haiſſen. 0 
Da wir nun auff den 25. tag Octobris / vmb die 
neün vhrn / morgens dahin raichten / khamen auch inn 
der ſelbigen ſtunde ettlich Cacique oder herꝛen / vñ mit 
ihnen ob acht hundert perſonen Mannne vnd weiber / 
wellche daſelbs von zwo biß in die drey meilln vmbſeſs 
ſeind / zů abendt ettwa vmb vier vhꝛ / mit ſtecklin ſonder 
ainige gewehre / in der hand tragend / wie ſie zů bezeügs: 
nus der freündtſchafft zůthůn im gebrauch haben / 
Brachten wir auch ſchanckungen von er ab 
ler notturfft prouiand vñ wilprett / blieb in diſem Fe 
Ä | | o 


* 


von den Caciques oder herren viler vmbligender oͤrt⸗ 
ter / haimge ſůcht / vñ mir ward kurtz daruon zůſchreib⸗ 
en / durch dieſe Nation vnnd ihr landt woͤlches wir inn 
fünff tagen / fürraiſten / gůtt freündt ſchafft vñ glaubẽ 


gehalten / vnnd iſt vns / daruon particular zůſchꝛeiben / 


oder in ſonderheit anzůzaigen / in ſolchen tagen / nichts 
begegnet / Alſo kamen wir auff den letſten tag gemelts 
monats Octobris / ihn einen Pueblo oder flecken Ca⸗ 
caridt / geh aiſſen / welchs der letſte flecken diſer Nation 
iſt / vnd dahin wir von Coro der ſtatt / da wir erſtlich 
vnd zů anfang diſer raiß außgezogen / drei vnd ſteben⸗ 
tzig meilen rechnẽ / das aller raucheſt gebirg / das ich zů⸗ 
uor nie erfaren habe / wol mag ſchreiben / welches vns 
mit den roſſen / alls an ortten / da vor nye roſs hinkom⸗ 


en waren / anetůchen Päffen/onnd ſonderlich / durch 


die Nation Cayones / woͤlche wie vor gemeldt / vnſer 
feinde / beliben waren / vnd dern hilff / wir die wege zů⸗ 


machen mangletten / vñ alſo die Chriſten / ſolichs ſelbs 


thůn můſten / ob wir ſchon bei zweihundert vñ fünftzig 
Indios mañ vñ frawen hetten / welche die pꝛoutant vñ 


anders / als munition was harnaſch vns zů vnſer weh⸗ 


re dienet / trůgen / deren wir auch vaſt notdurfft warẽ / 
darmit oder durch welche die Chriſten geringert / vnd 
one die / wir ſchwerlich auch fort hetten künden kom̃en / 

vnd wa es lenger geweret / hett es vns groſſe muͤhe / vñ 
vnleidenliche arbeit geur ſacht / Es het aber dz gebürg 
dꝛei meil von diſem Pueblo 08 flecken / wie volgen wirt / 
ein ende / vñ fieng das eben vñ ſchoͤneſt lande an / das in 
Indios geſehẽ mag ſein / welches die Nation oder voͤl⸗ 

blo oder flecken zwen tag ſtillligent / ward in ſolcher zeit 


cker die Caquetios beſitzen / darab wir vns als wir von 


B der Nation Faguas vernomen / nicht wenig verwun⸗ 
— derten / vnd nicht glaubten / vermainende / ob ſie ſchon 
1 auch den namen Caquetios hetten / ſo heten fie ſchon 
| oder doch der ſprache nicht wie die Indios zů Coro / da 
wir außgezogen waren / auch nicht alſo Redten / dann 
| wie zůuor geſagt / wir ob drei vnd ſibentzig meiln von 
KB den ſelbigen / vnd entzwiſchen fünff Nation / dern jegk 
liche ein de ſundere ſprach redten / fürgeraiſſet hetten / 
vnd was vns ſolichs alls ein ding / das vns erfrewete / 
wie gewonlich beſchicht / deſt vngleublicher / dañ jr wol 
haben zůgedencken / wie verdroſſen / biß zůerraichung 
der Caquetios / wir einander zůuerſtehen / vns haben 
muͤſſen behelffen / dañ ich allein der erſten ſprach / alls 
der Caquetios zwen Chriſten vnd vertrawte Tolmet⸗ 
ſchẽ / die die ſelbige ſprach faſt wol kundten / bei mir het 
te / vnd hernach bei den Fideharas durch zwen / bei den 
Ayamones durch drei / bei den Cayones durch vier / v 
bei den Faguas durch fünff perſonen / reden muͤſte / 
derhalben iſt nicht zůzweifflen / bis einer den andern 
verſtanden / vnnd alſo biß in die fünffte zungen ſagt / 
wie ihm von mir iſt befolhen / das ye einer etwas darzů 
ſetzt oder daruon nimpt / alſo das vnther zehen woͤrter 
ſo jme beuolhen / kaum eines meines gefallens / vnſerer 
notturfft gemeß geredt wurde / welches ich nicht für 
ain klainen oder wenigen gebrech / vnd der vns offt an 
erfarung / viler heimlicheit des lands darumb wir dañ 
1 maiſt außgeraißt / verhindert ſpuͤret / Die voꝛgeſagtẽ 
Hation Nation oder voͤlcker / als / xideharas / Ayamanes / Ca 
chen pyones / vnd Faguas / eſſen alle menſchen fleiſch / vnd iſt 
9 ch freſſer. ye ein Nation der andren feindt / wie ich hernach dern 
9 Nation / yeder ſitten vnd gebreuͤche / ſovil ich dern hab 
erfaren / wil anzaigen. Ru Die 


/ 

et du 5 y 0 . 
Sie Nation Caquetios. 
goldt / haben auß aigner maacht alle anſtoſſende Nationen / auß 

der ebne in das rauch gebürg zů wonen bezwungen / damit ſie al 
lein das ſchöneſt / ebneſt vñ fruchtbareſt ort beſeſſen vñ bewonten / 
Siſe in ahnkunfft der Chriſten (ſo ihrer freündtſchafft begerten) 
ſich gantz gůttwillig / on bezwungen (allein auß wunder 
diß onbekhannt volck die Chriſten / zůſehen) mit ver⸗ 
cehrung einer groffen ſum̃a gelts / erzaiget haben. 


N Es wir nun wie geſagt / in dem letſtẽ 
Pueblo oder Nation Faguas / vns erhůben / vnnd die 
Caquetios / ſo das eben land bewonen / welche vns von 
den Faguas / fur vil / vñ faſt ſtreitbar volck / angezaigt 
ward / bei einer meil nahenten / vn ihre flecken ſchon er⸗ 


3 6 E. Diſe Nation volckreich vnd vaſt ſtreitbar / auch überflüſſig an 


reicht hettẽ / welche in einer faſt ſchönen ebne / wie zůuoꝛ 


auch anzeigt / an einem groſſen waſſerfluß / gelegẽ ſeind 
vnd wonen / dern flecken wir ob zweintzig ſehen undtẽ / 
Alſo thetten wir vns daſebſt nider / vñ vns beradtſchla 
gen / wie die ſache ahnzůgreiffen were / dann demnach 
wir ſahen der Pueblos oder flecken / vil waren / daraus 
vns ein groſſe Sum̃a Indios Naturales / ſo ſich vnſe⸗ 
rer freündtſchafft wideren wolten / abpruch vnnd zů⸗ 


ſorgen fur vns nachtheiligen widerſtandt thůn möchs 


ten / dañ ons die ſtercke / freche vnd geſchicklicheit / diſer 


Nation Caquetios / von denen ſo bei Coro wonen / er⸗ 
faren vnd gůtt wiſſen trugen / ſampt dem vns / wie ich 
zůuor habe angezeigt / võ den Faguas / auch angezeigt 


was / Es ſeind auchall andre nation voꝛgeſagt / von jn 
inn dem gebirge zůwohnen gedrungen / darmit fie ab 


lein die ebne vnd fruchtbareſt lande beſitzen vndherſch 

en / dann diſe Caquetios an keinem orte / das gebirge⸗/ 
gleich als wol vmb Coro / als an diſen orten / allein das 
beſte / fruchtbareſt vnd ebnes lande bewonen / vñ auch 
andere nation in keiner ebne gedulden / Nu vnſer not⸗ 
turfft auffs ſicherſt / genůg vñ wol zůerwegen / wurden 
wir zůrathe in anſehung diſe nit wie andre zů über ffal⸗ 
len / dañ dern zůuil / an denen wir wenig / mit ernſt hettẽ 
zůgewinnen / einen Indios Caquetios / dern ſo mit vns 
von Coro außgeraißt / ſampt etlichen der Faguas / ſo 
auß den letſten Pueblos derſelbigen Nation / mit den 
Caquetios / dern lande vnd flecken / wir jetz ahnreiſten / 
vmb ſaltz fridtlich Contractirn vnd handlen / ahn die 
innwoner derſelbigen flecken / vnd Pueblos / welche pro 
uintz oder gegne Variquecemeto geheiſſen / mit etlichen 
ſchanckungen / an die Caciques oder heren zůſchicken / 
vnd durch die / ſie vnſerer ankunfft / vnd die vr ſache vn⸗ 
ſers fürraiſens zůberichten / darneben jnen derhalben 
ſagen laſſen / fo fie vnſere freünde zůſein willens werẽ ⸗ 
ſo ſolten fie uns entgegen ziehen / vnd mit mir fride be⸗ 
ſteten / Vñ wie wol wir diſe Nation / ſo eilendt oder mit 
gůtte / zůfride zůbꝛingen / vns nicht getroͤſteten / ſo ſahe 
vns doch ſolichs geſagter geſtalt ahnzůrichten / vnd jr 
gemuͤtt ehe vnd wir vnſern vorthteil übergeben Je zů⸗ 
uermercken / für das gewiſſeſte an / blieben alſo im gůt⸗ 
ter wachte vn wehr / diſen tag vnd die ſelbige nacht / an 
geſagtem ort vngefar ein meill von den Pueblos oder 
flecken / dann es als wir die Indios / auſſendeten / eben 
ſpat was / derhalben ſie den abent / mit antwurt nicht 
wider kamen / ſo hetten wir vns auch in vnſern voꝛthell 
gethon / da wir vnns der roſs / welches vnſere maiſte 
wehꝛ / dern die Indios maiſte forcht tragen / vnd ar 

damit groſſer abpruch geſchicht / kundẽ behelffen / Am 
morgen frue khamen aber die vor außgeſandten / mit 
ettlichẽ der Indios Caquetios / dern nicht über viertzig 
waren / Brachten mit ihnen ettlich wildpret / vnnd an⸗ 
dre ſpeiß / ſagten mir / wie in jhꝛen Pueblos oder flecken 
ihre Caciques oder herrn / vnſer warthetten / wolten 
vns auch gern für freünde halten / vnd hetten vnſerer 
zůkunff ein freüde vnnd gefallen / Alſo ſendet ich diſe 
wider haim / ſagende / Ich wolte ihnen zů ſtund nach⸗ 
volgen / vnnd wie wol fie vnſer zůer warten / vnnd mit 
vns / den wege zůzaigẽ oder mit zůgehn erbotten / ſchlů⸗ 
ge ichs ihnen doch mit glimpffe ab / darmit ich mich inn 
ihrem abweſen / von den geſandten / was mir dieſer Ca⸗ 
quetios anſchlege / vñ jrs erzaigens zůwiſſen nott was / 
zůbefragen / alls dann geſchahe / kundte auch nicht an⸗ 
derſt erfarẽ / dañ das wir vns von jnen / kaines betrůgs 
oder vnfreünd ſchafft hettẽ zůbeſorgen / dañ ſich der Ca 
quetio oder Tolmetſch / ſo ich / wie oben angezaigt / mit 
mir auß Coro gefuͤrt / vnd zů diſen Caquetios / geſandt 
hette / hoch ruͤmbt / auß ſeinem angeben / vnſers gůtten 
tractaments vnd wollhaltens / ſo wir allen Nationen / 
ſo ſie vnſere freinde zůſein / ergeben / vnnd daſſelbig mit 
wercken on gaben bewiſen / gethonhetten / Auch vnſer 
macht vnd ſtercke / gegen denen / ſo vns widerſtanden / 
erzaiget hetten / hierauff hettẽ ſich dieſe / vnſre freünde 
zůſein vnnd was vns not zůgeben / bewiliget / darumb 
Ich ihme ſchanckung thette / vnd frei machete / dañ er 
bij der zeit / einem Chꝛiſtẽ zůdienen / von mir geſchenckt 
was / ich kunde aber wol erkeñen / nach dem er die groͤſſe 
der flecken / vnd vile des volcks / mir ahnzeiget / das ſie / 
neben dem ſie obgeſagts Indios vnnd 3 


rede zum thail beweget mag haben / nicht wenig vrſach 
was / vns als ein volck daruon ſie nie gehoͤrt / zůſehen / 
vnd auch villeicht darumb / das ſie ſich jrer vile vñ ſtaͤr⸗ 
cke / vns ſo wir gewaltig mit jnen handlen wolten / für⸗ 
nemen widerſtandt zůthon getroͤſteten / vnd ſolichs zů 
vrtheilen gabe mir vrſach / das ſie ſich / vns entgegẽ zů⸗ 
zihen / wie die andern Nation / vnd wie voꝛ gehoͤret iſt / 
gethan haben / nicht wolten demuͤtigen / als ob jnen / ſo 
ſie vnſers gehaiß oder befelchs / gelebten / gleichſam ob 
ſie auß forcht gehorſamten / fuͤr ſchaͤndtlich zůgerech⸗ 

net wurde. Tenn 

Nun als ich aber / den erſten Pueblo oder flecken / d: 
fer prouintz Variquecemeto erraichte / fande Ich da⸗ 
riñen groſſe Sum̃a der Indios / deren ob vier tauſent 
waren / vaſt wol proporcioniert vnd ſtarckh volck / von 
denen Ich vaſt woll empfangen ward / Vnd die ſach zů 
kürtzen / blib ich in denen pueblos oder flecken / ſo an di⸗ 
ſem waſſerligen / deren zz. waren / vnd ye ainer ain hal⸗ 
be / vnnd auffs maiſt ain meile von dem andern ligt / bei 
14. tagen die flecken zůbe ſichtigen / vnd die einwoner zů 
freünde zubꝛingẽ / Auch die oͤꝛter des landes / ſo wir foꝛt 
vnſers fürgenomenen wegs / hetten zůreiſen / zůerfarẽ / 
Inn allem bewiſen ſie vns gůtte freündtſchafft / vnnd 
haben vns in diſem Pueblos oder flecken diſer prouintz 
Variquecimeto / ſchanckunge geben / aber ongendttig⸗ 
ter vnnd wilkuriger verehrung / ob drei tauſent Peſos 
golds / welches bei ooo. gulden Reiniſch thůt / dann es 
ain reich / vnnd an vilem golde ain tractierent oder ge⸗ 
werbig volck iſt / von denen mans auch refratiert vnd 
er kaufft / Vnnd ſo man ihnen gegenſchanckungen von 
eiſen / als hacken / oderaͤxten / meſſer / vnnd dergdenn e 

das dann ihnen vaſt nott iſt / vil goldt vnd groſſer reich⸗ 
thumb zů bekom̃en were / wie dann wol zůgedencken iſt / 
die weil fie vns ſouil Pꝛeſent vñ ſchanckungen / auß gůt⸗ | 
tem willen gaben / vnd ſolchs allain vmb ihr herꝛlichait | 
diſe darmit zůbeweiſen / vnd nicht wie inn andern fleck⸗ | 
en vnd vorfürgeraiften nationen / auß forcht / deren ſy⸗ 1 
kundten wir wol ſpuͤren / ab vns wenig trůgen / dañ ſie | 
ſich / wie zůuor auch angezaigt / ihrer vile getroͤſtetten / 
denn ich entlich glaube / auß diſen 23. flecken / ſo ſich inn 
ainem halben tage moͤchten verſamlen / bei dreiſſig tau | 
ſent Indios kriegs volck / die darzů dienen vnd geuͤbet | 
ſeind / dann wie ich hernach / ſo ich deren ſitten beſchrei ii 
be / ahnzaigen wil / darzů veſt vnnd wol bewehret fleck⸗ 
en / die nicht kundten wie ander vor erfaren pueblos oð 
flecken / überfallen werden / haben vnd beſitzen / vnd ſol⸗ 
liches darumb / das ſie mit vier Nationen / ſo ſie zů vier 
ſeitten vmbgeben / feinde ſeind / vnd ſich yeglichs kriegs | 
vnd ũüberfals von ihren feinden beſorgen vnd verſehen N 
muͤſſen / vnd auch binwider gegen ihrem widerth ail ge⸗ | 
brauchen / dañ die drei Nation fo fie vmbgeben / als et⸗ 
liche Pueblos oder flecken der Faguas / deren feinde ſie N 
auch ſeind / Vnd ob fie ſchon mit ettlichen der ſelben vñ N 
nechſt anſtoſſenden flecken / confederiert ſeind / vnd con⸗ N 
tractiern oder gewerbe haben / wie dann die Faguas 
vmb Saltz mit ihnen handlen / ſo ſeind ſie doch / wie vor 2 
gemeldet / auch ihꝛe feinde / Auch haben ſie zů der ander N 
ren ſeitten / die Nation Cyparicotes / Vnd zů der drit⸗ | 
ten ſeitten / haben ſie die Nation Cuibas / welche natio⸗ Drei Nat 
nen alle drei menſchen flaiſch eſſen / vnd alſo ihre feinde / metzigen 
die ſie im krieg / oder wie ſie diſe moͤgen erobern / metzig⸗ en nan 
en vnd ſchlachten / So haben ſie zů der vierdten * | \ 

jr eigne nation / auch Caquetios / in dem valle Poblado 


das iſt / im wol bewonten vnnd reich uölckigem thal / ge⸗ 


haiſſen Vararida / daruon hernach / wie wir die am wi 
derkeren von Coro / fürgereißt / wirt ah ngezaigt / auch 
für feinde / alſo das wir achteten auß vile der feinde mit 
denen fie fo gar vmbgebẽ / ſich fo nahend zů ſamem pob⸗ 
liert vnnd gehauſet hetten / damit ſie deſt gewarſamer 
vnd baſs ihren feinden mochten widerſtehn / dann diſe 
das maiſt oder groͤſte volck iſt / ſo wir biß here vnd her⸗ 
nach / in diſer raiß vnd in ſo klainer landſchafft / bei ain⸗ 
ander vnd in ſo gůtter wehr vñ ſtarcken flecken / haben 
gefunden. 161 an made 
In diſer Prouintz fande ich zeittung von ainem an⸗ 
dern moͤr / das Sud oder mittaͤglich mor genañt wirt / 
welches eben das was ſo wir mit verlangẽ verhofften / 
vnd wie ahnfengklich geſagt / die maiſte vrſach vnſers 
außraiſens geweßt / ſollichs zů erraichen / dann dafelb 
ſich groſſer reichthumb von goldt / perlen vnnd edel ge⸗ 
ſtainen ſich maiſt zůuerhoffen iſt / deme nach in anderen 
gubernationen der Indianiſchẽ laͤnder / an oͤrttern da 
man das geſagt Sud moͤr erraicht / reichlich gefunden 
wirt / Vnd wiewol vns die inwoner diſer Pueblos oder 
flecken / wie zůuor ahngezait / daruon geſagt / ſo woͤlten 
fie doch ſelbſt dargeweſen ſein / nicht bekhennen / allain 
(ſagten ſie) von ihren altern alſo gehort haben / welch⸗ 
es wir aber allain für außrede / vnd vmb vns dahin zů 
gelaitten von vnz nicht getrungen / oder angemůttet 


wurden / von ihnen angeſehen wol ſpuͤrten. In denen 


viertzehen tagen / da ich die flecken di fer prouintz beſich⸗ 
tiget vnd heimſůchet / wie zůuoꝛ angezaigt / mich vffent 
hielt / wurden wir ob den ſ echstzig Chꝛiſten kranck / dar⸗ 

under etliche / die weder zů roſs noch zůfůß / von ſtat zů⸗ 
bringen waren / vnd wie wol wir lenger ſtil zůligen / vñ 
der krancken geſundtheit zůerwarten / wol noch ge⸗ 
welt were / ſo woltẽ doch die iſpanier / dem vngeſundẽ 
lufft / vñ feüchte diſer pꝛouintz / die vꝛſach ihꝛer ſchwach 
hait zůmeſſen / verhoffent / ſo ſie von diſem ortte vnd 
den lufft verkerten / jrer kranckheit gelediget zůwerdẽ / 
derhalben erhůbe ich mich den nechſten / dem angezeig⸗ 
ten mor zů zuziehen / ließ etliche der krancken / in Dame 
cos / al ſo heiſſen die Indianiſche beth / dern art ich herz 
nach ahnzeigen wil / tragen / darzů ich die Indios vn 
ſers droſs gebrauchet / vñ den iñwonern zůverſthen ga 
be / darumb ſie groß herꝛen weren / wurden ſie getragẽ / 
andere lieſſen wir reiten / die geſunden vnd denen die 
roſs gehörten ab / vnd die krancken / ainen hinder den 
andern / auff ſetzendt / vnd alſo / ſouil muͤglich / diſſimu⸗ 
lierten wir gegen den Indios / darmit fie vns Chꝛiſten / 
als die ſy uns für vntödtlich achten / auch kranckheiten 
vntherwoꝛffen zůſein / nicht ſpuͤrten / dann fo fie ſolchs 
gemerckt / wurde vns nicht wenig nachtail bracht ha⸗ 
den / vñ ongesweifler/fy wurden ons auch zůbekriegen 


haben vnterſtandẽ / demnach habt ihr zůgedencken / zů 


was vngelegner zeit ſie vns angriffen hetten / vñ auch 
wie küm̃erlich es mir was / die weil ich mich in fo weitem 
vnd vnbekhantem lande / mit kranckem vnnd vn wehr: 
ſamen volck / darmit ich weder hinder ſich zůraiſen / 08 
fortt zůziehen / nutzlich wege ſahe / dañ ich mich vnther 
ſolichem volck befande / dern freündt ſchafft ich mich nit 
lenger / dann die zeit wir ihre mech tig / vnnd ſie vns si 
ſchwach / zů verſehen hette / auch vnbewüßt / was volck 
wir vor vns / welche dañ diſer Pronins S gg 


to / feinde waren / vnnd wol zůermeſſen was / das es ein 
wehꝛſam volck were / die weil fie ſich / diſer flecken / welche 
die ſterckeſten an gebew vñ volck / feind ſchafft mochten 
erleidẽ vñ widerſten / Diſes alles kundt mich aber fort / 
vnd meinen fürgenom̃nen weg zůraiſen / nicht verhin⸗ 
dern / dañ wir hetten vns wenigs guts zůverſehen / wi⸗ 
der zů ruck zůziehen / vnd bei der Nation Faguas / der 
krancken geſuntheit zů erwarten / dañ das wurde vns 
von den Naturales oder Indios fur forchte vnd zag⸗ 
heit gerechnet ſein worden / vnnd darmit vnſer Credito 
oder glaub / vñ ib: foꝛchte / ſo fie ob uns hetten / geſchme⸗ 
lert / vnnd dardurch erſt verurſachet / ſich gegen vnszů⸗ 
erheben / Alſo vnther zwaien boͤſen / das wenigeſt arge 
zů erwoͤlen / zohe ich der geſtallt / wie vorgeſaget / mehr 
ziegeünern vnd krüplen / dañ kriegßleütten gleich / mei⸗ 
nen wege, Mir worden von diſſen Pueblos oder fleck⸗ 
en / bei zwaihundert Indios vnſern plůnder zůtragen / 
auch den wege biß ins geſichte der flecken ihrer feinde / 
welches ein ander Nation Cuybas geheiſſen / zůgeben / 
denen ich zůſagte / ſie auß der feinde landt ahn ihre ge⸗ 
war ſame / wider zůbeleitten / dann wie ihr vor habt gez 
hoͤret / ſo ward vnſer droßuolck groͤſtenteils die kranckẽ 
zůtragen gebraucht / Als wir aber diſe Indios / ſo vns 
den plunder trugen / füran gehen lieſſen / vnd ihr kaine 
acht hetten / auch von ihnen vns gar keins betrugs be⸗ 
ſorgten / allein vermeinten wir / darumb ſie ſo ſchwer ge 
laden / alſo füreileten / ſich deß laſts zůringern / fie trugẽ 
aber diſen plunder nit vber zwo meill wegs / vnd lieſſen 
es alles jm weitten feld / am weg da wir fürziehen muͤſt⸗ 
en / ſtehn / vnd giengen daruon / vileicht beſorgende / wir 
wurden ſie biß in jrer feinde landt bringẽ / vnd als dañ 
| N vns 


vns ferꝛer zů dienen / dringen / auch des zůgeſagten nit 
glauben halten / Nuhetten wir aber ſolchen plunder 
ſerzübringen nicht leütte / ſo was vns nicht zůthůn 

den vnther die Chriſten / auß zůteilen / dann der geſun⸗ 
den wenig waren / vnd ſo die ſelben erſt beladen / vñ da⸗ 
durch muͤde weren worden / ſo hetten wir den feinden / 
ſo vns die ahngewendet hetten / kainen widerſtande / 
thun moͤgen / klaubten das noͤtigeſt / ſo wir bedorfften 
darauß / vnd ſolichs vnther die Chriſten außgeterlet / 
vnd den Reſt ließ ich abwegs vergaben / biß auff die 
widerkunfft / dan es foꝛtzůbringen ſonſt kein mitel vers 
handen / ſo waſſen vns die Indios ſo vns den wege zů⸗ 
zaigen / wie vorgeſagt / entloffen / doch zů allem glücke / 
ein kleins knaͤblin / vñ ein Indianiſch weib / die den In 
dios fo uns verlaſſen / nicht volgen kunten / vnther vnd 
bei den Chriſten bliben / darunter die India / der Cuy⸗ 
bar ſpracht ewas kundte / aber doch nit wolte verjehẽ / 


das ſie den weg wuͤſte. IB, 


7 99 a rd i 
Diäiüie Nation Cuybas. 
¶ mit was gefahr die Chriſten nach langem etlittenem hunger den 
erſten flecken diſer Nation / ſo der vergiffte geſchoſs gegen ihren fein 
den ſich gebrauchten / mit vortail angriffen haben / vnd durch ainen 
harten ſchar mützel gegen ihnen obgeſieget / Wie ſie auch verurſacht 
den zwaiten flecken anzurennen / in welchem ſich die inn woner / auß 
forcht deß vorgangnen ſcharmützels / in ein hauf eingeſchloſſen / ett⸗ 
lich klainotter von goldt / auch eſſenſpeiß herauß in weg / ihnen zunes 
men / fürgeſtellt / vermainende ſie damit zůuernügen vñ abzů weiſen / 
Dieweil ſolchs aber die Chriſten zům abzug nicht überwande / 
wur den fie zůletſt mit freündlichen ori traͤwenden worte 
zur ahngemůten freündſchafft vnd ergebung beres 
det / darauß die gantze Nation zur gehorſam 
ver urſacht worden. Ri 


A wir nun raißten zwiſchen zwai⸗ 

en bergen in ainem thal an ainem groſſen waſſer⸗ 
fluß / Coaherigeheiſſen / den ſelbigẽ tag ſouil wir moͤch⸗ 
ren / biß zů abents / das wir Feine flecken oder bewonũg 
der Indios kunden erſehẽ / Alſo was vns etwas angſt / 
beſoꝛgent / den gebꝛech an ſpeis / dañ wir keine prouiant 
beiten / dañ niemants verhaͤnden / die vns die truge / 
ſchicket alſo morgens fruhe / zwen zů roſs / yeden an ein 
ſonder ortt / auff das gebirg / die ſoltẽ auff die hoͤhe der; 
ſelben reitten / dem lande / vnd wa rauch vnd Poblatt⸗ 
on were / nach ſehen / damit wir den nechſten / vnſeren 
wege dahin nemen / vñ nicht etwañ den tag auch / keine 
Prouiant erraichten / welchs vns mathloß / hinder vñ 
für ſich zůkom̃en / muͤſam wurde verurſachen / die ge⸗ 
ſandten kamen aber bald / vnd mit gůtter bottſchafft / 
deren einer hette auff dem gebirg / ein groſſe ebne / vnd 
das ende deſſelbigen gebirgs erſehen / alſo das wir nit 
über ein meil / auß dem thal / auff die ebne hetten / vnnd 
wie wol er weder flecken noch rauch geſehen / fo was es 
doch hoffenlich / das fie nicht ferr von dar weren / vnd 
ein ſoliches gůt eben landt / dardurch nun ſolicher groſ⸗ 
fer waſſerfluß / ahn dehme wir durch das thal geraißt / 
lauffet / nicht vnbewonet oder ode bleibet / da wir nun 
die ebne erreichten / thet ich mich mit dem volck auff ein 
höͤhe / da ich die ebne vñ das volck fo ich auſſendet / über 
ſehen kundt / ſendet alſo an vier ort / ye zwen zůroß / die 
ſolten den ſtraſſen nachfolgen / biß vngefahr ein ſtund 
oder zwo / biß fie ainige Puebloß oder fleckẽ vnd feldge⸗ 
bew fundẽ / volgens ſolichs anzeigen / dañ wir hettẽ nit 
weniger mangel an pꝛouiant als überfluſs an bung 

als ich mich aber auff der hoͤhe enthielt / vnd auff die ge: 
ſandten wartenden / ſahen wir an vil orten / deß vmbli⸗ 
genden gebirgs / rauch auffgehn / daran wir erkañten / 
das wir von den iñwonern erſehen weren / vñ diſe fewꝛ⸗ 
raͤuch ein flecke dem andern zur kreide oder warnũg ge⸗ 
geben weren / Vnd wie wol wir vns ihrer zůſamen rot⸗ 
tung hetten zůbeſorgen / ſo was vns doch lieb zuwiſſen 
wa ihꝛe wonungen weren / darmit ſo die geſandten kein 
feldgebew zů vnſerer prouiand fuͤnden / wir ſie vberfie⸗ 
ien / vnd alſo den gebreche der ſpeiß buͤſſen moͤchtẽ / dañ 


die notturfft des eſſens / übertraff die foꝛcht der feinde / 


vnd waren ettliche meines volcks faſt vnwillig / alls ob 
fie verfuͤret weren / zů deme / fo feleten auch nicht leütt / 
wie dann gemeingklich beſchicht / die ihnen fürbildettẽ / 
das die Indios / wie voꝛgeſagt / ſo võ vns geflohen / het⸗ 
ten vns allain darũb verlaſſen / das fie villeicht gewuͤſt 
hetten / das das lande nicht bewonet / vnnd darumb ſie 
nicht hunger mit vns litten / ſich alſo abgeſtolen / vñ vn 
ſer alſo mit fůg abkemen / vñ vns in hungers nott / auch 
biß in todt zuſtecken / das ward aber mit diſem / als wir 
die fewꝛraͤuch geſehen / alls ain ahnzeigung das leüt ab 


dar wonetten / abgeſtellet. Ich ließ auch diſe / die ſolichs 


vnd auch klainmuͤtigkeit vnd auffruͤriſche einbildung 


dem volck fürtrůgen / nicht vngeſtrafft / dann ich mich 


nit wenig gefahr / von meinen aignen mitgenoſſen / vñ 
die mir doch als ihrem haupt / gehor ſamen ſolten / vnd 
ſchuldig pflicht laiſten / zubeſorgen / ſo ſich deſſen Reme⸗ 
dio oder hilffe nur ainen tage hett verzogen. Als aber 
nicht über lang / der außgeſandten zwen kamen / die ett 


liche heüſer vnd vmbher ettliche traidaͤcker erſehen vnd 


erfaren / aber den flecken öde vnnd onbewonet funden / 
b | ih 

denen zogen wir zů / thetten ung daſelbſt nider / waren 
allain ſechs heüſer nahe bei ainem bache / vnd inn einer 
ſchoͤnen ebne / darauß wir weit vm̃ vns das landt moch 
ten über ſebẽ / Vnd wiewol das getraid diſer vmbligen⸗ 
der aͤcker nit zeittig / ſo was es vns doch zů di ſer zeit der 
notturfft / mehr darzů reiff / dañ ihne der hunger / vnd 
dem faſt friſchen waſſer / der durſte / beſſern geſchmack 
gaben dann fo es zů überflüſſiger zeit der beſte wein vñ 
Rephuͤner geweßt weren. 


Diſen abent ſchicket ich ainen hauptmañ mit dreiſ⸗ 
ſigmannen zůfůs / vmb deren flecken ainen / darbei wir 
des tags den rauch geſehen / zů überfallen / vnd was fie 
der iñ woner fiengen / für mich zubringen / vñ mit ihnen 
wie mit andern voꝛ auch geſchehen / fride zůmachẽ. Als 
aber die geſandten / der Pueblo oder flecken ainem bei 
nacht nahendt geweßt / alſo das ſie die iñwoner deſſelbi 
gen / bei ihren fewren / ſo ſie zů kriegszeitten pflegen zů⸗ 
machen / bei gůter wachte vnd wehꝛ ſahen vñ auß ſpehe⸗ 
ten / befanden ſich aber diſe zůüberfallẽ nit genůgſam / 
kamen alſo one außrichten wider / nun aber mich mehr⸗ 
es volcks zůenploͤſſen / befande ich nicht zůthůn / dañ der 
krancken vil waren / ſo hette ich nicht volck / die den ge⸗ 
ſagten pueblo oder flecken zů überfallen genůgſam was 
ren / vnd dennocht ettlich bei den krancken / vnnd zů der 
ſelbigen hůt bleiben mochten / dann der flecken was am 
gebirge / vnd an ortten damit den roſſen nichts zůſchaf 
fen vnd zů handlen was / Derhalben wir der Natura⸗ 
les oder Indios / vnnd den Pueblo oder flecken zů über⸗ 
fallen / nicht fo mächtig warẽ / als fo wir den behelff der 
ro ſs gehabt hetten / dann bei ihnen ainer zů roſs / ſo es 

an 


an ortten da ſie zůgebrauchen / mehr außrichtet / auch 
mehr gefoͤrchtet wirdt / dann fünfftzig zů fůß. | 

Dieweilmir aber nicht ſo eilendt was zůuerraiſen / 
dann an diſem ortt / da ich mich nider gethon / welches 
freilich ettwañ aines vmbſitzenden Cacique oder her⸗ 
ren meyerhoff was / dañ daſelbſt allein ſechs heüſer wa 
ren / die ich achtete allein zur zeit ſo ſie die vmbligenden 
feldtfrücht einthůn / gebraucht vnd bewonet werden / 
ein gůtt vnd ſicher leger hetten / vnd drumbher ganntz 
eben / vnſere feinde ſo vns die überfallen hetten woͤllen / 
von ferren hetten moͤgen ſehen / vnns auch der roſs da⸗ 
ſelbſt / welches vnſer maiſte wehr / hertz vñ behelff was / 
wol gebrauchen / ſo gebrache vns auch nicht waſſer / vñ 
Mahys / das iſt ihr korn / auch hir ſchen wildprecht / def 
ſen wir taͤglich ain notturfft im leger hetten / dann da⸗ 
ſelbſt deren vil ſeind / vnd nicht faſt lauffen / von wegen 


das die thier von den Indios / als die weder Roſs noch 


hund haben / nicht verbaindt ſeind / auch derhalben zů 
roſs wol geſtochen werden. Als wir nu bei fünff tagen 


aldar geraſtet / vermainde die krancken ſolten ſich alda 


ettwas erquicken vnnd erholen / das doch wol nicht ge⸗ 
ſchahe / ſandte ich zehen zů roſs / vnd fünff vnd dreiſſig 
zů fůß / ſie ſolten auff der ebne am waſſer hinauff ſůchẽ / 
ob ſie ainigen Pueblo oder flecken finden / vnd ſo es an 
ortten were / da ſie der inwoner mächtig / vnd fo fie ſich 
guͤttlich fuͤr mich zůkom̃en / nicht bereden wolten laſſen / 
ſie dar zů zů dringen / vnnd was fie fahen moͤchten / für 
micht brechten / doch ſouil es ſich leiden wolte / ihrer ver 
ſchonen / darmit nicht ſo ſie groſſen ſchaden erlitten / vñ 
ihres volcks vil vmbkhaͤme / ain vrſach were / fie deſter 
ſchwerer / oder gar nicht zů freünde zubringen / Den ſel 


bigen 

bigen tag / vnd ettwañ drei melln von dem flecken da ich 
lage / erꝛaichten fie ainen Pueblo oder flecken / darinnen 
groſſe ſum̃a Indios bei ihrer wehr vnd zur gegen wehr 
in uͤbung waren / Als aber zwen zů ro ſs etwañ ein arm⸗ 
bruſt ſchoſs / von dem ſelbigen flecken / ſolchen vnd auch 
ihren vorthail zůbeſichtigen / khom̃en waren / vnnd den 
flecken mit graͤben vmbgeben / ſahen ſie ihnen nicht zů⸗ 
thůn fein ſich inn Pueblo oder flecken zulaſſen / dann ſie 
ongeſchediget von ihnen / am anlauff oder graͤben / nitt 
hetten khommen moͤgen / Alſo gebott der hauptmann 
denen zů roſs / ſich nicht zů nehenen / allain die zů fůſſe 
giengen mit ihme / allſo das die iñwoner allein die zway 
erſten pferdt / ſo den Pueblo oder flecken wie geſ⸗ agt / be⸗ 
dern acht roſs / vor einem getraidacker / welche ſo hoch 
ſeind / das einer zů pferdt nicht mag ge ſehen werdẽ / ſich 
verbargen / vnd als die Chriſten / ſich nah enden / maiſt 


mit ihrem vortheill / ſo ſie kundten / vnnd als aber der 


hauptmañ ſich zůruck flihend erzaigt / empfiengen die 
feinde ein hertz darab / vnnd gaben ſich auß ihrem vor⸗ 
teil / denfliehendẽ / als fie vermainten / nach zůeilen / der 
ob fünffhundert waren / die wurden von denen zůroſs / 
ſo ſie nun im getraidacker / verborgen / hinderzogen / 
vnd von denen ſo ſich fliehend erzaigt / alſo hinden vnd 
foꝛnen ahngriffen / auch dern im ſcharmützel bei ſechs⸗ 
tzig / gefangen / vnnd acht vnnd viertzig erſtochen / den 
reſt in die flůcht gejagt / vnd aber der Chriſten / wurden 
nur vier / vñ doch nicht toͤdtlich gewundet / auch ein roſſ 
er ſchoſſen / diſes was der erſt Pueblo oderflecken / dar⸗ 
men wir die vergifften gefchofs fanden / welcher art ich 
auch hernach anzeige / Der gefangnen aber ſo für mich 
e khamen 


ſichtigt vñ erſpehet / erſehen kundten / vnd ader die an⸗ 

khamen / ließ ich ſechs ledig / gab ihnen ſchanckungen / 
ihren herꝛen zůbꝛingen / befalch auch ihnen wie andern 
Nationen zůuoꝛ auch / was zůfride dienet / ihnen ſagen 
vnd anzeigen ſolten / vñ auch ihꝛe Cacique oder herꝛen / 
zů mir zůkomen / machẽ / wolte ich jnen ihre gefangnen / 
ledig geben / vnther denen zwen pꝛincipal oder fürneme 
waren / dern einer vaſt wundt was / den ich verbinden / 
vnnd gůtt tractament oder vntherhaltung thůn ließ / 
alſo kame biß an driten tag / nach dem ich die obgeſagtẽ 


Indios ledig gelaſſen / niemandts / welches wir weder 


zů gůttem / noch argem ihꝛem fürnemen / wüſten zůrech 
nen / Ettliche vnther vns waren der opinion oder mey⸗ 
nung / die vmbligenden Indios ver ſamletẽ ſich / vmb 

vns zůüberfallen / vnd vns die gefangnen / mit gewalt 
abzůdringen / Andere aber vermaindten / es geſchehe 
auß foꝛcht / welche ihnen durch gelitnen ſchaden / einge⸗ 
bildet / vnd nicht getrawten / beſorgende / wir wurden 
die ſo alſo / vm̃ die gefangnen zůledigen / vñ mit vns zů 
freinde zů huldigen kemen / auch fahen vnd nit glaubẽ 
halten / dañ wir neimant hetten / die vnſern gebrauch / 
ſo wir pflegen gegen denẽ die ſich an vns ergeben / jnen 
anzeigten / deme ſie glauben geben kundten / Des drit⸗ 
ten tags an einem morgen fruͤ / ſendet ich aber zwen In 
dios / auch vorgeſagter geſtalt vmb die Cacique oder 
herꝛen / für mich zůbꝛingen / vnd ihnen das tractament 
vñ vnterhaltũg / das jnen von vns / ob ſie ſchon gefang 
nen weren / geſchehe / ahnzeigten / welches als ich ihnen / 
durch die India / ſo ich auß der pꝛouintz Variqueceme⸗ 
to gebracht / ſagen ließ / die doch der ſprach Cuybas / nit 
überfliſſig gelert was / doch uns dern behelffen muͤſten/ 


wiewol es auch nicht wenig verhindert / auß teils der 

ſpraach halber wie geſagt / ſie nicht geuͤbet was / vnnd 
auch das es ein weib was / die es mit der dapferkeit / die 
wol nott was / jnen / das wir ihꝛ befolhen / mit tapfferm 
gemuͤte zůſagẽ / nit behertzt / Sie hette auch voꝛ denen / 
als die ihrer Nation / widerwertige vnnd feinde / ain 
entſitzen / Als ich nun diſe auch außgeſandt vnd geledi⸗ 
get hette / reith ich den ſelbigen morgen mit zwoͤlff zů⸗ 
fůß / vnd acht pferden / auffs geiaid / vnd begaben vns / 
den hirſchen nachzůjagen / khamen dem Pueblo oder 
flecken dar auß die gefangnen waren / vaſt nahent / vnd 
in geſichte einer groſſen multitud / oder menge der In⸗ 
dios / mit weib vnd kinden / auch mit gewehr vnd vnge⸗ 
wehr / auff einer hoͤhe / ſo ob dem flecken liget / ihe lieſſen 
fie ſich ſehen / ihe verbargen fie ſich hinder ein bühel / 
alſo das wir nicht wuͤſten / warzů es zůſchetzen were / 
dann dieweil weib vnd kinder auch darunther / kunten 
wir ſehen / das es khein kriegs verſamlũg was / vil mer 
vermaindten wir / die auß dem flecken erhuͤben ſich / den 
Pueblo oder flecken zůnerlaſſen / vnd ettwann abwegs 
in das gebirge / da ſie nicht zůfinden weren / zůuerhau⸗ 
ſen / demnach ſchicket ich mit eile in das leger / vmb die 
vorgeſagte India / ſo gegen ihnen / vnſer Tolmetſchin 
was / vnd als die herzů gebꝛacht / was es etwa vmb dꝛei 
vhrn nach mittags / entſchloſſen wir vns dem Pueblo 
oder flecken zů naͤhenen / als weit das wir reden einand 
hoͤren kündten / ließ die tolmetſchin den iñwonern ruͤf⸗ 
fen / welche aber auß dem Pueblo oder flecken kain ant⸗ 
wort gaben / allſo das wir vermaindten / den flecken de⸗ 
pobliert vnd ode gelaſſen hetten / ritten alſo mit gůtter 
gewar vnd hinderhůt / ettlicher die ich geſtellt an ortt / 
da ſte die hoͤhe / darauff wir die Indios vormals — 
en 

hen / kundten erſehen / vnnd ſo fie ſich wider uns wolten 
ettwas vnterſthen / kündten warnen / Inn diſem Pue⸗ 
plo oder flecken funden wir aber niemants / biß wir bei⸗ 
nahe in die mitte des fleckens kamen / für ainen groſſen 
Buhio (alſo heiſſen ihre heüſer ) fanden wir auff zwai⸗ 
en ſtuͤlen herauß gelegt / ettliche khlainetter von goldt / 
ſampt ettlichẽ haͤffen mit ſpeiß vnd wildtpret / aber das 
bei niemant ſahen noch fanden. Als aber die India vn⸗ 
fer tolmet ſchin den Buhio oder das hauß / vñ die thür 
deſſelbige vermainet / wie vor andere / auffzůthůn / be⸗ 
fande fie die thür verriglet vnd beſchloſſen / vnd verna⸗ 
me leüt darinnen / denen ich durch diſe ſagen ließ / ſie [ob . 
ten herauß kom̃en vnd mir huldigen vñ freündtſchafft 
mit mir machen / dann ich were allain darumb allda / 
vnnd ihnen ſchaden zůthůn nicht kom̃en / deſſen wolten 
ſie ſich aber lang nicht beredẽ laſſen / antwortetten her⸗ 
auß / wir ſolten das goldt vnd anders vor der thür nem 
men / vnd ihnen ihre gefangnen wider ſchicken / Dar ge 
gen ich ihnen weiter ſagen ließ / Ich were von golds we⸗ 
gen nicht da / hette ſein ſelbs genůg / auch ihnen ſchanck 
ungen hoͤhers werdts geſandt / ſie ſolten ſich willig her⸗ 
auß zůgehn begeben / ihnen ſolte nichts laids beſchehen 
oder widerfaren / wa ſie aber ſolichs nit thůn wurden / 
wolte ich das hauß dar innen ſie ſich verſchloſſen hieltẽ / 
ahnzünden laſſen vnnd verbrennen / welches das arme 
volck nicht beſorgete / vermainten als in ainer veſte be⸗ 
ſchloſſen / ſicher zůſein / Alſo zů letſt thetten ſie die thür 
auff / gieng der Principal oder fürnempſt / vnd ernach 
dert waren / ain ſtarck vnd fratdig volck / auch bei gůter 
wehr / Vnd als ich ihnen ſagen ließ / was ſie darmit ver⸗ 


ainer nach dem andern her auß / deren ettwañ beihun⸗ 


maindten / das fie gedechten mir widerſtandt zůthůn / 
dte weil ich doch fie / iha ihr ein gantzes höͤer / durch ain 
aintzig roſs ſo ich wider fie ſchicket / mächtig genůgſam 
were ſie zůuerderbẽ / ſouil mer ſo ich der roſs der menge 
hette / Vnd als ettliche vnther uns auff den roſſen / die 
hirſchen fo wir gefangẽ / hinder ihn fůrten / ließ ich ihnẽ 
ſagen / wie thöͤrlich fie vns zů widerſtehn vermainten / 
ſo doch ein hir ſch bei all feiner ſchnelle / vns nicht engeen 
moͤchte / vnd das der ſcharmützel ſo nechſt mit ihnen ges 
halten / were allain auß zorn der roſs geſchehen / denen 
wir / von wegen ihrer vngehor ſame / des zornes weren 
übergangen / nicht gantz widerſtehn / ſonder den roſſen 
zů wilfaren / etwas wenigs / ihren willen an ihnen zuͤbe⸗ 
gehen / geſtatten muͤſſen / dann mein mainung nicht ge⸗ 
weßt ihnen laids zuthůn / allain fridlich mit ihnen zů⸗ 
handlen / dann ſo ich es arg gegen ihnen gemaint / were | 
ich mächtig geweßt ſie alle zů verderben vñ kainen dar⸗ | 
uon kom̃en zulaſſen / vnd machte mich nur treflich mau⸗ 
ſig ihnen ein forcht einzuſtecken / vnnd doch das wirs 
freündtlich mit ihnen gemainten / ihnen auch einbilde⸗ 
ten. Sie entſchuldigten ſich ahnfengklich / als die vns 
nicht erkhennt / auch nichts von vns gewüßt / haben ſie 
ſich vor vns / alls von denen ſie ſich anders nichts / dañ 
was feinde zůthůn pflegen / verſahen / entwehren woͤl⸗ 
len / Aber itzt nach dem ſie meine geſandten anders / vñ 
warumb wir da weren hetten vernom̃en / weren ſie vff 
dem wege geweßt vns haimzůſůchen / vnd ſich auch an 
vns zůergeben / dann ſie die vergangne tage ihre abge⸗ 
ſtorbne / ſo von vns erwürgt oder entleibet worden / zů⸗ 
begraben / verhindert / Vnd als ſie vns itzt von ferrem 
komen ſahen / hetten ſie beſorget / das wir W 
emen 


kemen / darumb fie ihr weib vnd kind / in das gebirge 
ver ſendet hetten / vnd aber fie ſich eingeſpert / vor dem 
erſten anreñen alſo zů ſichern / biß wir ihre meinunge / 
welche ſich für vnſere freünde an vns zůergeben / frid⸗ 


lich von ihnen vernemen. Sie gabẽ wir auch das golde 


ſo ich / wie vorgeſagt / auff den ſtůlen vor dem Buhio 
oder hauß fanden ligen / deß ich mich erſtlich zůnemen 


wideret / damit ſie nicht gedechten das wir darumb kõ⸗ 
men weren das wir vns mit vilen golde begerten zůbe⸗ 


laden / Alſo ſandte ich ihren ains tails / vnd beuelhend / 


ihre weib vnd kind wider iñ ihre flecken / vnd wie vor iñ 
ruͤwige behauſung zubringen / dramit ich an jrer vnge 


felſchten freündtſchafft nicht zweiflette / die andern na⸗ 
me ich mit mir / gabe ihnen auch ihre verwanten ſo vn⸗ 
ſere gefangen waren wider / ſampt etliche ſchanckung⸗ 
en / von meſſer vnd glaͤſere Pater noſter / ſo bei jnen faſt 
hoch geacht ſeind / befalch ihnen auch die vmbligenden 
flecken ihrer nation vnd freünde / zů mir zukom̃en / vnd 


auch wie ſie / fride mit mir zubeſtettigen berůfften. 
Es bamen allſo in nachfolgenden neün tagen / ſo ich 
noch in dem flecken darinnen ich mich ahnfengklich het⸗ 


te nider gethon vnnd ſtill lage / ettliche der vmbſitzende 


Caciques oder herꝛen / mich heimſůchendt / vnnd auch 
ſchenckung bꝛingende / die ich auch zů freünde hielt / dañ 


mir was der verzug an diſem oꝛte / vmb die nation zů be 
friden / die ſitten vnd macht der einwoner / vñ was vns 
ſonſt zů erfaren notwendig / nicht wenig dienſtlich / vm̃ 
der ſichere willen des fortraiſens / ſampt dem wir vnns 
ver ſahen der krancken geſundtheit zůerwarten / auch 


vmb ſolche ihre ſchwachait / als fieber / vnd ettliche offe 

nicht für langwirig achteten / wir hetten aber die tage 


wir ſtill lagen / mehr kranckhait dann geſundthait er⸗ 


wartet / dann ſolche kranckhait was nicht als wir es ge 
achtet herten / der feüchten Prouintz Pariquecemeto 
ſchuldt / allain der arbait vnd der raiſe die wir vier tag 
durchs waſſer thetten / ſampt der vngewonlichen flüſſt 
gen / auch zů zeitten onreiffen ſpeiß / mit deme wir aller 
dings / die einem abkhomenen menſchen wider zur ge⸗ 
ſundtheit hilffen / gebreche hetten. n 


Alls ich aber gleich mit muͤhe vnd arbeit der kranck⸗ 
en halben / wie zů Variquecemeto auch / in diſem fleckẽ 
außzuge / nemlich das ander moͤhꝛ zůerꝛaichen / welches 
ich von der Nation Cuybas / nicht ferꝛe zůſein vertroͤſt 


ward / mir aber für neher dann es an ihme ſelbſt was / 


ahngezaigt / darmit ſie vnſer abkamen / dann wol zůge⸗ 
dencken iſt / wie fridlich wir doch bei ihnen lebten / nicht 
wilkom̃en gaͤſte waren / Alſo fürraißten wir gemach / ye 
ain tag / zwo / drei / biß in vier meil auffs maiſt / mit den 
krancken nicht mit wenig laſt fünff tag raiß lang / yhe 


von ainem flecken in andern ziehend / Wir hetten aber 


auch hilff der Indios vmb vnſern dro ſoplunder vnnd 
andere notturfft zutragen / vnd die iñwoner der flecken 
vnſer zůkunfft nicht zůſchewen / auch anzaigten / vnnd 
alſo ſie zů freündſchafft verurſachten / biß wir auff den 
fünfftzehenden tag Decembris Anno ꝛc. im dreiſſigſtẽ / 
in ainen groſſen Pueblo oder flecken / auch diſer Nati⸗ 
on / Dacarygua gehaiſſen / khamen / welcher bei ainem 
groſſen waſſerfluſs ligt / gar nahe zwen ar mbꝛuſt ſchus 
brait / Es was auch wol ain vierthail meil wegs / das 
waſſer auff pobliert oder bewonet / vnnd alſo / ob ſchon 

vnd alſo der ebne nach / ſchier nahendt gelegnen doͤrff⸗ 
ern gleich / gebawet anzůſehen was / ſo hat es aber den⸗ 
noch alles einen Herꝛen / vnd den namen Hacarygua / 
darm̃en ob ſechszehen tauſent Indios kriegs uolck / one 
weib / kinder / vnnd alte leutt / die zů krieg nicht dienen / 


wonen / wie wirs überſchlagen haben / diſe inwoner wa 
rent thails Caquecios vnd thails Cuybas / alſo vnter⸗ 


einanter wonende / võ denen ich / vns jnen zůuor vnſer 
ahnkunfft / durch vnſer vnd ihre freünde / die Cuybas / 
für die wir gezogen / anzeigẽ ließ / wol empfangẽ ward / 
er zeigten vns mit gebung / etlicher ſchenckungen von 
golde / auch wilpredt / vnd allerlei notturfft der ſpeiß / 
gůtte freündtſchafft / ſo wolte mich deñocht je gedunck⸗ 


en / nicht zůthon ſein / vns in diſem flecken / lange zůuer⸗ 


etwa ein hauff beh auſungen / etwas von dem andern / 


haren / dann wir vns / von der vile der inwoner / welche 


auch des vergifften geſchoſs / überfluß haben / vñ mehr 


dann die voꝛerfarnen flecken / gebrauchen / etwas über 


vortheilt ſein / ſahen / ſonderlich mit ſouil krancken / wie 
deme aber / ſo was doch gleich fo wenig mittel fortzůrei 


ſen / daran vns die vile der krancken verhindert / bliben 
alſo von tag zů tage / willens auffzůſein / aldar biß ahn 


fünfftzehenden tag / dañ da waren wir mit überfluß an 
viſchen / wilpret vnnd ander ſpeiß / zů vnſerer notturfft 
vnterhalt en / welches vns ſtil zůligen / vnd der krancken 


beſſerung zůerwarten groſſe hilffe was / vñ die weil der 


Pueblos oder flecken groß was / vnnd der iñ woner vil, 
waren wir jhnen deſtweniger beſchwerlich / inn ſolcher 
zeit ſtarben mir zwen Chriſten / vñ kamen der krancken 


wenig auff / oder ſich beſſerten / dardurch vnſer voꝛtrai⸗ 


ſen / gefürdert were / auch in der zeit der fünffzehenden 

tag / auff der iñwoner bit / vnd darumb ich jnen zů will⸗ 
faren genaigt / damit ſie vnſerer gerechten vngefelfchs 
ten freündtſchafft deſt weniger zweifletten / vnnd auch 
vmb vns / deſter weniger beſchwerde haben moͤchten / 
ſchicket ich einen hauptmann / mit dreiſſig zů fůß vnnd 
fünffen zů roſs wider ettliche Pueblos oder flecken / ay⸗ 
ner Nation Cuyones gehaiſſen / ſo vier meill nahe bei 
Hacarigua dem pueblo oder flecken / darinnen ich mich 
nider gethon / vnthen an ainem gebirge / wohnen / vnd 
deren feind ſeind / Der innwoner giengen auch bei acht 
hundert mit ihnen / vnd ein hauptmañ ihrer Nation / 
doch ſolte der ſelbige mit angreiffen der feinde / meines 
geſetzten hauptmañs ordnung geleben vñ ſich halten / 
das iſt aber bei denen / ſo die art diſes volcks nit wiſſen / 
für übel gethon zůachten / mich alſo an volck zů entploͤſ⸗ 
ſen / dañ zweiflich von den Indios angeſehen were ung 
alſo zutrennen / vnd ſo wir nicht bei einander / vns ahn⸗ 
zůgreiffen / vñ zuſchlagen vermainen moͤchten / daran 
wir dann wenig gewiñs zůhoffen gehabt hetten / dann 
vnſer an baiden hauffen wenig vorhanden waren / vñ 
bei mir in dem flecken vil krancker bliben / das was aber 
von vns alles wol bedacht / Es iſt aber zuwiſſen / das / 
wie offt geſagt / die forcht ſo die inwoner ab den Roſſen 
haben / ſo groß iſt / das ich mich mit zehen zů roſs / vnnd 
wenigen zů fůß / an ebnen oꝛten da ſich der roſs zůbehelf 
fen iſt / ainer merer ſum̃a dann ich ſchreiben darff oder 
wil / vntherſtehen doͤrffte / dann es můß ye der allmaͤch⸗ 
tige Gott wider die vnglaubigen etwas in vnſer fauor 
oder gunſt würcken / ſonſt were ein ſolche groſſe menge ⸗ 
wil darumb nicht geacht werden / mir vñ denen / ſo mit 
mir geweſt / ſoliches zů rhům ſchreibe / auch diſer vn — 
rat 

raiß geſchweigen / als Hernando Cortes / in Jucatan / 
auch Pedrarias de Auiha / in Aucaragua / vnnd Her⸗ 
nando Colon / alls der erſte de ſcubridor / oder erfinder / 
der Indios in Sancto Dominigo / vnnd auch andere 
Ray. May. Gubernatores vnd hauptleüt / der India 
niſchen laͤnder / von ſo wenig volcks / der Chriſten als 
dern jeder für ſich / gegen der vile der feindt / vnd Indi⸗ 
aniſchen volcks / nicht allein zůüberwinden / ja auch zů⸗ 
glauben / bei denen / die es nicht geſehen oder erfaren / 


vnmüglich / welche aber ſolchs begeren zůwiſſen / die le⸗ 


ſen was weilandt Hyeronimus Seitz / vñ andere der⸗ 
halben auß Hiſpaniſcher zungẽ in vnſer teütſche ſpra⸗ 
che / verteütſcht haben / vnd auch auß den Relationen / 
oder fürtraͤgen / ſo von yedem hauptmañ in ſonderheit 
geſandt / darneben auch von yedem / ſeines thůns rech⸗ 
nung gegeben iſt / dariñen die bewerũg / wie ich geſagt / 
oð was ich angezeigt habe / vnd vil wunderbarlichers / 
jnen wirt fürgebildet / vñ mit gegründter warheit ahn 
gezeigt / wie dann hiemit von mir auch beſchicht / Nun 
ynſerm vorigen Propoſito vnnd fürnemen zuͤuolgen / 

neben deme wie geſagt / die behelff der roſs / vns vrſach 
te / auch das wir in dem flecken Hacarigua / ein gaſſen / 
nechſt am waſſer hettẽ eingenomen / die ſelbige mit gůt⸗ 
ter hůt bei tag on nacht / wol bewaret / auch teglich vnd 
alle ſtunde je zwen vñ zwen / in dem Pueblo oder flecken 
auff vnd abe zůreitten / veroꝛdnet / ob ſich ainiche ende⸗ 
rung der innwohner ſpuͤrten / dann ſo ſie vns ahnzů⸗ 
greiffen geſinnet / kundten wir es zůuor wol mercken / 
dañ ſich ſolches von ihnen nit zůbeſorgen / weil ſie weib 
vnd kinder nicht verhaußten / dann ſie ſeindt alſo geſin 

net / ſoſie nur ainigen vnnd wenigen ſchaden ee ven 


erleiden / vnd ob ſchon / ſie vns alle todt zůſchlagen vnd 
si überwinden wüſten / wurden fie vmb jren nachtail 
si vmbgehn / nicht vntherſten / dañ was ſie / a fu ſalua / 


E ecgeleut /in das iſt zů ihrem forthteil / vnd ohn alle ihr gefahr / zů⸗ 


thon wiſſen / alſo auch ſo mit jnen geſcharmützelt wirt / 
vie wenigen ſchaden fie leiden / vnd vnther zehen tau⸗ 
ſent / nur 200. oder 300. vmbkomẽ / ſo iſt ihr hauff ſchon 
zertreñet / vñ ſonderlich / ſo ſie ihren herꝛen vnd haupt / 
verlieren / ſo iſt die Victoria oder der ſig ſchon erlangt / 
vnd fo ſonſt kein menſch vmb koͤme / dañ fo fie behaͤꝛrꝛig 
vnd wie wir / beſtendig bliben / were ihnen nichts abzů⸗ 
gewiñen / ihr kriegen iſt nur von ferꝛen / ſo weit ſie von 
ferꝛen ſchieſſen kunnẽ / vñ nehenen ſich einander nicht / 
darumb ſie dañ vns offt geſagt haben / wir künden nit 
kriegen / lauffen zůſtund zum mañ / vnd machen ſy jrꝛe / 
darab ſie / als die deſſen vngewon / vnbehertzigt werdẽ / 
dauon aber genůg zuͤbewernng / das mit fo wenig Chꝛi 
ſten ſo groſſe ſum̃a der Indios / geherꝛſchet vnd über⸗ 
wunden werden / denen zůgůt / ſo auß vnerfarnuß / ob⸗ 
geſagter vnd noch vil trefflicher dinger / von vor ange⸗ 
zeigten hauptleüten in Indios geſchehen vñ begegnet 
zweifleten / Ich ließ auch den Cacique oder herꝛẽ / vnd 
oͤberſtes haupt / des pueblos oder fleckens Hacarigua / 
die zeit ich die vorgeſagten Chꝛiſten / zů ihren feinden 
den Cuyones / geſant / bei mir vnd vnther meinem loſo⸗ 
ment / tag vnd auch bei nacht wonen / vñ nicht auß den 
augen / dañ ich gantz ſicher was / das ſeine vnterthanẽ 
ohn ihne nichts wider vns fürzůnemẽ / ſich vnterſthen 
doͤrfften / die weil fie jren herꝛen / nicht bei ihnen / ſonder 
in vnſern henden wuſtẽ / welches das beſte pfand vnſer 
ſicherheit was / dem Cacique oder herꝛen gab ich aber 
5 . 23 zůverſten 


zůuerſtehen / ihme geſche ſolichs zů ehꝛn vnd auß freünt 
ſchafft / das ich ihme die beiwonung / bei mir vergüñet / 
vnd darmit er ſehe / das ich nichts wider ihn fürnemen 
wollt / deſſen muͤſte er ſich glaubendt erzaigen / es were 
ihm in dem hertzen oder nicht / ich Conuerſiert vñ redet 
mit im von erforſchung des landts / vnd ſonderlich des 
Sud moͤhrs / deſſen wir vor zeittung gehabt / wie auch 
vor geſagt / dauon er aber mir beſſere zeittung / alls der 
dem ſelbigen naͤher geſeſſen / gaben mir auch zwen 

a wege dahin zur aiſen gůtten bericht. 

DBDäie Nation Cupones. 

Die ſich der er ſte fleck diſer Nation / ſo von den Chriſten über⸗ 
fallen ward / mit ſtarc ker vnd ernſtlicher gegen wehꝛ erzaiget hat / 
darauß die Chriſten ſchaden empfangen / vnnd nach dem diſe den 
angebotenen frid vñ freündtſchafft nicht wolten ahnnemen noch 
dauon hören / wurden die Chriſten / ihren ſchaden vnd ſchand zů 
verhuͤten / als feinde / ernſtlich vnnd feindtlich gegen ihnen / durch 
fer / als mit anzündung der heüſer / vnd bluͤttigem gewehr / zůs 
pbhandlen ( wider ihr fürnemen) genöttigt / dar durch ihr soo. ge⸗ 

fangen / doch blib die Nation ferzner vnbezwungen / alſo 
das die Chriſten ein andern weg / ihre fürgenomen 
raiß zůuolbringen / ahnnemen muͤſten. | 


x 


nes / am dritten tag / das was auff den 18. tag De 
cembris / Anno ꝛc. im dreiſſigſten Jare / widerkamen / 
vnd brachten bei ſechs hundert Indios Cuyones / wel⸗ 
che ſie in ainem Pueblo oder flecken / als eben der morg⸗ 
en angieng / hetten überfallen / Vnd wiewol ſie von mir 


beuelch hetten / deren ſo vil müglich / a für 

Al o nudie gefandeen zü den Cupo⸗ 


mich zubringen / vnd nicht mit ihnen als mit feinden zů 
handeln / noch den Indios Caquecios vnd Cuybas / ſo 
wie auch vorgeſagt / auß dem Pueblo oder flecken Ha⸗ 
carigua / achthundert mit ihnen gegangen / zůthůn ge⸗ 
ſtatten / dañ mein mainung was nicht / ob ich ſchon die 
Innwoner zů Hacarigua / vmb ſie zů friden zůſtellen / 
anderſt vertroͤſtete / nemlich ſie zůbeleidigen / ſonder vil 
ehe / ſie vnſer / vñ diſes Pueblos oder flecken / fraindt zů⸗ 
machen / vnd jr feindtſafft alſo hinzuͤlegen / vnd ſollich⸗ 
es darumb / das der ein weg / ſo mir dem Sud Moͤr zů⸗ 
zůzieh en angezeigt / durch die nation Cuyones gienge / 
darumb ſie zů freünde zůhalten / ich gern geſehen hette / 
Als aber die Chriſten ſampt den Indios / diſen erſtenn 
Pueblo nahendten / vnnd aber die Chriſten allein ahn⸗ 
griffen / vnd die Indios in die hinderhůt ſtelten / ſolich⸗ 
es allein darumb / ihnen gegen den Cuyones / als gegen 
jren feinden / ohne ein plůtigen angriff / nit getrawten / 
welches doch vngenoͤttigt / auch wider mein befelch / 
noch der geſanten mainung was / Als ſie aber / die erſte 
gaſſen vnd die heuſer der ſelbigen überfielen / macheten 
ſie ſich in jren heüſern ſtarck / vñ ſcheidigeten die vnſern 
darauß / alſo das ſie ihnen nicht nehenen dorfften / vmb 


aldar allein ſchaden zů empfahẽ / vnd aber jnen kainen 


thůn kundten / Alſo was das letſte Remedio oder mit⸗ 
tel / nach deme fie ſich / nach aller Amoneſtation oder er⸗ 
ſůchung vm̃ freindſchafft / vñ mit jnen zůreden / warũb 
ſie darkom̃en weren / nit begeben wolten / auch jre mei⸗ 
nung nicht hoͤren / noch von dem ſchieſſen nachlaſſen / 
zundten ſie den Pueblo oð flecken an / damit ſie ſich auß 
dem Pueblo oder flecken / auch auß den heüſern begebẽ 
můſten / oder aber verprennen / Alſo fiengen ſie / ob den 
; ſechs 

ſechshundert Perſonen / wie dann vorgeſchriebenn / 
mann vnd weiber / ſampt den kindern / Ihrn verprun⸗ 
nen auch vil / dern doch ettliche daruon hetten moͤgen 
komen / aber dern vil ſich ee wilkuͤrig ſelbſt verprenten / 
dañ in jrer feindt hende ſich begeben wolten / der Chri⸗ 
ſten wurden zwen erſchoſſen vnd ob fünffzehen wundt / 
auch ward ein pferdt geſchoſſen / das hernach vber acht 
tag auch ſtarb / ſo wurden der Indios vnſerer freünde 
vil wundt / Ab diſer reiß het ich wenig gefallẽ / gleich als 
wol vmb den ſchaden den die meinen empfiengẽ / als vm̃ 
der feinde verderben / welchs aber mit rewe nicht zů wi⸗ 
derbringen was / dan ſie die geſandten / wie ihr gehort 
habt / das alles zůthůn genoͤtiget hetten / fo fie anderſt 
ohne ainiches außrichten / nicht wollten widerkheren / 
welches auch nit zůthon was / dann es von den Caque 
tios vnnd Cuibas / vnſern freünden / deß Pueblo oder 


flecken Hacarygua / vns für zaghait wurde zůgerech 


net / weliches vns dann groſſe verklainerung / vnd von 
jnen in weniger forcht gehalten zůwerden / vrſachet vñ 
nachth aill gebracht hette / Alſo gab ich dem Cacique 
oder herren / vñ ettlichen Principal oder fürnemen deß 
fleckens / bei zweihundert perſonẽ der gefangnen / meiſt 
aber kinder / vnd gar alt volck / auch ettlich die gepreñt 
waſſen vnd vns nich dienen kundten / die ich ihnen für 
jhren gelitnen ſchaden der ihren / vnnd zů beſtettigung 

vnſerer freündtſchafft / für Eſclauos oder verkauffte 
Fnecht zuhalten / ſchencket / Vnnd erhůbe mich auff den 

dritten tag Jenners / Anno ꝛe. im ain vnnd dreiſſigſten 


Jare / fort dem Sudmoͤhr / darfür wir es der Natura 


les oder iñwoner / ſage vnd ahnzeigen nach / biß der zeit 
hielten / durch die Nation Cuybas zůraiſen / dann vns 


— 


der weg durch die Cuyones / darumb das fie vnſere fein⸗ 
bliben / abgegraben vnd benomen was / ob es wol nach 
ahnzaigung ettwas naͤher / vnnd für die Roſs nicht ſo 
moſſig / vnd wiewol wir der krancken halben wenig ge⸗ 


ringert / ſo waren vns doch die gefangnẽ Cuyones / mit 


denen wir vnſeren droſs bei vier hundert perſonen ge⸗ 
ſterckt / gůtte ringerung vnd hilffe / kamen alſo deſſelbi⸗ 
gen tags in ein Pueblo oder flecken Tohibara gehaiſ⸗ 
fen / deſſelbigen iñwoner erzaigten uns gůtte freündt⸗ 
ſchafft / vmb die wir / durch die auß Hacarygua / deren 
freünd ſie ſeind / zůuor procuriert vnd erworben hettẽ / 
daſelbſt vernamen wir / wie hinfür vnſere raiß zů Con⸗ 
tinuirn oder zůuolſtrecken / groſſe vñ tieffe moß wir vor 
vns hetten / dahin wir mit den Roſſen nit komen moͤch⸗ 
ten beſorgeten / Vnnd dieweil vns von den innwonern 
warde angezaigt / das wir in dꝛeien tagen in einen Pue 
blo oder flecken / daſelbſt man das gemeldte Sudmoͤhr 
kündte ſehen / komen moͤchten / ſchicket ich fünff zů roſs 
vnd fünff vnd zwaintzig zů fůß / die ſolten in diſen fleckẽ 
oder Pueblo Itabana raiſen / ſo ſie anders on verhin⸗ 
dert vnd ohne gefahr der feind dahin kom̃en moͤchten / 


vnd aber über ſechs tag / als drei dahin vnd ſouil herwi 


der / ſich nicht wagten / darmit wir vns auch nit zůfaſt 
von einander weitterten / Als ſie aber am dritten tag / 
ainen groſſen waſſerfluſs / welcher diſe Nation von ai⸗ 
ner andern Generation oder voͤlckern / die Guaycaries 
gehaiſſen / tailet / vñ daſelbſt vnſerer freinde land auff⸗ 
hoͤret / erraichten / darüber ſie ohne groſſe gefahr nicht 
kundten / dann ſie darüber / die zů roſs vn die zů fůß het⸗ 
ten moͤſſen ſchwimmen / vnd alſo ihren vortail muͤſſen 


übergeben / So was auch von dannen biß gen Jtabas 


na 


1 
N 
8 


8983 


1 P 


na / noch wol ſo weit als ſie gereiſet waren / welches vns 
doch alles nur für dꝛei tagraiß ahngezaigt was / haben 
alſo / die weil ſie lenger außzůbleiben nit befelch hetten / 
widerkeret / auch die Pueblos oder flecken / ſo ſie biß an 
den geſagten waſſerfluſs fürgeraißt haben / zů freünde 
gelaſſen / vnd auch von ihnen vernom̃en / wie auch leüte 
die beklaidet giengen / auch baͤrdt hetten / vnnd alls ſie 
ihnen fürbildten / inn allem uns gemeß / gen Itabana 
dem flecken der an dem Sudmoͤhr ſein ſoll / dahin trac⸗ 
tiern oder handeln / vnd ſie ſeien auff dem ſelbigen waſ⸗ 
ſer / das ſie vns für das Moͤhꝛ anzeigten / in ainem groſ 
ſen hauß dahin kom̃en / Alſo das wir zweifleten / ob das 
Sebaſtian Gabotto leüt / welcher vordreien jaren im 
Rio de Solis / ain ort des lands allſo geneñt / Pobliert 
oder erkundiget / vnd daſelbſt groſſe See / daruff er ob 
drei hundert meiln das land einwertz gefaren / funden 


hat / ettwañ in ainem ſchiff / welches die Indios für ain 


hauß verteütſchen / dahin gefaren weren / dann diſes 
Gabotto Gubernation oder herꝛſchung / aller gelegen 
hait nach / mittagwerts / an die gubernation vnd herr 
ſchung des lands Venecuela ſtoſſet. Ab diſer zeittung 
empfiengen wir gůtte zůnerſicht die Chꝛiſten zů erꝛeich⸗ 


en / welches vns nicht ein kleiner behelff / vmb von ihnen 


das ander Moͤr / auch die gelegenhait vnd heimlichei⸗ 
ten des landes vnnd deſſelbigen iñ wohner zů erfaren / 
auch ſo fie in vnſer gubernation gefallen weren / ſte dar⸗ 


an zů verhindern / Oder aber / ſo fie ainiche nott litten / 


vnnd auß widerwindt dahin geworfen / ſie zů redten / 

dann vns were ſolliches als wol als ihnen nott / vmb vn 
ſern hauffen zů mehren geweßt. 

eee ee Nach 


Nach vernemung difer zeittung / zoche ich auff den 
drei vnd zwaintzigſten tag Jenners voꝛgemelts Jars / 
zů Tohibera auß / ſtracks dem geſagten waſſerfluß zů / 
Ich fande inn zwaien Pueblos oder flecken / gehaiſſen 
Curahy vñ Cazaradadi / die inwoner fridlich / vnd mit 
allerlei ſchenckung vff vns wartende / vnd aber võ dem 
flecken Cazaradadi ahn / fande ich alle fleckẽ biß an den 
fluſs des waſſers vorgemelt / alle deſpobliert vnnd ode / 
welchen ich von dem Pueblo oð flecken Tohibara auß / 
ſo meine erſt geſandten in dreien tagen erraichet / dar⸗ 
zů můſte ich mit den krancken fünff tag brauchen / vnd 
hetten ſich die iñwoner des ſelbigen fleckens / on angeſe⸗ 
hen / das ſie mit den voꝛgeſandten meines volcks / freün 
de bliben waren / verhauſſet vnd hinweg geflohen / wel⸗ 
ches wir auß forcht geſchehen ſein erachtetten / villeicht 
zweifletten ſie / die erſtgeſandten weren allain darumb 
allda geweßt / das land zů beſehen / vnd ich aber ſie zů ü⸗ 
berfallen darkeme. Da ich aber ein flecken / zwo meil võ 
dem waſſerfluſs gelegen / Curahamara gehaiſſen / er⸗ 
raichet / vnd daſelb auch niemandt fande / welches vns 
gantz vngelegen / dann wir niemandt hetten durch den 
wir mit der nun ahngehenden Nation / die Guaycari⸗ 
es / freündt ſchafft machten / derhalben ich nun geurſa⸗ 
chet warde in diſem flecken zůuerharꝛen / die Innwoner 
auß zůſpehen vn jnen nach zůſtellen / alls dañ geſchahe / 
vnd ſendet zů zwaien orten leüt / Vnd als die den Caci⸗ 
que oder herren mit vil der ſeinen / durch ein fewr / ſo ſie 
bei nacht abwegs in einem gehültz er ſahen / überfielen 
ſie ihn / vnd den ſelbigen ettwa mit achtzehen perſonen 
fiengen vnd für mich brachten / Sagt ich ihnen die vr⸗ 
ſach / warumb ich ihnen nachgeſtellt hette / auch ihnen 

ö | verweiſ⸗ 


verweiſſende die flucht / ſo ſie wider das ihnen vonden 
meinen freündtſchafft zůgeſagt / gethon hetten / Gabe 
ihn vnd die ſeinen ledig / verehret ihn auch mit ettliche 
ſchenckungen / vnnd nam ihnen mit mir zů der Nation 
Guaycaries / deren freünde ſie ſeind. 


DSDiiaie Nation Guaycaries. 

¶ von den kolſchwrartzen / ſtoltzen / frechen vnd böfen völckern diſer na⸗ 
tion / was trang / trutz vnd vntrew ſie den Chriſten bewiſen / auch ſie zů 
ſchlagen betrieglich angegriffen / das ihnen aber zů groſſem nachtail ge 
radten iſt. Vie der Cacique oder herꝛ gefangen / vnd nach langer pein⸗ 
licher frag (zůerfaren ſein betrug vñ haimlichen anſchlag über die Chꝛi 
ſten) er ſchoſſen worden / ond nachmals das verſamlet volck / auff soo. 
erſtochen · Item / wie ein Cat ique eins andern fleckens gefangen in kets 
ten (vmb ſeins betrůgs willen) geſchmidet / vñ mit andern hinweg ges 
fuͤrt / Auch wie die Chriſten oon dem dritten Cacique künſtlich betrogẽ 
worden / dardurch er mit den ſeinen daruon khomen. | 


IM ih aber zuͤ dem geſagten waſſer / 


dert Indios Guaycaries / welchs ein kolſchwartz volck 


ſo Coaheri geheiſſen khame / vñd enthalb bei ſechs hun⸗ ji 


als hernach dern art auch wirt volgen / fande / beſchick⸗ N 


et ich den Cacique oder herꝛẽ / derſelben Nation / welch: 
er bei anderhalb meil vom waſſer feine flecken hat / vnd 
allein ihre viſchheüſer bei diſem waſſer haben / vñ auch 
daſelbſt jre merckt halten / dañ die Nation Caquecios / 
ſo enthalb vñ her enhalb wohnen / kauffen ihnen ſolche 
viſch / vmb frucht vnd eſſende ſpeiß ab / dañ die Nation 
Guaycaries / allein dem viſchen obligen / vñ das waſſer 
herꝛſchen / vnnd alſo vnthereinander gemiſcht / wonen / 
diſe zwo Nation wonen fridlich / doch iede in Kr 


— 


Guaycai | 

Pueblos oder flecken für ſich ſebſt / vnnd darumb das 
aine Nation der andern bedarff / Von diſemſlus ahn / 
biß geen Itabana / fanden wir das hertnaͤckigſte boͤßte 
falſcheſte volck / ſo wir bißher auff diſer raiß gefunden / 
Vnd als nu der Cacique / nach dem ich geſandt kame ⸗ 
er ſchiene er mit vil der ſeinen / vñ mit gewehꝛter handt / 
mer ſchwartzen teüflen / dann menſchen gleich ſehendt / 
vnd ich jme / warumbe er nicht mit freüntlichen geber⸗ 
den / vnd wie freünds gebrauch khaͤme / verweiſſen ließ / 
darneben ihme auch anzaigen vnnd zůſagen befalch / 
das er mich verſtendiget / was doch fein mainũg were / 
mich haben darnach zůrichten / vnd mich gegen ihme al 
ſo erzaiget / alls ob mir an ihrer freündtſchafft wenig 
gelegen were / wie wol es mir aber nit vmbs hertz was / 
vnnd vnſer notturfft auch nicht erfoꝛdert / darauff ließ 
er mir ſagen / doch ettwas ſtoltzlich / darumb er bei der 
wehr kaͤme / das wer vmb der Löwen vnd Tigerthier 
willen / ſo es daſelbſt vil hatt / vor denen er ſich foͤrchten 
muͤſte / darzů fo truͤgen wir auch vnſere wehr / vnd rhuͤ⸗ 
metten vns dannoch vmb frides willen darkommen / 
vnd wie wol er ſich / mehr dann genůg / vnd zů vil ſtoltz 

hoͤren ließ / ſo můß ichs aber diſer zeit gedulden / vnd mit 

ihme diſſimuliern / hats aber / wie hernach ah ngezaigt 
wirdt / woll bezalen muͤſſen / Ich ſagt ihme wie ich gehn 
Itabana / zů raiſen willens were / vmb ettliche vnſre 
geſellen / ſo aldar weren / haimzůſůchen / doch wolt ich 
in dem Pueblo oder flecken Carahamara / maiſtẽ thail 
meines volcks laſſen / jhme befelhendt / er ſollte ſie mit 
viſchen / zů ihrer notturfft verſehen / Sagt er mir zůr 
ſtunde / die viſch weren ſeiner vntherthonen / eines ye⸗ 
den ſo vil er dern viſchet / die wurden den an 0 

Ihre Reſeat oder bezalung / nicht verſage / doch riedt er 
mir / ich ſollte mein volck alles mit mir nemen / dann die 
iñwoner zů Itabana / weren ein gůtt kriegsuolck / gegẽ 
denen ich meines volcks alles bedörffen wurde / dañ ſie 
hetten deß volcks ſo wir vnſere geſellen hieſſen / vnd vff 
dem waſſer / in einem hauß dahin kommen weren / auch 
etliche erſchlagen / In diſem ſie ſich auch mit dem / ſo ich 
der Chriſten halber / zůuor wie geſagt / von andern In⸗ 
dios vernomen Conformirten / oder beſtetigten / vnd 
vergleichten / Ich ließ ihme aber ſagen / mir weren dero 
ſo ich mit mir neme nicht not / dañ ich wolte / wieuil derẽ 
zů Itabana weren / mit vil wenigerm volcke der meinen 
vorſthen / die ich aber mit mir neme / were meiſt teils da⸗ 
rumb von jnen gedienet zůwerden / Des Cacique oder 
herꝛen meinung was nicht / diſe warnũg vns zů gůttem 
zthůn / allein das wir ihm zů nahend waren / vnd [Org 
et er würde vns mit viſchen / alls ich dann ahn ihne be⸗ 
gerte / vnterhalten muͤſſen / vnd ſonſt auch übertrang 
von vns leiden / Nun aber diſe diuiſion vnnd theilung 
meines volcks / was ich zůthůn genoͤtigt / dañ ich in dem 


noͤſigen lande / welches mir ahngezeigt was / das es al⸗ 


ſo were / vnnd ich hernach deme allſo ſein befande / mit 
den krancken nicht fort hette kom̃en moͤgen / So was 
mirr auch nicht wenig eyl / die Chriſten / daruon mir von 


mehꝛflecken gleicher ſage zeittung gegeben / zůerreichẽ / 


Dem Cacique oder herꝛen zů Curahamara / gab ich ai⸗ 
nen Eiſenen hacken zů einer vererũg / ſchicket jn auch 
mit den kranckẽ / deren ſiben vñ zwentzig waren / ſampt 
fünfftzig der geſunden / darunter fünff pferd / wider zů 
kuck in fein Pueblo oder flecken / der dann anderhalbe 


moyl von diſem waſſer / wie vorgeſagt / 1 7 was / 


jme befelhent / Er ſolte all ſein volck wider darbꝛingen / 
vnd wie voꝛ ſich ruͤvbiger behauſung wider ahnnemen / 
vnd den meinen gůtten vntherſchlaͤff ſchaffen / welche 
biß auff mein widerkunfft oder berůffung / aldar ſoll⸗ 
ten verharren. | rer 


Vnd als ich nun mit fünff vnd dreiſſig zůfůß vñ acht 
zůroß / vnd bei zwey hundert Indios droſsuolcks / fort 
vnd für vil der Nationen Caquecios vnd Guaycaries 
Pueblos oder flecken reißte / deren in groſſer vile / vnnd 
mit faſt vil volcks Poblirt vñ bewonet ſeind / fande die 
ſelbigẽ / auch allweg bei gůter wehꝛe / vns wenig freünt 
ſchafft erzeigende / auch vns nicht preſentierten / noch 
auch die eſſende ſpeiß / nicht vmb ſonſt gabẽ / das můſte 
ich aber gedulden / vñ mit jnen diſimuliren / Saumpte 
mich auch ahn keinen ort lang / dar mit ſie nit zeit hettẽ 
ſich zůrotten / das ich wol nicht wenig beſorget / dann 
ſie ſich vnſer wenig forcht tragend / in vil weg frecht er⸗ 
zeigten / Als ich mich aber dem Pueblo oder flecken Ita 
bana / bei einer halben tagreyß ſchon genehet / Schick⸗ 
et ich zwen Indios / ſo ich auß dem Pueblo oder flecken 
Curahamara / mit mir genomen / voran / dem Cacique 
oder herꝛen mein ahnkunft / vnd warumb ich darkomẽ 
were / ahnzeigen ſolten / der aber ſolches zůuor wol wuͤ⸗ 
ſte / dañ diſer ein Cacique oder herꝛ / viler deren Pueblo 
iſt / darfür wir gereißt waren / vnnd faſt vil lands vnnd 
volcks ſeiner Nation Caquecios ihme vntherthenig 
hatr / Diſer aber / als ich in feinen Pueblo oder flecken / 
welcher ahn einem nicht kleinen waſſer / dañ die Tho⸗ 
naw ſein mag / liget / Coh aheri geheiſſen / ahnzoge / ſaſs 
er vnther einer groſſer Som̃erhuͤttẽ / mit groſſer { um̃a 

ſeiner vnterthanen / deſſelbigen flecken einwoner / inn 
ſeiner maieſtett / ab vns ſich gantz nichts entſetzende / 
vnd als ich abſtunde / den meinen hieß zůeſſen geben / def 
fen fie ons viſch vnnd bꝛott genůg brachten / Sagt ich 
dem Cacique oder herꝛen / wie ich darkom̃en were / mei⸗ 
ne geſellen / ſo ich wůſte / die vor wenig tagen dageweßt / 
ſůchend / Aber er wolte ſollichs nicht veriehen oð beken⸗ 
nen / da sChriſtẽ / oder leütt die vns gleichten / ye dahin 


kommen weren / wol tractierten ſie in ainen flecken der 


Nation Guaycaries / ſo zwo tagraiß võ dar / am geſta⸗ 
de des Moͤꝛs oder des Sees legen / Vnd als ich alſo mit 
ihme conuerſieret vnd beſpracht / aller gelegenheit des 
lands / vñ ſonder der Laguna oder Moͤꝛs / das wir vers 
meinten / demnach wiralſo bericht waren / das wirs vo 
dem Pueblo oder flecken Itabana ſehen moͤchten / mich 
befraget / horten wir ainen hanen khrehen vnd ettliche 
hennen / die wir vom tage an / da wir zů Coro außgezo⸗ 
gen / nit geſehen / nach die Indios deren auch nicht ha⸗ 
den / Vnnd als ich ſie fragette waher ihnen die kom̃en / 


ſagten ſie võ Hamadoa / dañ die einwoner da ſelbſt / het 


ten ſie von vnſern geſellen recaſtiert vnd erkaufft / alſo 
das wir die Cchꝛiſten erꝛaichen mochten gewiſs achtet⸗ 
ten / zweiflet vns auch nicht / die Chriſten weren in diſen 

ueblo oder flecken Itabana kom̃en / als vns dañ von 


den vor fürreißten Indios / wie geh oͤrt iſt / ward ange⸗ 


zaigt / vñ ob ſie villeicht deren ettliche / als wirs achtetẽ 
erſchlagen hetten / nicht bekennen durfften / oder aber 
nicht wolten / villeicht beſorgend / ſie möchten von uns 
darumb geſtrafft werden / Allſo batte ich ihn / er ſollte 
mir aine ſeiner Nauoria / oder Eſchlauos / alſo haiſſen 
ihre verkaufften leütt / zů kauffen gegeben 5 er 
1 5 | "TE 

bietete ich mich / jme zwif ache zalung zůgeben / vnd das | 
darumb / das ich von ihr erfaren mochte / ob die Chriſtẽ 

in diſem Pueblo oder flecken geweßt weren / vnd wie ſie 
mit ihnen gelebt hetten / Dann ich diſer zeit nicht füg 


hette es anderer geſtalt zůerfaren / mir ward aber diſe 
zůgeben verſagt / wiewol ſie die vnther jnen zůkauffen 


vnd vperkauffen / gebrauchen / Vnd als ich gern biß anß 
Moͤhr oder Laguna geraiſſet / welches ſie mir / das es 
noch vier meil von dannen were / ahnzeigten / Sagten 
mir auch / wie ſte ſich dahin kheines wegs oder ſtraſſen 
auff dem land gebrauchten / vmb dasdas land faſt mo⸗ 
ſig vnd mit waſſer bedeckt iſt / alleiu auff dem waſſer in 
Canoas / alſo heiſſen jre ſchiff / dahin faren / Alſo befra⸗ 


get ich mich / deme nach wir zweiffleten / ob es ein Moͤr 


oder See were / ſo Sebaſtian Gabotto / wie voꝛgeſagt / 
gefunden vnd gefaren hat / were / Aber ſie kunten oder 


wolten villeicht vns die notdurfft deß halben nit ahn⸗ 


zeigen / ſagten das ſie nicht weiter dañ biß gehn Hama⸗ 
doa / geſchiffet weren / biß dahin es ſuͤß vnd vngeſaltzen 
waſſer were / vnd gegen Sudoder auffgang werts / ſo 
weit fie kündten / ſehen ſie allain waſſer / vñ kein gebirge 
oder lande. Nun was mir durch diſen weg / an das 
Mor oder Laguna / das iſt ain See / zukom̃en onmüg⸗ 
lich / dann ich / wie vor angezaigt / auff dem lande dahin 
zuraiſen / khainen weg hette / ſo was mirs nicht zuthůn 
mit ſo wenig volcks / Ja mit allem volck ſo ich auß Coro 
außgefuͤrt / vñ ob ſie ſchon alle geſundt geweßt weren / 
ulcht vnterſtehen doͤrffen / dieweil vnns der behelff der 
Rois abgeſchnitten was / Dañ die inn woner vns auch 
wol erzaigt hetten / das wir ons von ihnen wenig gůts 
zůuer ſehen hetten / So ſeind ſie vns auch auff dem 220 
! er / 


tion oder ſchiffung wir nicht geübt waren / vnd doch ge 
bꝛauchen hetten müͤſſen / zů dem kreig zůuil gewont / vñ 
haben auff dem waſſer den behelff gegen vns / den wir 


ſer / vnnd ſonderlich mit ihren ſchiffen / deren Nauiga⸗ 


auff dem lande gegen ihnen haben moͤchten. 5 


Die weil ich nun in diſem Pueblo oder flecken Itaba 


na nichts außrichtet / auch die warhait deſſen darumb 
ich dargeraißet / alls der Chriſten halber / zůerfaren / 


nichts khundte erforſchen / blibe ich nur biß zů mittag 
daſelbſt / über ſchiffet alſo den waſſerfluſs / dann an der 
andern ſeitten ein gebirg lage / ettwann einer meil na⸗ 
hendt / daſelbſt / ſagten ſie / das Moͤꝛ oder Laguna vor 
geſagt / vnden anſchliege / vnd von der hohe deſſelbigen 


gebirgs uͤberſehen möchte werden / Blib diſe nach inn 


einem Pueblo oder flecken / der Nation Guaycaries ge 
hoͤrig / vnd morgens fruͤ ritt ich ſelb drit an das geſagt 
gebirge / ſo etwañ einer meil ferꝛ dahin was / vnd gieng 
en zwen Indios Guaycaries mit vns / die auch der Ca⸗ 
quetios ſprach kundten / dann diſe zwo Nation vnder⸗ 
einander / wie ich geſagt habe / wonen. Vnd als wir vn⸗ 


then ans gebirg kamen / fanden wir einen arm des waſ 


ſers Coahery / ſo für den flecken Itabana / vnd aber an 
diſem ortt inn das Moͤr oder Laguna lauffet / fanden 
enhalb ein viſcherei der Guaycartes / von ettlichen we⸗ 
nig heüſern / doch darbei ein groſſe Sum̃a Indios / ſo 


viſch alda zůkauffen von mehr ortten dahin kamen / aß 


ſo / das wir ſchier zweifleten / ob wir vns zů ihnen zureit 
ten getrawen wolten / Doch darmit wir ihnen nit erſt 
ein hertz wider vns maͤchten / ſchwem̃eten wir alle drei 


alſo zů roſs über den fluſs / das vns das waſſer über die 
ſattel gienge / vnd alſo wie die teuffte meüß überkamen/ 


dann 


# 

dann die roſs allein überſchwem̃en / vnd vns die Indi⸗ 
os laſſen hinüber tragen / was vns nicht zůthůn / Alls 
wir aber auff das gebirge kamẽ / ſahen wir der Indios 
anzaigen gemeß / das land von Itabana abwertz mit 
waſſer gantz bedecket / alſo das jhnen zů glauben was / 
als ſie vns geſagt hetten / ſie ſich keines wegs auff dem 
lande dahin gebrauchten / aber wir khundten ob diſes 
waſſer ein groſſer See / vnd Laguna were / nicht über⸗ 
ſehen / dann es mit nebel vaſt bedeckt / als dann gewon⸗ 
lichen an waͤſſerigen vnd moßigen oꝛten / vnd ſonderlich 
morgent fru / als es dañ was / geſchicht / aber vaſt ſchon 
wol bewonet vnd eeben landt / Als ich aber was aldar 
zůſehen was / hette be ſichtiget / vnnd zů meinem vock 
widerkeret / kurtz vngefahr in einer vierteil einer ſtund 
darnach / kame der Cacique oder herr võ Itabana mit 
groſſer ſum̃a volcks der ſeinen / mit gewehrter handt / 
vnnd gemalet / wie ſie pflegen inn krieg zůgehen / darab 
wir vns entſetzten / vnd ließ zůſtund die roſs ſattlen / vñ 
in rüſtung / ſo fie ſich ettwas vntherſtunden / in der geg⸗ 
enwehr zůſein / dann wir kundten wol mercken / das er 
von den Guaycaries diſes Pueblo oder fleckens bericht 
was / das ich ſelb drit an das vorgeſagte gebirge verrit 
ten was / vermaindten alſo inn meinem abſein / die mei⸗ 
nen zůüberfallen / ich ließ ihn auch fragen / warumb er 
darkom̃en were / ſagt er / wie er ein weib in einem flecken 
etwann ein vierthail ainer meil das waſſers auffwertz 
hette / die were er haimzůſůchen kom̃en / Nun aber bli⸗ 
ben wir den Reſt diſes tags bei gůtter wachte / alls die 
wir vns eben gegen denen innwonern verſahen / das ſy 
vns ernach erzaigetẽ / Sahen auch das ſich groſſe ſum⸗ 
ma Indios in dem Pueblo oder flecken / dahin diſer Ca 
cique 


der klaidung oder artt / wie ſte in krieg zůgehn pflegen / 
als ihꝛ hernach / ſo ich von diſer Nation gebrauch rede / 


höre werdet / So verlieſſen auch die Guaycaries in wo⸗ 


ner diſes fleckens / darinen wir vns nidergethan / ihren 


Pueblo oder flecken ſampt weib vnd kindern / verhau⸗ 


ſeten vnd vertrugen alles das ſie darinen hetten / ſam⸗ 
leten ſich auch mit dem vorgemelten Cacique / welches 
nit ein gůtt zeichen was / fo můſten wirs aber gefchebe/ 
vñ als die wir ihr nit moͤchtig daran zůverhindern / ge⸗ 
fallẽ laſſen / alſo das wir ab der vile der feind / wie auch 


vorgemelt / nicht wenig entſitzen hetten / ſonderlich an 


demortt da wir waren / keinen weg wuͤſten der vns zů 
vnſerm vortheil trůge / Darumb wir bei mitternacht 
vnd auffs aller ſtilleſt / mit einem khleinen ſchiflein der 
Indios die Chriſten die nicht ſchwim̃en kundten / über⸗ 
ſchifften / vnd die roſs auch über ſchwembten / alſo der⸗ 
geſtallt wir ſampt dem droſs vnnd all vnſerm plunder 
übers waſſer kamen / vnd daſelbſt biß der tag angieng 
vns nider thettẽ / vnd morgens fruͤ uns wider zůrucke / 
vnd dem Pueblo oder flecken Curah amera / da ich das 
ander mein volck gelaſſen zůreißten / Als aber der Caci 
que oder herꝛ die ſeinen / welche vns morgen am orte vñ 
im flecken da fie ons gelaſſen / vermeinten zůüberfallen 
vnd zůͤſchlagen / nicht funden / vnd vns am andern ort 
des waſſers gegen ihnen am geſtad fürziehen ſahen / 


fürlieffen fie uns ein paſs oder weg ahn einem ortt / da 


wir gar am geſtad des waſſers für zůziehen gedꝛungen 


waren / vnd hetten ſich auch der Indios bei fünffzehen 


hundert / ſo herüber das waſſer / ahn die ons wir 


eique oder herꝛ gegangen / verſamletten / auch alle mit N 


fürraißten / geſchwum̃en waren / in ein verborgen halt 
geſtellt / Vnd da wir alſo fürzo gen / ons gleich wol der: 
ſelbigen ſo auff vnſer ſeitten / vñ übers waſſer kamen / 
nicht beſorgten / ſonder allein dern ſo wir auff der an⸗ 
dern ſeitten ſahen / acht hetten / fiengen ſie an vns hin⸗ 
den vñ fornen anzugreiffen / auch der Cacique oð herꝛ / 
der mit bei ſiben tauſent Indios / als wir fie ſchetzten / 
am andern ort des waſſers auch in vns ſchieſſende / mit 
einem groſſen geſchrey vns allſo ahnlieffen / vnd nach 
dem wir lang mit einander geſcharmützlet hetten / vnd 
deren ſo auff vnſer ſeiten vns angrieffen / vil erſtachẽ / 
vnd den reſt wið in das waſſer drungen / auch meine 
armbruſt ſchützen / denen ſo ſich ins waſſer begeben het 
ten / auch denen ſo bei dem Cacique oder herꝛen auff der 
andern ſeitten des waſſers waren / nicht wenig ſchadẽ 
thetten / Vberlangs horten ſie auff zů ſchieſſen / vnd ab 
dem geſtade des waſſers / das lande einwertz zůfliehen / 
Derhalben ward von vns geacht / das ettwañ der Ca⸗ 


cique oder herꝛ von einem ſchützẽ der vnſern troffen ſei 


worden / dañ das iſt ihr art / ſo ihꝛ herꝛ oder hauptmañ 
geſchediget / hat das ſpil ein ende / vñ iſt ihr hauff ſchon 
zertreñet / Der Chꝛiſten wurden nur vier vngewundt / 
vnd ich auch durch ein achſel geſchoſſen / vnnd zwei roſs 
wurde hart wundt / aber das ein / die weil es mit einem 
vergifftẽ pfeil geſchoſſen was / ſtarb es am ſechſten tage 
wuͤtende. | 

Als nun vns die Indios wie vorgemelt / verlieſſen / 
eileten wir ſo vaſt wir mochten ahn ein hoͤhe ein halb 
meil võ dem waſſer / Daſelbſt thetten wir vns nider die 
wunden zuͤbinden / vñ raißten noch den ſelbigen abent 


in 

in ein Pueblo oder flecken / darfür wir am hinein ziehẽ 
geraißt warend /Darinen wir aber niemans fanden ⸗ 
dann villeicht beſorgtend ſie / das wir den vnfall oder 
übertrang / ſo vns von denen zů Itabana beſchehen / 
oder gelitten hetten / ahn ihnen rechen wurden / dann 
ſie dem ſelben Cacique oder herꝛen / auch vntherthan 
waren / vnd freilich bei diſem ſcharmützel auch geweſt 
ſeind / Al ſo bliben wir die nacht alda / vnd als wir am 
morgens auff waren / zündten wir den flecken ahn / vñ 


5 dergleichen thetten wir in allen Pueblos oder flecken 


diſem Cacique oder herꝛen gehörig / darfür wir raiß⸗ 
ten / zogen alſo mit genůg muͤhe vnd arbeit mit den ge⸗ 
wunten mannen vnd pferden foꝛt / mer ziegeünern dan 
kriegsleüttẽ gleichende / Vnd als wir anderth alb tag⸗ 
reiß võ dem fluß Coaheri / dauon vorge ſagt / da ſich die 
Nation Guaycaries ahnfahet / ettliche Pueblos oder 
flecken / die dem Cacique oder heren zů Itabana nicht 
vnterthan ſeind / erreichten / vnd die inwoner bei jhrer 
wehr / vnd nicht mit wenigerm ſtoltz / dañ wir ſie gelaſ⸗ 
ſen / fanden / derhalbẽ bliben wir nachts in derem Pue⸗ 
blo oder flecken keinem / namen bei tag vnſer notturfft 
der prouiandt von ihnen / vnd thetten vns an das ge 
war ſameſt ortt im felde nider / vnnd ſollches darumb / 
das ſie die gewundten vñ auch die roſs nicht ſehen bin⸗ 
den / vnd ſchaden empfahen zůhabẽ vermerckten / auch 
darumb / damit ihnen die Indios vnſers droſs / ſolches 
nicht anzeigten. Giite 42 
Alſo kamem wir den fünfften tag Februario vorge 
melts ein vnd dreiſſigſten Jars / morgens frů in einen 
Pueblo oder flecken Corah ao geh ene die iñ⸗ 

woner vnſer zůkunfft nit wußten / fanden ſie in kriegs⸗ 
rüſtung vnd faſt freche / auch den Cacique oder herren 
der Nation Guaycary / des die viſcherei des waſſers 
iſt / vnd mit deme ich die erſte freündtſchafft diſer Kati 
on gemacht / bei ihnen / ſampt vil der ſeinen / darab wir 
wenig gefallen trügen / doch nit gedachten auff wen ſie 
ſolche rüſtung angericht hettẽ / verzogen daſelbſt gantz 
nicht / ſonder wir zogen nur ſtracks für / Der geſagt Ca 
cique oder herꝛ der Guaycaries gieng mit mir / vñ einer 
der hauptleütt auß dem Pueblo Caraho / ietzt genañt / 
Nun waren aber die Chꝛiſten / ſo ich zur zeit da ich gehn 
Itabana raißet / zů Carah amara gelaſſen / über diſen 
waſſerfluß auch paſſiert / vnnd ſich bei der viſcherey ni⸗ 
der gethon / damit ſie deſt weniger gebreche an der pro⸗ 
uiandt hetten / dann diſer Cacique oder Herr des Pue⸗ 
blo oder flecken Curahamara / nicht glauben gehalten / 
ſonder über das er mir zůgeſagt / ſich von ſeinẽ Pueblo 
oder flecken enthaußet vnd oͤde gelaſſen hette / alſo das 
die Chriſten niemandt hetten / der mit den Guaycaries 
reſcatiert vnd ihre notturfftige prouiandt von jnen er⸗ 
kaufften / vn alſo ihr leger an das geſagt ortt zůendern 
gedrungen waren / Da ſte nun vns von fernen komen 
ſahen / warden fie vnſerer zůkunfft nit wenig erfrewet / 
dann ihnen die Guaycaries vil ſtoltz bewiſen hetten / 
vnd von ihnen überfallen zůwerden / ſichbe ſorgten / So 
hetten ſie ihnen auch das Mandament / pꝛouiandt oder 
ſpeiß vmb ihre bezalung vnnd reſcat verſaget / Sagten 
wir auch / wie ſie zů aller zeit ihre wehre nicht ver lieſſen / 
Vnnd als fie mir ſolchs alles bei einem zůroſs zůſagen / 
ſchickten / ließ ich zů ſtunde den Cacique oder herren der 
1 Eh ſelbigen 


felbigen Nation vnnd diſer viſcherei herr / ſampt dem 
— — baide mit mir für gelaidtsleüt giengen / 


auff halten / fahen vnnd binden / vnnd inn ain geſteüd 


fuͤren / vnnd ſie peinlich fragen / was ſie damit gemaint 
hetten / allſo in kriegsrüſtung ſich finden zůlaſſen / vnnd 


warumb ſie ſich ſo boͤß willig gegen den meinen erzaigt / 
auch ihnen vmb bezalung die narung zugebẽ verſaget / 
Als ſich aber der Cacique oder erꝛ / ehe dañ er ettwas 
wolte veriehen vnd bekennen / mit vil peinen martern 
ließ / da ließ ich jnen zů ange ſicht des andern gefangnen 
erſchieſſen / ihme zum foͤrchtlichem exempel / dem ſelbigẽ 


ſagt ich das lebẽ zůfriſten zů / ſo er mir die warheit / was 


ſie ſich wider die meinen fürgenomnen / Confederiert 
oder entſchloſſen hetten / anzaigete / Der bekhañt mir 
wie ſein Cacique oder herr vom Pueblo oder Flecken 
Caraho / welcher d Nation Caquetios iſt / ſampt dem 
Cacique oder herren der Nation Guaycaries / ſo erſt 
erſchoſſen ware / yeder mit ſeinen vnterthanen ſament⸗ 
lich alſo die Chriſten / deſſelbigen morgens zuͤüberfallen 
vnnd zůſchlagen beſchloſſen hetten / vnnd weren auch 
ſchon deſſen in uͤbung vnnd anzůge / allein hette ſie dar⸗ 
an vnſer vnuerſehene ahnkunfft / verhindert / Alſo ließ 


ich ihn inn ein eißne kettin zů andern ſchmiden / vnnd 


ſchicket zů den meinen / ſo vnſer am waſſer inn ihrem 
leger wartetten / ſie ſolen ihre roſs vnd volck in rüſtung 
halten / dann ich beſorget / die Indios auß dem Pueblo 
oder flecken Carahao / ſo wir / wie voꝛgeſagt / in rüſtung 
fanden / wurden vns nachfolgen / vnnd am überpaf 


ſiern des waſſers vns überfallen. 


aM, 


Da ich nu zů der viſcherei vñ der Chriſten leger ka⸗ 
me / fanden wir bei acht hundert Indios der Guayca⸗ 
ries /bet gůtter wehr vnd zům krieg gerüſt / auff ihren 
Cacique oder herꝛen / ſo ich wie vorgeſagt / erſchieſſenn 
ließ / vñ die Caquetios auß Carahao demflecken die vn 
ſern zů überfallen warteten / Als ich aber ihnen gebot / 
ihre wehꝛ niderzůlegen / vnnd ſich / fo fie anders fründe 
weren / inn maß als ſie mir / da ich das erſte mal fürzoge 
gelobet vnd zůgeſagt hetten / deſſen mit freündtlichen 
vnnd fridlichen wercken auch erzaigten / deſſen ſie ſich 
aber ſtoltzlich widderten / Alſo vmbzogen wir ſie zů roſs 
vnnd fie mit reden auffhaltende / vnd nit deſt weniger 
die flůcht das waſſers zůuermercken / griffen wir ſy an / 
dan es an einer ſchoͤne ebne was / die zů vnſerm behelff 
nicht boͤſſer hette mögen gewünſchet werden / erſtach⸗ 
en ihrn ob fünffhundert / dann ſie von vns ſo gar über⸗ 
eilet waren / vnd wir mit jnen ſampt frids halben Con⸗ 
uerſterten vnd handletten / auch fie ſich deſſen zů ons 
gar nicht verſahen / vnd alſo ſich iher wehre nicht ge⸗ 
brauchen kundten / ſtachen wir dern vil zůboden / biß 
wir ſie inn die flůcht brachten / dann die zů roſs allein in 
hauffen vnter ſie hinein reñdten / vnd was fie mochten 
zů boden ſtieſſent / vñ die zů fůß fie wie die ſaͤw erſtachẽ / 
dañ ſy hetten allein die flůcht zůbehelff / dern ſie doch vo 


ſchnelle der roſs überfortheilt waren / alſo das ſie ſich 


zů letſt vnter dem graſs zůuerbergen / vnnd die leben 


digen vnder den erſtochnen vnderſtunden zůͤretten / die 


ſelbigen wardẽ / nach dem wir / mit den andern gethon / 
auch geſůchet vnnd vil erwürget / alſo das diſer ob den 
fünffhundert wie obgemelt / vmbkamẽ / allein die — 


waſſer zůfliehen nicht geweeret mochte werden / vnnd 


wurden mir 


alſo ahnzůgreiffen / erforderte vnſer noth / vnnd ſie er⸗ 
litten ihre ver ſchuldigung / dann wir hetten ons zůbe⸗ 


ſorgen / ſo vns die Caquettos wurden nachfolgen / wie 


vns dann von den peinlich gefragten Indios / geſagt 
vnd ahngezaigt was / das ſie es alſo zůthůn beſchloſſen 
vnd fürgenomen hetten / was es beſſer / zů vnſerm vor⸗ 
thail / mit wenigen dañ vilen zů ſtreitten / vnd ſo wir die 
alſo überwunden / welchs wir alſo auch mit vnſerm voꝛ: 
theil thůn kundten / weren vns die andern deſt weniger 


mächtig zů widerſtehn / vnnd were weger was fie auff 


vs ahngeſchlagen / fiele auff ſie / Diſen tage biß ahn 


die nacht bliben wir allda / dann wir vns übers waſſer 


bei tage nicht wagen doꝛfften / be ſorgende des überfals 
der Caquetios / vnd darmit fie vns nicht zerteilt / ſo wir 

eins tails übers waſſer ſchon gezogen / angriffen. 

Als aber nun die nacht anfiele / das wir vns des über⸗ 


fals nicht weitter beſorgen dorfften / ſchwempten wir 


die Roſs über das waſſer vnd das volck hinach / welche 
nicht ſchwim̃en kundten auff flöffen die wir auß Tart⸗ 
ſchen gemacht hetten / mit ſtricken vonn einem geſtade 
des waſſers zum andern ziehende / Am morgen fruͤ des 


andern tags / kame ich in den Pueblo oder flecken Cura 


phamara / daſelbſt ich niemandt / ſonder den flecken öde 


fande / welches auch die vꝛſach war / wie voꝛ ahngezeigt 


iſt / das ſich die Chriſten / nemlich mein volck fo ich allda 


gelaſſen / an das waſſer ihr leger zů endern gedrungen 


waren / Alſo ließ ich diſem Cacique oder Herꝛen / lang 
6 nnmnachſtellen 


5 - M 


fünff Chꝛiſten wundt / aber kainer toͤdlich / 
vñ ettwañ dreitzehen Indios vnſers droſs / Das aber 


nachſtellen / aber mocht ihnen nicht überkhom̃en / der⸗ 
halben zohe ich fort vier meiln von dannen in einen an⸗ 
dern flecken / den ich auch öde vnd deſpoliert fande / wie 
ich ihn auch am erſten fürraißen auch funden vnnd ge⸗ 
laſſen hette / deßhalben blibe ich biß ahn dritten tag da⸗ 
ſelbſt / ſchicket mittler weil ettlich Chriſten zů roſs vnnd 
füß wider zů ruck in Pueblo oder flecken Curahamara / 
den ſolten ſie bei nach überfallen / alſo geſchahe es / dar⸗ 
innen funden ſie den Cacique oder herꝛen mit allem ſei⸗ 
nem volck / der hette ſich alda zů hauſen wider dahin ge 
thon / vermainende / wir weren ſchon fürzogen / vnd al⸗ 
ſo vor vns ſicher zuſein verhoffet / Welliches wir auch 
eben wie ers angegriffen / bedacht hetten / vnnd ihnen 
darʒů zů vr ſachen / auß feinem Pueblo oder flecken ge⸗ 
raißt waren / Alſo fiengen ſie den Cacique oder Her⸗ 
ren vnd dꝛei vnd zweintzig perſonen manne vn weiber / 
der meiſt principalen oder fürnempſten / den ließ ich zur 
ſtraff / die weil er mir dreimal glauben gebrochen / in ein 
ketten ſchmiden / vnd hab alſo ihn vnd auch die andern 
fo mit ihme gefangen / biß gen Coro gefuͤrt / vñ die wer 
ber den Chriſten zů dienen anßgetailt. 


In diſem flecken ſtieß mich das fieber ahn / alſo das ich 
aber eilents vortreiſens verhindert ward / zohe alſo ge 
macht von einem flecken in den andern / die wir alle öde 
vnd deſpoliert funden / biß in den Pueblo Cathary / da 
wir vor auch geweßt / daſelbſt auch die innwohner vns 
faſt wol empfiengen / vnd vns die freündtſchafft die fie 
vns vor gethon / widerumb latſtetten / bei denen bliben 
wir zwen tag ſtillligen / vns des andern wegs / ſo — 

ie 


die Nation Cuyones zů der Laguna oder See gienge 
zůeriñern / welches fie uns ahnzeigetten / onuerhindert 
erꝛaichen möchten) fo wir anderſt ym̃er nahent am ge 
birge vns hielten / dann daſelbſt es nicht moſſig were / 
wol berichtetten ſie vns eines groſſen waſſerfluß / Te⸗ 
meri geheiſſen / Welchen fie zwaier bogenſchieſs weitt / 
vnnd faſt tieffe ſein ſagten / dem were aber ihn zů über⸗ 
ſchiffen mit floͤſſen oder inn andere wege / wol mittel ge⸗ 
wefßt / Alſo kame ich den zehenden Februarij wider in 
den Pueblo oder flecken Hacarygua / da ich zůuor auch 
fünffzehen tag gelegen was / fande die innwoner in ruͤ es 
wiger behauſung / vnd wie ich fie gelaſſen / ſie ſich aber 
auch ab vnſerer ankunfft mehꝛ freüde / dañ vngefallen 
haben erzeigten / Alſo ſchencket ich dem Cacique oð her⸗ 
ren / zwey ſchoͤne weiber Indias / ſo ich im Pueblo oder 
flecken Curahamara gefangen / blib auch in diſem Pue 
blo oder flecken biß ahn den ſechstzehenden tag / verhof⸗ 
fende daſelbſt meines fiebers / welches ich hitz vnd kaͤlte 
yeglichs hette / ledig zů werden / vnnd als dann die raiß 
der Laguna oder des Sees / für den gemelten flůß Te⸗ 
meri / für zůnemen / Ich ſchicket auch mittler zeit der 
ſechszehen tag die ich in acarygua ſtill lage / ettlichs 
volck zů roſs vñ fůß an das gebirg der Cuyones / ſampt 
etlichen Indios / ſo wir jnen zůuor abgefangen hettẽ / 

alſo dadurch freüntſchafft bei jn zůer werben / Erbot⸗ 
te mich auch jnen ihre gefangnen wider zůgeben / auch 
ließ ich ihnen durch ihre eygne leütt / ſo meine gefang⸗ 
ne waren / ſagen / was vnd wieuil volcks wir zů Itaba⸗ 
na / vnd auff der ſelbigen raiß / verderbt vnd erichlage _ 
hetten / ſo ſich uns widergeſtelt / vñ vnſer ara te 


| 


verachhetten Dar gegen auch / wie wir 

ahn vn ergeben gütten glauben gehalten vnd 
eractierberten/ Aber das alles wolte beithnen niche 
erſchiern / noch den vergangnenerlienen ſchaden vert 
geilen gend we nl weg wir mit ihnen fie zů freünde 36 
bra: ige furnamen das hette gantz kein anſe 
lle llettte Hecten vnd verbauferen ſich bei nacht 
die wılöften gebirge / da man ihnen auff katzen 
geſchwogen auff roſſen ut zů mochte komen / alſo 
das w une — ret fraimtſch afft vet wegen müͤſten / wie 
gern w. mit jnen amig geweßt weren, dann wir 
biß de rent durch ıbr lande zu der Laguna oder dem 
Sc vogemelt zur atſen willens waren, Als ſich aber 
meine vd wilder metnen kranckhett contimutert oder 
werety ud der ſelbigen in der vngewonlichen ii n 
bet abgeig aller temedto ot der hulff, o emem krancken 
abkomim / wider v f zühelffen von noten / ſich keiner 
beſſerunt zünerſchen was entſchleß ich mich ahn Die 
Coſta oer geſtadt des Moͤrt / doch nicht uber | 
bırac/ vd den weg den wir komen ware 
vnnd va dannen zeitung gehn Core 
von darm was vns not ſampt uns 
zliſtercta / erfordern vnd begern, 


Erhben vns am 7. Sc 


FTpfrfirrirsa (iir 


A 

kauffte leütt mit vns fuͤren. Nund igen aber 
ab der forcht zůwerffen / oder ihnen n tellen / vil 
zeit zůuerlieren / was vns nicht gelegen not / dañ 
diſe fo uns nicht getrawet / vnnd ihre blos oder 
cken verlaſſen / werden genug &rempehchabt ba? 
ab deme / wie wir vns mit denen ten Pue— 
blos oderflecken vnſer gewardt / gehn gaben. 


Die můß ich ahnzeigen einen betrüg ons in dere 
ueblo oder flecken ainem widerfare n Nemlich 
als wir in ainen Pueblo der Nation cas / da wir. 
zůnor nicht geweßt / kamen / vnd vnſen eg nicht vff 
Variquecemeto zůnemen / da wir dan or auch gez 
weßt / vermainten / vnd aber kainen o inn diſem 
lecken funden / den ſelbigen doch nach eaten / vñ zwo 
ndia weiber auff den ſtraſſen an den gen / da ſie 
ich vnſer nicht verſahen / gefangen wen / ſchicket 
dern aine zů ihrem Cacique oder eren / mit ett⸗ 
gaben / ihne darmit für mich hungen / vn zů 
afft zů vꝛſachen / wie iht da abt gehort / 

n gleicher geſtallt offt gehn habe. Nu 
Wame wider / brachteein quldene 
in telifliſche bilden / ſo fie zů jrer 
gt mir darnsen / ihr Caci⸗ 
d kunde igner per ſon 

veracht hetten / Dargegen auch / wie wir denen / ſo ſich 


ahn vns ergeben / gůtten glauben gehalten vnd wol 
tractiert hetten / Aber das alles wolte bei ihnen nicht 
erſchieſſen / noch den vergangnen erlitnen ſchaden vers 
geſſen / vnd wieuil weg wir mit ihnen ſie zů freünde zů 
dringen fürnamen / das hette gantz kein anſehen / ver⸗ 
lieſſen ihre flecken vnd verhauſeten ſich bei nacht auff 


die wildeſten gebirge / da man ihnen auff katzen / weil 


geſchweigen auff roſſen / nicht zů mochte komen / alſo 
das wir vns ihrer fraintſchafft verwegen muͤſten / wie 
gern wir doch mit jnen ainig geweßt weren / dann wir 
diß der zeit durch ihr lande zů der Laguna oder dem 
See vorgemelt / zůraiſen willens waren / Als ſich aber 
meine vnd vil der meinen kranckheit contimuiert oder 

weret / vnd der ſelbigen in der vngewonlichen ſpeiß / vñ 
bei abgang aller remedio oder bilff/ ſo einem krancken 


abkomnen / wider vffzůhelffen / von noͤtten / ſich keiner 


beſſerung zůuerſehen was / entſchloß ich mich ahn die 
Coſta oder geſtadt des Moͤrs / doch nicht über das ge⸗ 
birge / vnd den weg den wir kom̃en waren / zůraiſen / 
vnnd von dannen zeitung gehn Coro zůgeben / auch | 
von dañen was vns not / ſampt ons am friſchen volck 
zůſtercken / erfordern vnd begern. | 


Erhůben vns am 27. Februarij zů Hacarygua / 


fürꝛaißten die Nation Cuybas / darfür wir erſt einzo⸗ 

gen waren / funden ettliche Pueblo oder flecken derſel⸗ 
digen bewonet / auch ettliche öde / dann die jo ſich ver⸗ 

hauſet / beſoꝛgetten / das wir jnen am erſten zůg allein 

zůbetrug glauben gehalten hetten / aber itzt am wid⸗ 

derziehen ſie fahen / vnd für Eſchlauos oder für ver⸗ 
| | ee 


kauffte leütt mit vns fuͤren. Nun diſe flüchtigen aber 
ab der forcht zůwerffen / oder ihnen nachzůſtellen / vil 
zeit zůuerlieren / was vns nicht gelegen noch not / dañ 
diſe ſo vns nicht getrawet / vnnd ihre Pueblos oder 
flecken verlaſſen / werden genůg Exempel gehabt ha⸗ 
ben ab deme / wie wir vns mit denen ſo in ihꝛen Pue⸗ 
blos oderflecken vnſer gewardt / gehalten haben. 


Hie můß ich ahnzeigen einen betrůg fo vns in dere 
Pueblo oder flecken ainem widerfaren iſt / Nemlich 
als wir in ainen Pueblo der Nation Cuybas / da wir 
zůnor nicht geweßt / kamen / vnd vnſern weg nicht vff 
Variquecemeto zůnemen / da wir dañ zůuor auch ge⸗ 
weßt / vermainten / vnd aber kainen Indio inn diſem 


flecken funden / den ſelbigen doch nachſtellten / v ñ zwo 


India weiber auff den ſtraſſen an den wegen / da ſie 
ſich vnſer nicht verſahen / gefangen wurden / ſchicket 
ich dern aine zů ihrem Cacique oder Herren / mit ett 
lichen gaben / ihne darmit für mich zubringen / vñ zů 
freündtſchafft zů vꝛſachen / wie ihꝛ dañ habt gehoͤꝛt ⸗ 
ich mit andern gleicher geſtallt offt gethon habe / Nu 
aber die India khame wider / bracht mir ein güldene 
kleinoth / das was ein teüfliſche bildtnus / fo fie zů jrer 
zier an der bruſt tragen / ſagt mir darneben / ihr Caci⸗ 
que oder Herr were kranck vnd kündte aigner perſon 
nicht khom̃en / bette mich / ich ſolte die ſchenckung em⸗ 
e vnd ihme die zwai gefangne weiber wider le⸗ 
dig geben. Als ich ihme aber wider empot / er ſolte / ob 
er ſchon kranck were / ſich zů mir inn feinen Pueblo oð 
flecken tragen laſſen / vnd auch ee t jm bꝛing 


P 3 

en / vnd wider ruͤwige behauſſung ahnnemen / muͤſte 
er doch ſolliches nach dem ich hinweg were / thůn / alls 
dañ wolte ich ihm die gefangnen weiber ledig geben / 
Am andern tag moꝛgens / kam ein Indio vnd etwañ 
bei viertzig perſonen mit ihme / der ließ ſich / alls ob er 
der herꝛoder Cacique were des fleckens / in ainer Ha⸗ 
maca tragen / wir hielten jnen auch für den Cacique 
oder herꝛen / Ich ließ mit ihm reden ſeine behauſung 
wider einzůnemen / gab ihm die gefangne zwei weib⸗ 
er wider / Nun aber diſe nacht vns vnwiſent / erhůb 
er ſich mit allem ſeinem volck daruon / vnd ließ die Na 
maca / dar iñen man ihn getragen / im hauß hangen / 
alſo das wir moꝛgens nicht einen menſchen funden / 
Darab wir nemen khunten / das diſer nicht der Ca⸗ 
cique oder herꝛ / ſonder ettwañ nur ein ſchlechter In⸗ 
dio oder Schlauo / vnnd ein verkauffter knecht / gez 
weßt muͤſte ſein / vnd alſo von dem Cacique oder her 
ren zů vns geſant / darmit er gegen vns die gefahꝛ be 
ſtuͤnde / ob wir jme glauben hielten / vnd alſo die zwei 
gefangnen weiber zuledigen / dern freilich das eine 
des Cacique weib oder verwandte eine geweßt iſt / 
vmb die ſelbigen zůledigen / ſolches alles ahngericht 
was / dann wa es ſonſt ſchlechte weiber geweßt werẽ / 
hett man vns die gelaffen. Er 
Alſo wurden wir von diſem Indio betrogen / der⸗ 
gleichen vns auff diſer raiß nicht begegnet iſt / dabei 
ihꝛ boͤß vnd falſch betrogen lüſte zuerkennen ſeind. 
Nun wolten wir aber diſem nachzůſtellẽ / wie gern 
wir ſie drumb geſtrafft hettẽ / lenger nicht zeit verlie⸗ 
ren. Vnd dieweil wir des tags / den wir vor vns het⸗ 
| ten 

ten / keinen wegweiſer wuͤſten / zogen wir auff die Pros 
uintz Varyquecimeto / inn den ſelbigen Pueblos oder 
flecken funden wir die innwoner / wie wir die ge⸗ 
laſſen hetten / daſelbſt wir vnſere nachtrüůge 
namen / vnd diſen abent raſten bliben. 


5 0 4 N) Erd 6 
Die Nation Caquetios. 

¶ von diſer volckreichen ſchönen Prouintz der Caquetios / von d 

gröͤſſe ihrer flecken / vile der iñwoner / krieg gebreüchigem volck / 

ihꝛer gerade wolgeſtalte proportz / vñ ſchöne der ſelbigen weiber / 
Wie die Chriſten diſe durchzogen / wenig freün diſchafft vnd güte 

willigkait bei ihnen befunden / auch wenig gefoͤrcht worden / alſo 

fie zů letſt mit ernſt vnd ſcharmützlen haben müffen durchdring⸗ 

en / ein Cacique (auffrühr zů verhüten) erſtochen / vil der feinen er⸗ 

ſchlagen vnd gefangen / vnd alſo ſich / ihere hab vnnd gutt / 
mit muͤhe vnd noth dar uon bracht haben. 


. Non an dem andern tag / das was ff 


den erſten tag des Mertzens / Erhůben wir vns 


durch ein Thal / ſo zwiſchen zwaien gebirgen ligt / zů⸗ 


ziehen / auff welchen gebirgen / das gegen Nidergang 
die Cyparicotes / vñ das gegen auffgang / die ytotos 
bewohnen / vnd aber die ebne des thals ſo bei vier meiln 
brait / als von einem gebirg an das ander iſt / beſitzẽ die 
Caquetios / die aber dern zů Varyquecimeto / ob fie wol 
einer Nation ſeind / fo ſeind ſie doch nit freünd / darum 
anderhalb tagraiß von Varyquecimeto klein flecken 
iſt / ſonder das lande de ſpobliert vnd oͤde / gleichwol vn⸗ 
ter wegen ettliche alte gebew ihrer art aa vor 

zeitten Pueblo oder flecken geweßt / vnd aber zerſtoͤre⸗ | 


vñ verpꝛendt worden / Diſe auß Varyquecimeto / wol 


ten mir auch keinẽ wegweiſer zůgeben / geſagter vrſach 
halb / dann zů allen ſeitten haben ſie ihre feinde / vnnd 
von denen nicht vngeſchediget / ſo ſie nchit mit maacht 
außzugen / widerkomẽ moͤchten beſoꝛgten / Nu darahn 
was vns aber deſtweniger gelegen / die weil wir diſer 


ſprache der Caquecios ſelber tolmetſchen hetten / auch 
des wegs nicht zů jrren / allein in der ebne des thals zů⸗ 


bliben. 


Als wir aber vns die Erſtenacht bei ainem waſſer 
nider thetten / vnnd den andern morgen fruͤ / die wege 
verborgenlich fürſtelten / vnnd alſo bei hundert vnnd 
fünfftzig Indios mañ vnd weiber / ſo vnſer vnbeſorgt / 
ahn ihr veldtgebew giengen / vnd wir die fiengen / vnd 
vns mit denen dem flecken nehẽten / kamen vns die In⸗ 
dios von diſem Pueblo oder flecken / inn krigsrüſtung 


entgegen / welches fie von einem Indio / der die zů roſs 
von ferꝛem geſehen / auiſtert oder bericht waren / deren 
ſich ob ſiben tauſent / alls wir ſie ſchetzten / auß ainem 
Pueblo oder flecken verſamletten / vñ vermainten / das 
wir ſie zů überfallen khaͤmen / vnd wie die andern auff 
dem felde zůfahen / begegnetten fie uns gantz freche / 
vnnd ſtunden auch inn aller ordnung vns zů ſchieſſen / 

Ich ließ ihnen aber ſagen / warumb ich das volcke auff 

dem felde hette auff gehalten / vnnd darneben was zů 

fride dienet / auch ahnzeigen / gabe auch ihnen ihre ge⸗ 


fangne wider / vnd nach langer rede die wir mit ihnen 


hielcen / vnnd von ihrem fürnemen vns zů bekriegen / 


auch 

1 auch zůſchieſſen / nicht woltẽ laſſen abwenden / ſonder 
ſich frech er zaigtẽ / daran wir aber zů baiden thailen 


wenig gewiñs hetten / dann es was inn einer ebne / da 


wir der roſs gůtten behelff hetten / dargegen waren 
ihrn vil zerſtrewet vnd nit gehaufft / alſo das ſie mehꝛ 
vns dann wir ſie vmbgeben hetten / Als ſie aber doch 
zuletſt ſich bereden lieſſen / vns ihren vorthail vberga 

ben / vnd m̃ jren Pueblo zůruck giengẽ / zogen wir jnen 
nach / thetten vns auch inn den ſelbigen flecken bei jnẽ 


nider / Schicket dem Cacique oder herꝛen verehꝛung⸗ 


en / vnd ſtillet alſo ſeine frecheit gantz / zoge alſo diſen 
abent noch ein meil wegs / in einen andern fleckẽ / dern 
inwoner ſich ons nit widerſetzten / dañ ich jnen mein 
ankunfft / vnd warumb wir aldar waren / zůuor ahn 


zeigen ließ / zů dehme ich den Cacique auß dem letſten 


Pueblo oder flecken auch mit mir name. 


Von der groͤſſe diſer Pueblos oder flecken / vnd vile 
der iñwoner / auch was frechen / ſtoltzen / vnnd kriegß⸗ 
gebreüchigem volck es iſt / haben wir biß heer vnd auff 
diſer raiß nit erfaren / dañ ſich in einem tage / als wirs 
gentlich ſchetzten / ob den zweintzig tauſent Indios / 
die zů dem krieg dienen / ſich verſamlen moͤgen / Dann 
die ſelbigen Pueblos oð flecken fein / ob fie ſchon einer 
Nation / nit alle vnder eines herren herꝛſchung / doch 
aber wie geſagt / nahendt / vnnd vil bei einander / das 
ich dern eine vaſt groſſe ſuma Innwoner bei einand 

fein ſchetze / vnnd einem gewaltigen hauffen Chrjſten 


möchten widerſtandt thůn / oder auffs wenigs doch 
angſt machen / das doch in dem itzigen Pueblos diſes 


th als 


thals ein andre mainung hat / dann ob wol der iñwo⸗ 
ner gleich vil / ſo ſeind ſie doch mit einander nicht einig 
oder Conforme / ſonder yhe zwen / drey / oder vier Pue 
blos mit einander Confederiert oder verbunden / der⸗ 
halben fie weniger gewaltig feind dann die in Vary⸗ 
quecimeto / Aber es iſt nicht zů zweiflen / ſo ſie bekriegt 
wurden / vnd ſie nicht genůg ſam zů widerſten weren / 
fo wurden fie ſich one zweiffel zů ſam̃en rotten / Confe 
deriern vnnd verbinden / Diſe haben groſſe flecken / 
offt ein halbe meillang / doch nur eine gaſſen oder zwo 
auffs meiſt / Auch gewonlich inn einem h auß / fünff / 
ſechs / biß in achterlai hauß volck mit weib vnd kindẽ / 
Iſt ein volck vaſt gůtter lenge vñ proportz / auch ſtar⸗ 
cker diſpuſion oð glidmaͤſſig / Auch vaſt ſchoͤne gerade 
weiber / alſo vnd darumb wir diſes thal vñ Pꝛou intz / 
ſo die Indios Vararida nennen / El valle delos da⸗ 
mas nenneten / welches zů teütſch / der frawen thal ge 
haiſſen iſt. In diſer Nation oder Prouintz / hoͤrt die 
vergiffte herba oder kraut auff / vñ haben auch dern 
kaine / gebrauchen ſich allain des geſchoſs als die zů 
Coro / Alſo fürraißten wir dern flecken fo in diſer Con 
federation vnd bündtnus ſeind / dꝛei / wol ihrer mehꝛ 
ſeind / aber vnſers wegs nicht / diſe erzaigten vns faſt 
ſchlechte freündtſchafft / dann fie ſich ihrer menge oð 
vile getroͤſtetten / vnd uns auch / ob fie ſchon vil gelts 
haben / nie kein pꝛeſent gethon / Ja auch vmb die ſpeiß 
vnſerer notturfft / in den Pueblos oder flecken ettlich 
en / zalung von vns begert haben / die wir ihnen gleich 
wol auch nicht gebeben. 
Als wir aber nun den dꝛitten tag Februar / einen 
| Dura andern 


andern Pueblo oder fleckẽ dern itzt fürgeraißten pue 
blos oder flecken / feinde erraichten / hetten wir aber 
můhe vnd arbeit ſie zůfriden zůbringen / hetten mit 
ihnen einen kleinen ſcharmützel in dem erſten flecken 
den wir überfielen / bꝛachten ſy doch zůletſte auff gůt⸗ | 
ten weg / vnd wiewolwir vns daſelbſt nidergethon / | 
wolten den tag aldabliben ſein / dann ich das fieber 
eben hefftig hette / vnd mich auff dem roſs kaum ent⸗ 
halten kundt / vnd ſie vns aber ym̃er foꝛt weiſen wol⸗ 1 
ten / vnd in ander flecken ihrer freünde fuͤren / dann 
ſie auch den hagel / der dañ wir wol für ſie mehr dañ 
donnder vnd blitz waren / lieber in ihres nachbaurn 
hauß ſahen / lieſſen wir vns / vnd ſie wider ihren willẽ 
nicht zůbeſchweren / als die erſte freünde diſer bindt⸗ 
nus / bereden / vnnd auch darumb / das ihr Pueblos 
oder flecken nit an einem ortte was / da wir vns weit 
vmbſehen oder vnſere wachte / wie vnſere notturfft | 
erfordert / haben mochten. Alſo vmb kürtze willen 1 
abzůbrechen / welcher kürtze ich mich doch in diſer be⸗ » 
ſchreibung wenig gebraucht / wil mir aber zůſchreibẽ 
nicht weniger zůlang werden / als es dem leſer wirt 
verdrüßlich ſein. i rel 
Dife Pueblos oder flecken der andern Confedera 
tion oder bindtnus / fürraißten wir auch / vnnd nun | 
andere vnd die letſten diſer Nation Caquetiosahn⸗ | 
fiengen / vnnd wir aber wie mit den vorigen / vnſen 4 
freünde zůmachen gedrungen waren / kamen wir als | 

ſo vnuerſehens in einen Pueblo oder fleckẽ morgens 
ettwa vmb ſiben vhrn / als fie pflegen zůmorgen zů⸗ 
eſſen / vnd ſie von vnns / biß wir ſie alſo beim gefreſſe 


überfielen nichts wüſten / vnd alſo hart erſchracken / 
auch ein yeder in ſein hauß verlieffe vnd darm̃en ſich 
verſchloſſe / Als ich fie aber beredet / das fie ſich für 
vns nicht zůbeſorgen hetten / vnd auß ihren heüſern 
giengen / auch auß forcht ihre heüſer oͤffneten / dann 
ich jnen den flecken trewet ahnzůzünden / alſo / das ich 
ſye ſchon geſtillet zůſein / vermeinet / Name allſo mit 
meinem volck ettliche heüſer ein / ahn ortten vnſers 
maiſten vortheils / thetẽ vns daſelbſt nider / auff mei 
nung einen tag allda zůbleiben / vnnd vns mit dem 
Cacique oder Herꝛen zů vereinigen / vnnd fort durch 
diſe Pueblos oder flecken / ſo inn diſes Cacique oder 
herꝛen bündtnuß vnd Confederation weren / fridlich 
ziehen moͤchten. ur 
In dem ward mir von den Chriſtẽ / ſo die weg zů roſs 
vnnd fůſs verhuͤtetten vnd wachte hielten / geſaget / 
wie ſich weib vnnd kinder diſes fleckens gemach nach⸗ 
einander vom Pueblo oder flecken abſtelen / welches 
vns nit ein fridlich zeichen was / dañ fie ſollichs allein 
in kreigen / vñ ſo ſie args fürnemen / zůthůn pflegen / 
Alſo ließ ich den Cacique oder herren beruͤffen / vnnd 
verwiſs jm die ab ſünderũg der weiber vnd kinder / vñ 
ließ alſo die Indtos / ſo ich auff diſer raiß vnd im Pue⸗ 
blo oder flecken Curahamaro / vnnd andern ortten 
gefangen / in ain ketten geſchmidet / vnd mit gefuͤrt / 
für mich bringen / vnd ließ dem Cacique oder herren 
ſagen / Eben vmb diſer vr ſach willen / hetten wir diſe 
Indios gefangen / alſo wurde auch jm / wa er nit an⸗ 
ders wolte / auch geſchehen / vñ als er ver maint / man 
würde ihn gleich ergreiffen / fahen vnd e 
| welchs 

wurde / Da er aber von den Chriſten angedaſt vnnd 
gefangẽ ſein vermainet / hůb er ein groß geſchray an / 


diſes Pueblo oder fleckens ain wuͤſte ſcharmützel / er⸗ 


blo od flecken in die flůcht brachten / Nun aber in dem 


vns verrucken / ehe ſich die Pueblos oder flecken diſer 


welchs doch mein mainung nicht was / allein ſolches 
von mir darumb ahngeſehẽ was / darmit er das ver⸗ 
haußen der weiber vnd der kinder / abſchuͤeffe / alſo 
wüſchet er vom ſtůl darauff er gegen mir über ſaſſe / 
eilents auff daruon zuͤlauffen / den verſchůffe ich vff⸗ 
zůhalten / darmit kein auffrůhr im Pueblo oder fleckẽ 


die ſeinen zůhilff beruͤffende / dem nach / vnd vmb arg 
ers zůuerhuͤten / ſtach auß meinem befelch / ein Chriſt 
ein ſchwert durch jn / vñ hilten alſo mit den iñwonern 


ſchlůgen vñ fiengen ihre vil / biß wir ſie auß dem Pue⸗ 


Buhio (alſo heiſſen jre heüſer ) dar iñen ich mich nider 
gethon / vnd da ich den Cacique oder herꝛen erfordert 
hette / vnd ihn inn ketten zůſchmiden trewet / wie vor 

ahngezaigt iſt / hetten ſich ettliche der ſeinen / die zeit 
wir mit den andern zůthuͤn hetten / vnnd deren nicht 
acht namen / auff ein hohe prucken ſo mitten im hauß 
vff vier pfeilern / vnd dꝛeier männer hoch ſtunde / darin 
fie ihr korn oder Mahys pflegen zůhabẽ / hetten ver⸗ 
ſchlagen / vnd als wir nu mit den gethon / vñ in diſem 
Buhio vnſer plunder vn kiſten darinnen alles goldt / 
ſo wir in diſer raiß hetten erobert / wolten nemen vnd 


confederation vñ bündnus ver ſamletẽ vnd ons über 
fielen / dann mein volck was faſt muͤdt / vnd dern vil 
kr anck / auch erſt nach mehr in gehaltnen ſcharmützel 
gewundet / Da ruͤrten ſich die Indios ſo ſich in diſer 


Barbacoa / alſo haißt es / hetten verfhlage/vermar 
nende wir künten ſy zůſůchen / vñ wie mit den andern 
zůh andlen nit finden / das dañ vnſer mainung gantz 
nicht was / dann wir von jnen nichts wüſten / noch wa 
ſie ſich ſelber nicht hetten verꝛathen / hetten wir ſie nit 
geſpuͤrt / Da ſie vns aber / als wir vnuerſehens in Bu 
hio oder hauß eingiengen / vnd ſie zů vns wie zum zil 
ſchoſſen / auch vnſer fünffe / darundter mich abermals 
durch ein achſel / ſchuſſen vnd verwundten / vñ vns zů 
ruck / biß wir uns ſicher anlegtẽ / dañ fie uns von oben⸗ 
herab überherꝛſchſten. Alſo ſchicket ich fünff Chꝛiſtẽ 
die ſolten diſe Barbacoa / vmbhawen / vnnd ſich dar⸗ 
unther behelffen / dann fie / wie geſagt / auff vier pfeiz 
lern / vnnd ſonſt frey ſtehet / das ein mann wie lange 
er iſt ſich darunther kan auffrichten / dann wir dorff⸗ 
ten den Buhio oder das hauß mit ſampt den Indios 
nicht anzünden vmb des vnſern ſo wir darinnen het⸗ 
ten / zůuerſchonen. Als aber die Chꝛiſten ein groß ge⸗ 
ſchrey im Buhio oder im hauß hetten / vñ nichts auß⸗ 
richtetten / auch ainer den andern nur verhinderte / 
ward ich ettwas darab vnwillig / das ſie zů lang vmb 
giengen / vnd vns vor den Indios / in vnſern voꝛthail 
zůthůn ehe vnd ſie vns überfielen / verhinderten / lieff 
ich in den Buhio oder ins hauß vnter die Barbacoa / 
vnnd als der eine pfeiler vmbgehawen ward / begabe 
ſich die Baꝛbacoa zůhencken vñ die ſchwere des kones 
fo vff die hangende ſeitten fiel / truckte die Barbacoa 
gar vmb / mit dern die Indios her aber fielen / vñ als 
ich mich mit meiner Rodella oder tartſchẽ beſchützet / 
vnd ein Indio jm das ſchwerdt durch den leib zůſtoſ⸗ 
ſen anlieffe / gab er mir ein ſo ſtarckẽ ſtraich mit ainer 

Macana 


Macana / alſo haiſſen ihre hültzene ſchwerdter die ſie 
haben / das er mir bei zwaten zwerch fingern braidt / 
von der Rodella / ſo auß einem faſsboden gemacht / 


zerſpaltet vnd zerſchlůge / vnd als ich jhme noch einen 


ſtich gabe / vnd den fehl der Rodella in der eil nicht ge⸗ 
mercket / derhalben auch mich nicht genůg bedecket / 


traffe er mich mit einem ſtreyche vff den kopff / das ich 


vor jhme zů boden fiel / vnd hette mir auch des lebens 
abgeholffen / ſo mir andre nicht zůgeſprungen weren / 
vnd den Indio nicht gar hingericht hetten / lage alſo 
wol zwo ſtundẽ das ich vmb mich ſelber nichts wuſte / 
bliben auch die ſelbige nacht bei gůtter wachte / dann 
wir vns überfalls inn diſem flecken beſoꝛgeten. Diſe 
Indios in der Barbacoa / deren doch nur zwoͤlff wa⸗ 
ten / theten vns mehr ſchaden / vnd wundten mir mer 
volcks dann die andern alle. 


ak Wo 1 „ 7 4 | 
Diäie Nation Cyparicotes. 
i wie die Cbriſten durch diſe Nation zůraiſen fürhatten / vnd 
durch die gefangne weg weiſer oder laitter / in ein wildtnus vñ 
gehültz durch ab weg gefürt wordẽ / vermainende ſie alſo hung⸗ 
ers zuſterben / dar mit ſie / ihre gefengknus / vnd der erſchlagnen 
todt gerochen vnd bezalt würde. Auch wie die Chriſten / als ſie 
den betrůg vermerckt / zur ſtraff jre drei / den andern zur forcht 
vnd ſchrecken zerhacken lieſſen / dardurch die andern doch vnbe 
wegt auff ihrem für nemen ſtarck blibẽ / vnd ehe wolten mit ihn 
ſterben / dañ ihr gefangne ſein. Vnnd iñ was hungers nott die 
Chriſten khom̃en / das ſie beinahe alle durch hunger weren ver⸗ 
dorben / dar durch ſie ein gefangen Tigerthier / zum auffenthalt 
ihrs lebens geſſen haben / biß ſie nach langem vm̃gehn ein 
lecken erraicht / mit pꝛoulandt geſterckt / ond alſo 
flüürt zu komen ihr leben errettet haben. 


in 

In am morgens fruͤ / ein ſtunde 


| N. tags / erhůben wir vns foꝛt durch die Caque 


tios / doch nit diſer nation / ſonder durch jre feinde die 
Cyparicotes / am gebirge zůziehen / ließ alſo einen In⸗ 
dios lebendig / im Buhio oder hauß / da die eilffe todtẽ 
Indios lagen / ahn die ſeül der Barbacoa binden / da⸗ 
mit ſo die Caquetios dahin kemen / er jnen ſagen ſolte / 
das ich diſen Cacique oder herꝛen / auch die inwoner 


diſes Pueblos odder fleckens darumb geſtrafft hette / 


das ſie mir nicht glauben wolten halten / vnd ſich zů⸗ 
uerhauſen vnderſtuͤnden / vnd dashalben alle die mir 
dergleichen thůn / zůerwarten / vñ aber die mir glaub: 


eu halten / werden von mir / wie er geſehen habe / gůtt 


Tractament oder vnterhaltung vnd gůtte freündt⸗ 
ſchafft emphahen. Als wir aber ettliche Indios fo 


wir ta diſem flecken gefangen vnnd in ketten fuͤrten / 


via für wegweifer hetten / fůrten fie vns durch ein ge⸗ 
hültz biß wir den weg verloꝛen / vnd doch fortraißten / 
auch ihrem ahnzeigen nach / auff einen andern wege 
der Cypartcotes komen ſolten / dañ die Indios berich 
teten vns / diſer weg were verwachſen / dann diſe we⸗ 
nig / allein wañ ſie einander als feinde woͤllen überfal 
len / ſich diſes wegs gebrauchen / vñ ſonſt nit / welches 
aber nicht war was / dann diſer weg darauff wir für⸗ 


raißten / was allein der / den die TCaquetios gebrauch⸗ 


en / von dar ihꝛholtz zům gebew ihꝛer heüſer zůnemen / 
Dieweil wir aber diſen tag keinen andern wege / wek 
ches doch vns die wegweiſer getroͤſteten / funden / vñ 


vns alſo die nacht überfiel / thetten wir uns bei einem 


waͤſſerle nider / behulffen vns des wenigen Manda⸗ 
5 7 ments 


ments oder ſpeiß / ſo wir mit vns gefuͤrt hetten bdas 
doch gar mit vns auffgienge / dañ wir vns deſſelbigen 


tags Pueblos oder flecken zůerraichen verſahen / Ich 


ließ auch die Indios peinlich fragen / welche doch auff 
ihrer erſten ſage einhellig verharꝛetten / vnd als wir 
den andern tag auch keinen weg erreichten / vñ allein 
der Sonnen nach durch den walde / gegen auffgang 
zogen / vnd vns die hoffnung gantz empfiel / auch von 
den Indios betrogen ſein ſahen / vñ den gantzen tag 
on geſſen gereiſet waren / ja auch kein waſſer / dañ das 


wir morgens von dem ortte da wir gelegen / mit vns 


genom̃en hetten / fanden / Alſo kundten wir auß den 
wegfuͤrern nichts erfragẽ / weder guͤttlich noch pein⸗ 
lich / ließ der ſelbigen zwen zerhacken / den andern zůr 


forchte / aber das hulffe gantz nichts / vñ wolten lieber 


erſtochen werden / dann vnſere gefangne ſein / Sie 
hetten auch vns allein diſen wege gewiſen / vns zů ver 
fuͤren / damit wir hungers ſtürben / vnnd ſich alſo an 


je vns recheten / welches vns faſt nahe geweßt were. 


Da wir aber in diſer angſt weder hinderſich noch 
für ſich zů ziehen wůſten / dann wir alle von abgang 
der ſpeiß vnd des hungers gantz matloß / vnd ſunder⸗ 


lich des waſſers groſſen gebreche hetten / wir waren 


auch in einem gehültze / da wir keinen weg wůſten / 
auch den wider binderfich nicht zůtreffen / Sonder⸗ 
lich was uns auch die Roſs foꝛtzůbꝛingen můſam des 
durſts halben / Als aber ettliche ſo ich auff die hoͤchſte 
baͤum des waldes zůſteigen hette befohlen / ein wiſen 


vns vff einer ſeitten ligend / ein halb meil wegs ferꝛ ge 

ſehen anzaigten / zogen wir darzů / Vnd als wir nicht 
weit geraißt waren / gaben die hunde / ſo wir hetten / 
ettwañ fer: von vns auß ein zeichen / alſo das wir ver; 
mainten ettwañ an ein wildes ſchwein kom̃en weren / 
dann daſelbſt es deren vil hette / Schicket allſo leütt 
den hunden nach zuͤhengen / verhoffende ettwas zůer 


tagen / damit wir den hunger remedierten vnnd buͤß⸗ 


ten / auch hofften ettwañ waſſer zůerraichen / darmit 
wir an ainen Pueblo oder flecken zukhommen deſter 
baß erwarten moͤchten / Alls aber mein volck zů den 
hunden kame / funden ſie in einem geroͤhr ain ſtarcks 
Tigerthier / welcher art hernach geſagt wirt / voꝛ den 
hundenſtehn / vnd hette deren ſchon zwen von einan⸗ 
der geriſſen / Die Chriſten dorfftens aber nicht ahn⸗ 


greiffen / allain ein Münch ſo auch vnter ihnen was / 


lieff es ahn für andern / zuſtechen / Alls aber das Ti⸗ 
gerthter ihnen wolte anſpꝛingen / behieng es in einem 
Weſchuco / dern es vil inn den waͤlden hat / das iſt ein 
zehe gewechs wie die weiden / diſe für wach ſen die weg 
vnnd von ainem baum zum andern / wie fürgezogen 
ſtricke / welches diſes Münchs glück was / dann ſonſt 
were ihm feiner zůuil fraidigkait gelonet worden / al 
ſo wüſchten die andern Chriſtẽ feine mitge ſellen auch 
herzů / vnd ſtachen das thier / deren ainer aber traffe 
das mit ſeinem ſpieß eben inns maul / da biſs es ihme 
das ſpießeiſſen inn der mitte ab / als ob es blei geweßt 
were / Als ſie das aber erſtachen / geſchoſſen vnd wuͤßt 
gemetztget hetten / lůden ſie das auff ein pferdt / vnnd 
fuͤrten das mit vns / welicher der groͤſte Tiger ware / 
den ich in Indias geſehen habe / daran das Roſs ge⸗ 
N nůg 


nůg zů tragen hette vnnd was vor alter ſchier falb / 


Da wir aber die vorgeſagten wiſen erraicht / aber da⸗ 


ſelbſt auch keinen weg fanden / aber doch vns ahn ort⸗ 


ten vmbſehen kunten / da wir das lande bewonet ſein 
achtetten / vnd alſo fortzogen / khamen wir aber ahn 
ein kleins baͤchlin / ſo am ende des gebirgs durch ein ge 

hültz riñet / Daſelbſt thetten wir vns nider / dann dar⸗ 


an vnſer aller heyl vnnd wolfar lage / dann ſo wir diſe 


nacht das waſſer nicht erraicht hetten / wurden wir 
übel gehauſet haben / vnd zůſorgen das wir vil volcks 


durſt balben vnderwegen hetten muͤſſen laſſen / dann 


ettliche fi chon ſchwerlich ahnfiengen nachzůfolgen. 
m Als aber der durſt geleſt / vnd wir erſt den hunger 


ſcheinlicher empfunden / vnnd nichts hetten / aſſen ſie 


das Tigerthier / wiewol es ſonſt nit geſſen wirt / dañ 
es ein ſtinckend vnd freilich ein vnge ſundes fleiſch iſt / 
vnſere maͤgen hettẽ aber / glaub ich / bach ſcheitter zer⸗ 
zert / vñ ſonderlich die weil vns / als jedem / kaum zwey⸗ 
er nůß groß gebiret / Dañ wir ob fünffthalb hundert 


perſonen drosvolck hetten / das Tiger aber was vn⸗ 


gefahr: bei eines halbiaͤͤrigen kalbs groſſe. 


Nun amdritten tag zogen wir fort / da wir pobla⸗ 
tion oder bewohnet lande zůfinden vns meiſt verſa⸗ 
hen / khamen ettwann vmb die zwo vhrn nach mitta⸗ 
ge auff ein wege der vom gebirge herab auff die ebne 
gienge / Vnd wiewol wir von morgens ahn / biß vmb 
zwo vhrn / nach mittage / diſen wege zůerraichen ge⸗ 
raißt waren / ſo was es doch ja freilich nicht W 


meil vom ortte da wir die nacht gelegen / ſo übel kund⸗ 
te ich mit dem volcke von ſtatt khom̃en. er N 
Als ich aber diſem wege nachzůnolgen / vier zů ro ſs 
ſchicket / vñ ich ihnen gemachts mit dem Reſt des an⸗ 
dern volcks nachzoge / khamen ſie vnd ſagten wir / wie 
fie einen Pueblo erraicht / wüſten aber nicht was Na 
tion / vnd die iñwoner hetten fie erſehen / vnnd weren 
auffruͤrig / da was vns aber wenig angelegen / dann 
das mehrer übertraff das weniger / Als wir aber alſo 
ſchon erquickt / vnd den pueblo oder flecken erraichtẽ / 
vnd aber niemant darinnen funden / dann ſich die in 
woner ſchon verhauſet hetten / Doch der gantze fleckẽ 
voller gůttes Mandaments / prouiandt vnnd ſpeis 
was / welches ſie mit ihnen zůüflehen nicht zeit gehabt 
hetten / das vns dann mehr nott / dann der innwoner 
preſentia oder gegenwertigkeit was / thetten vns al⸗ 
dar nider / vnnd bliben biß an vierdten tag daſelbſt / 
vns vnſere nott ergetzende / das iſt der groͤſte hunger 
ſo wir erlitten haben / vnd ſo es noch ein nacht gewert 
hette / vnd ſunderlich fo wir das waſſerbaͤchlin vorge⸗ 
ſagt / nicht erraicht hetten / were zůſorgen geweßt / vn 
fer wenig Coro erraicht vnd wider dahin kom̃en / dañ 
vns hette / vnd ſonderlich denen zůfuß fort zůkomen / 
vnd biß wir das eſſen erraicht / krafft gemanglet / vnd 
wie wol wir / wie jr dann zůuor auch gehoͤrt / von Va⸗ 
riquecimeto auß / als wir die Nation Cuybas ahnrei 
ſeten / auch gebreche an prouiandt erlitten / ſo was es 
deme doch vngleich. In diſen tagẽ ſo wir alda lagen / 
ſchicket ich ettliche Chriſten / die wege des gebirgs zů⸗ 
uerhůten / vnd als ſie drei Indios [oder ation Cy⸗ 
| parico⸗ 


paricotes / hetten gefangen / vnnd für mich brachten/ 
mit denen wir aber nicht reden oder ſie vns verſtehen 
kundten / bildeten wir ihnen durch bedeütten / vñ wie 
wir mochten / für / das wir ihnen nicht laidts zůthůn 
komen weren / ließ ihnen auch gůtt Tractament vnd 
vntherhaltung thun / ſchicket auch dern einen mit ga⸗ 
ben oder ſchenckungen wider heim zů ſeinem Cacique 


oder herzen. Deſſelbtgen tags kame ein einiger Indio 


su vnns ins leger / er auch der Nation Cyparicotes 
was / aber die ſprach der Caquetios kundte / bracht 
mir ein ſchenckung von goldt / die mir fein Cacique oð 
herꝛ ſchicket / vmb die gefangnen ledig zůlaſſen / Als 
ich aber von drſem die gelegenheit des lands / vñ das 
wir nur fünff tagraiß ahn die Coſta oder geſtadt des 
Moͤrs hetten / vername / vnnd ich ihn zuͤſeinem Caci⸗ 
que oder herꝛen geſandt jme zůſagen / das er für mich 
kaͤme / vnnd zů ruͤwiger behauſung wider inn ſeinen 


Pueblo oder flecken ſich nider thette / Ließ auch diſem 


Indio durch die andern meine Indios / als ob es nicht 
auß meinem beuelch / oder mir wiſſend beſchee / vnter⸗ 
richten / die ordnung ſo wir hielten / mit denen die ſich 
vngehorſam / vnd wider vns ſetzten / vñ aber die gůt⸗ 
ten vnd fridlichen Tractament vnd vnterhaltung / 
wirdenen leiſteten / die ſich an vns ergeben. 
Alſo khame der Cacique oder herꝛ mit allen den ſei 
nen / auch mit ſchiff vnd geſchirꝛe / vnnd thette ſich in 
ſeinen flecken nider / mit denen wir fride beſtettigten / 
vnd alſo fridlichen die nechſt folgendẽ drei tag durch 
diſe Nation vnd vil Pueblos oder flecken der ſelbigen 


zogen / vnnd bet ihnen gůtt vntherſchleiff funden / biß 


auff den zwolfften tag des Mertzes das gebirge wid⸗ 

der verlieſſen / vnd die Nation Caquetios vff der eb⸗ 
ne wider erꝛeichten. Diſe Caquetios aber / dꝛumb das 
ſie der Coſta oder der geſtade des moͤhrs nahend wo⸗ 
nen / vnd von den raubſchiffen von Sancto Domini⸗ 
go / vnd andern Inſulanis / von den Chriſten / der ſel⸗ 
bigen etlich hinweg gefuͤrt / betrogen / vnd verkaufft 
worden / hetten alle ihre flecken ode gelaſſen / vnnd in 
das gebirge verloffen / vermaindten / wir weren auch 
mit raubſchiffen khom̃en / alſo das wir dern khainen / 
weder mit frid noch mit krieg mochten bekom̃en. 

Allſo ſchicket ich die Caquetios ſo ich mit mir auß Co⸗ 
ro gefuͤrt / ettliche / die ſollten die vmbſitzenden Indi⸗ 
os ſůchen / vnd ihnen anzaigen / das wir die Chriſten 
weren ſo in Coro / in des Cacique oder herꝛen Manu⸗ 
aury gehaiſſen / lande wonetten / Wir weren auch nit 


vmb raub / oder ihnen laids zuthůn darkom̃en / dann 


wir kündten wol rechnen / das ſte an diſer Coſta oder 
geſtade des Moͤhrs / von vns Chriſten zů Coro zeit; 
tung gehabt wurden haben. Die geſandten Indios 
aber funden die iñwoner balde / dañ ein mauſs weißt 
der andern meüße vnter ſchleiff wol / vnd bꝛachten der 
Indios vil mit ihnen / welche ab vnſerer zůkunfft freü 
de zuhaben ſich erzaigten / gaben vns auch allerlay 
ſchenckung / Klagten mir auch wie kurtzlich ain raub 
ſchiff bei ihnen an der Coſta oder geſtade des moͤrs ge 
weßt / vnd auß ainem Pueblo oder flecken / vil der Na 
tion Hytodes / ſo bei vier meiln von dar / vnnd in dem 
birge wonen / auch diſer Caquetios feinde ſeind / über 
fallen vnnd hinweg gefuͤrt / darumb ſie vns auch da⸗ 
hin fein khommen beſorgetten / vnd deren halben ihꝛe 
flecken verhauſet hetten. Dr 

| Alſo 


Alſo raiſete ich in ainem groſſen waſſerfluſs Jra⸗ 
acuy geheiſſen / der nchit kleiner alls der Rein iſt / mit 
gůtter belaittung vnd dienſtlaiſtung diſer Caqueti⸗ 
s / biß ahn das geſtade des Moͤrs / inn einen Pueblo 
oder flecken Naragua gehaiſſen / der iſt ahn der Coſta 
oder geſtade des Hoꝛdmoöꝛs / ob Coꝛo gegen auffgang 
achtzig meilen gelegen. 98 ee 
Auß diſem Pueblo oder fleckẽ / zogen wir die Coſta 
oder geſtade des Moͤrs gegen Coro werts / inn eynen 
Pueblo oder flecken Martinico geheiſſen / daſelbſt er⸗ 
reichten wir die erſtẽ Indios Caquetios / ſo zůuor vn⸗ 
ſer der Cchriſtẽ zů Coro freünd gemacht / durch einen 
hauptmañ Bartholome Carco genañt / ſo von Coro 
auß / die Indios ſo diſe Coſta oder geſtade des Moͤrs 
bewohnen / zů freund zůmachen / vor einem Jare ge⸗ 
ſandt wardt / Auß diſem flecken ſchicket ich einen Chꝛi 
ſten in einer Canoa / alſo heiſſen der Indios ſchiff / vff 
dem Moͤr mit zwoͤlff Indios gehn Coro zů dem Gu⸗ 
bernator den wir auß Sancto Dominigo [bon wi⸗ 
der khomen ſein ſchetzten / gab ihme eben diſe Relati⸗ 
on / zeittung vnd bericht diſer raiß vnnd vnſers auß⸗ 
richtens / welches alles von einem offnen Nottario 
Scribano publico / ſo auch in diſer raiß mit gezogen / 
annotirt / vnd was ſich von einem flecken inn andern 
begeben / verzeichnet hatt / Dañ ſolches alles zůthůn / 
vnd Kay: May:wvon allem vnd yedem / das in den In⸗ 
dios wirt außgericht / glaubwirdigen bericht zůgebẽ / 
iſt in allen Indianiſchen landen Ihrer Ray: May: 
beuelch vnd ordnung / das habe ich hiemit / doch auffs 
kürtzeſt nach dem buchſtaben a vnd doch 


> Zu 


darneben etwa mit vmb 
zů decleriern nit vmbgen künden / dañ auch ſolche Re⸗ 


lation inn Hiſpaniſcher ſprach / an ort geſchriben / da a 


die ſitten vnd vil tail der art vnd gebreüch der Indi⸗ 
aniſchen laͤnder wol bewußt iſt / vnd derhalben / wa in 


diſem tranßlado ſo kurtz / vnd gantz nach dem bůchſta 


ben daruon were geſchriben / odder der Hiſpaniſchen 


| ſprach nachgefolget / were es gantz vnuerſtent⸗ I 


lich / vnd bei denen / den ſolliche ding 
gantz frembde ſeind / zů vil ver⸗ 
tuncklet geweßt. N 


Wider ahnkunfft auß dem 
lande gehn Coro. 


N Es nuder Gubernator önſer an⸗ 


kunfft / vnd der vnſern vil wundt vñ kranck ſein 
vername / er foꝛdert er uns gen Coro wider zů reißen / 


dahin wir fünff vnnd ſechstzig meiln am geſtade des 


Mors zůͤreiſen hetten / alles durch die Nation Caque 


tios / welche zůuoꝛ vnd auß vorgeſagter vefach vnſere 
freunde waren / von denen wir gůtt tractament oder 


vnterhaltung / vnd was ſy gůttes hetten / empfiengẽ / 
Ich ſchicket alſo ettliche der ſchwechſten krancken inn 
zweien Canoen / das ſeind der Indios ſchiffe / vff dem 
Mor gehn Coꝛo / dꝛumb das fie deſter fürderlicher re⸗ 
medio oder hilffe ihrer kranckhait erraichten / vnd zo⸗ 
ge mit dem andern tail des volcks auff land gehn Co⸗ 

ro 


ſtenden etlicher dinger / men 


} 


ro / machet auch vnterwegen eine Nation Atycares 
genannt / ſo am gebirge wonen / vnnd mit zweien Ca⸗ 
quetiſchẽ Pueblos oder flecken Confederiert oder ver 
bunden waren / vnſere freünde / vnnd empfieng von 
ihnen ſchenckungen / khamen alſo auff den iy. tag des 
Mertzens / Im fünfftzehen hundert vnd im ain vnd 
dreiſſigſten jare meiner raiße / Gott hab lob / ein gůtt 
vnd glücklich ende erwartet / wider gehn Coro / da ich 


den Gubernator fande / welcher raiß wir / wie ihr ha⸗ 


bet gehoͤrt / die Nation Fydeharas / Ayamanes / vnd 
Faguas / ſibentzig meil wegs gebirge fürraißt / Von 
dar aber als wir die ebne erꝛaichten / durch die Caque 
tios / Cuybas / vñ Guaycaries / biß in den letſten Pue⸗ 

blo oder flecken / das lande einwertz / Itabana geheiſ⸗ 
ſen / ſchetzten wir reichlich fünfftzig meil ſtracks wegs / 
alles gegen dem Sudmoͤhꝛ vnnd mittag werts gele⸗ 
gen / Vnd am wider raiſen von Itabana / zogen wir 
den wege den wir khommen waren / biß gehn Vary⸗ 
quecimeto / den ich nicht rechne / Daſelbſt namen wir 
vnſern wege durch die Caquetios des thals Varari⸗ 
da / durch die ſelbigen vnd durch die Cyparicotes / biß 
an den Pueblo oder fleckẽ Taraxaragua / welcher am 
geſtad des Nordtmoͤrs ligt / ſeindfünff vnnd dreiſſig 
meil / Vnd von diſem Pueblo oder flecken biß gehn Co 
ro / ſeind fünff vnd ſchechtzig meil / So weit ſeind wir 
das land vff diſer reiſe durchzogen / dahin zwoͤlff meil 
von Coro auß / der Nation Fydeharas / biß wir den 
Pueblo oder flecken Martynico des Nordtmoͤrs / wi 
der erraichten / da khaine Chriſten nie hinkom̃en / al⸗ 
lein wir auff diſer raiß die erſten. 50 
A Wider 


N Moder ahnkunfft auf Coro 
inn Hiſpaniam. 


f ACoblibe ich inn Coro thails mei⸗ 
u Wner kranckheit halb dem fieber / ſo mich wider an 
| geſtoſſen hette / außzuwarten / biß auff den neündten 
| tag Decembris / Ba Jars / fůre ich gen Sancto 
| Dominigo / vmb Hiſpania / vnnd fort auß erfordern 
4 meiner herꝛen der Welſer / in Teütſch land zur aiſen / 
| khame auff den achtzehenden tage gemelts Monats 
€ Decembris / mit gůttem wind zu Sancto Dominigo 
8 glücklich ahn / daſelbs blib ich auff Sebaſtian Rentz⸗ 
en wartend / biß vff den vierdten tag Aprilis des zwei 
vnnd dreiſſigſten Jars / fůren wir im namen Gottes 
mit gůttem winde zů Sancto Dominigo ab / der vns 
aber nur den ſelbigen tag weret / vñ aber vom wider⸗ 
windt ſo vns die nachfolgendt nocht ergriffe / zů einer 
Inſel / Lamona geheiſſen / anzůfaren getrungẽ wur: 
den / daſelbſt wir biß an den andern tag / das was den 
ſibenten tag gemelts monats / bliben / aber auff den 
abent ſchifften wir fort / vns alſo ye mit gůttem / vnd 
yhe mit widerwindt / wie nicht weniger ſein khan / biß 
auff den neündten tag Aprilis / Erhuͤbe ſich abendts 
ſpat ein ſolliche groſſe vnd vngeſtimme fortuna oder 
wetter / welches biß auff den zwoͤlfften tag April / das 
| iſt / drei tage / weret / vnd vns nicht allain die ſegel ab⸗ 
zuwerffen / vnd vns alle Reparo / oder vns die wellen 
hin vnd wider werffen zulaſſen / warden getrungen / 
e Jaauch 


Ja auch von dem vnauff hoͤrenden auß ſchoͤpffen des 
waſſers / ſo vns die hohen wellen des Moͤhrs inn das 
ſchiff wurffen / welches waſſer ſich auch von dem vn⸗ 
geſtimmen regen mehret / vnd das volck des ſchiffs ſo 

muͤde vnd mattloß machete / als die in diſer noth auch 
khain fewr / darbei zůkochen / im ſchiffe halten dorfftẽ 
noch khundten / vnd ſich allain rocken brodts behelff⸗ 
en můͤſten / alſo / das fie auß matthloſe vnd froſt / den 
wir warlich alle groß vnd hart litten / dañ wir in drei 

vnd viertzig graden ſtunden / vnd das wetter Noꝛdt⸗ 
wind was / das iſt von Mitternacht / vnnd der kaͤlteſt 
winde vndter allen winden iſt / ſchier weder die noth⸗ | 
turfftige arbait zů errettung des ſchiffs thůn / noch | 
| 

| 


auch lenger erleiden khundten. 


Als aber uns die groſſe fortza oder ſtaͤrcke diſer Fors 
tuna oder wetters / am dritten tage verließ / vnnd der 
winde ett was ſtiller warde / alſo / das der arbait des 
waſſerſchoͤpffens nicht mehꝛ fo vil was / vnd auch das ö 
wuͤttende Moͤꝛ ſtiller wurde / auch das few: darbei zů 
kochen nun mehr kundt erhalten werden / darab vn⸗ 
ſerer vergangnen arbait ſolte vergeſſen werdẽ / aber 


doch der wider wind / welcher uns foꝛtzůfaren faſt ver 1 

hinderte / nicht nachlieſſe noch auff hoͤret / vnnd aber 3 
gleich wol doch von tag zů tage mehr abname / biß an 

den neündten tag / das was auff den ein vnd zweintz⸗ 5 


igſten tag des monats Aprilis vorgemeldt / bließe ein | 
gůtter glücklicher vnnd ons faſt wilkomer wind ahn / 
der vns vnſere raiſe fort zůbringen halffe vnnd ver⸗ | 
gonnet / als es dann Gott gefiel. en 


— 


Hie kan ich gleich wol nicht vnterlaſſen anzůzeigen / 
das auff den fünff vnd zweintzigſten tag Aprilis ob⸗ 
gemeldt / als wir faſt einen ſchoͤnen Sonnenſcheinen⸗ 
den tag / auch faſt ein ſtillruͤwig Moͤr hetten / ſahen 
wir ettwa zwen armbꝛuſt ſchuſs weit vor dem ſchiffe / 
ein ſtrudel des Moͤhrwaſſers auffgehen / aines nicht 
nidern hauß hoch / welches der natur des Moͤhrs zů⸗ 
wider iſt / vnnd von khainem Marynero oder ſchiffer 
dergleichen vor nye ge ſehen oder gehöͤꝛt. Als aber der 
Piloto / al ſo haißt der laitter des ſchiffs / ſolches erſa⸗ 
he / vnd alſo vnbedacht ein berg im Moͤr fein ſchetzet⸗ 
te / daran das waſſer alſo ſchluͤge / vnd die Segel mit 
groſſem geſchrey vnd genůg erſchrecken alles volcks / 
eilend befalch abzůwerffen / dañ fo es ein berg geweßt 
were / dar für es der Piloto oder laitter des ſchiffs hiel 
te / were vns die gefahrꝛ des todts neher dann die er⸗ 
rettung das lebens geweßt. Als aber die Maryneros 
oder Schiffer ſchon inn uͤbung vnd arbait waren die 
Segel abzůwerffen / dañ daran ſtunde vnſer wolfart 
vnd geneſen oder errettung / gienge difer ſtrudel / ſich 
ye mehr vnd mehr ahnzündet vnnd mehret / ſchnells 


lauffs vor vnſerm ſchiffe beſeitz über / darab wir nicht 


wenig freüde empfiengen / alls wir dan ab dem erſten 
geſicht laid vnd ſchrecken gehabt / dann ſo es wie vor⸗ 
geſagt / ein gebirge / odder ſo ſchon allain das / das es 


dann was / vns genahet vnd das ſchiff erraicht vnnd 


antroffen / ſo hette es das ſchiffe one mitel vntertruck 


et vnd vnſer hail hingenomen vnd abgeſchnitten. 


Das habe ich auch hiemit woͤllen ahnzaigen / dañ es 
nicht der wenigſten vnd wunderbarlichen dinger ey⸗ 
| „ 8 nes 


brinnenden waſſer zůgleichen. 


nes iſt / ſo mir auff aller diſer Indianiſchen raiße be⸗ 
gegnet / Dann es auch die Maryneros oder ſchiffleüt 
im ſchiffe / auch die Portugeſer / ſo wir in den Inſeln 
Acores fanden / vñ hernach auch in Sibillia anzeigt⸗ 


en / als ein vor nie geſehen nach gehoͤꝛet ding / ſich dar⸗ 


ab verwunderten / dann es / obs ſchon waſſer vnd im 
waſſer was / ſo was doch ſein artt vñ auff wellen / auch 
ſein geſchwinder lauff / einem angezündten vnd hoch 

Vnd als wir nun aber fortſchifften / vnd auff den 
ein vnd zweintzigſten tage des Mayen / vorgemeldts 
Jars / die Inſeln Acores / ſo vierthalb hundert meiln 
von Sibillia inn Hiſpania gelegen / dem khoͤnig von 
Portugal gehörend / vnther ſiben Inſeln / ſouil ſeind 
jr / eine Latercera geheiſſen / erꝛaichten / vnd das port 
namen vñ alda ahnfůren / vnd vns daſelbſt mit pro⸗ 
uiandt zů für ſehen / dañ wir über gewonliche zeit eins 


tails auß wider windt vñ fortuna oder vngewitter / 
thails auch auß Calma vnd abgang des windts vnd 


gar zůſtillem wetter / das ons nicht kundte fort werf⸗ 


fen / abgang vnd gebreche / an waſſer vnnd Manda⸗ 


ment oder ſpeiß ahnfiengen empfinden. Nnn aber 
funden wir in diſer Inſel groſſen hunger / allſo das 
auch die iñ woner derſelbigen ſich gen Portugal vil 
haben muͤſſen verhauſen vnnd hungers nott leiden / 
dann ſolches hungers ware vrſach / das den vor ver⸗ 
gangnẽ winter das getraid in Portugal / vñ daſelbſt 
Hungerige Jar geweßt / verfuͤrt / vnnd diſe Inſel zů 

gar entblößt worden / Alls wir aber vnns ſouil wir 


mochten / durch gůte freünde / ſo der Bm vnſers 


ſchiffs daſelbſt hette / vmb reyliche bezalung / vns ett 
was verſahen / darmit wir neben eingezogener ord⸗ 


nung / die mit der pꝛouiandt oder ſpeiß / můſte gehaltẽ 
werden / darmit wir in Difpanien vnd ahn die beger⸗ 
ten port zůkomen verſahen / dahin wir / wie vor ahn⸗ 
gezaigt / noch vierthalb hundert meilen hettẽ / welche 
bei zimlichem windt in zwoͤlff tagen geſchiffet werde. 


Als uns aber / wie wol wir mit gůttem winde auff⸗ 


fůren / das glück zůwider was / vnnd vmb gebrechen 


ahn windt den wir hetten / bei neün tagen in Calma 
vnnd gantz ohn allen windt im Moͤr zů ſchiffe lagen / 
vnd erſt auff den neündten tage Junij / das was am 
ſechs zehenden tag / nach dem wir in der Inſel Later⸗ 


cera außgefaren / das erſt lande von Portugal Cabo 


ſant Viceme geneñet / erkanten / vnnd die Coſta oder 
geſtade del Algarbe abfůren / vnſer raiß zů Continu⸗ 
ieren oder volſtrecken / daran vns aber der winde ver 
hindert / vnd alſo an ainem Port von Portugal / Fa⸗ 
ro gehaiſſen / ahnfůren / dann der gebreche vnnd ab⸗ 
gang der Prouiandt oder ſpeiß / lenger dilation oder 
zeit das ſchiff zuſpeiſen / nit erlitten mochte werden. 


Als aber wir in diſem poꝛt oder anfart an land ſpran 
gen / worden wir von den iñwonern des fleckens ſelb⸗ 


er bericht / wie ſechs raubſchiff der Moren / als Fufey 


vnd Galliotas geheiſſen / an diſer Coſta oder geſtade / 
ſich auff anſprengen vnd raub der fürfarenden ſchif⸗ 
fe enthielten / Hetten auch einen tag daruor ein land⸗ 
ſchifflin mit eyſen geladen / ahngefochten vnd es 

| . ort 


Portgejaget / Die gefahr: die wir hetten zůbeſthen / 
von diſen raubſchiffen / ſo wir von ihnen angewendet 
wurden / genůg bewegendt / vnd auch in ahnſehung / 
das vnſer ſchiff vaſt überladen was / vnnd derhalben 
nit fo gerüſt zůr gegen wehꝛ / alls die ſchiff der Moꝛen / 


welche allein fewerwerck / geſchütz / vnnd was zůr ver⸗ 


derbung der ſchiff dienet / vnd alſo ihre ſchiffe ring ge⸗ 
laden / fuͤren / Auch jnen ſchwerlich abruch oder wider 
ſtande von einem geladenen ſchiffe gethon kan wer⸗ 
den / dañ ſie auch vil / vnd zů ſolichem gebrauch kriegs 
volck haben / deſſen wir dann in vnſerm ſchiffe genůg 
gebreche / mit fuͤren. Alſo entſchoſſen wir vns / alles 
goldt vnnd perlein ſo in diſem ſchiffe von allerlay per⸗ 
ſonen was / vnnd auch Kaiſerlicher Mayeſtat gehoͤ⸗ 
rend / gefuͤrt / welches alles ob ſibentzig tauſent duca⸗ 
ten werdt was / an land zůwerffen / vnd darmit zogen 
vnſer neün perſonen / darunter Sebaſtian Rentz võ 
Vlm vnd ich waren / von diſem flecken Faro / biß inn 
ein ſtaͤttlin Ayamont / ſiben meil wegs / vff einem waſ 
ſerfluſs / fůren wir inn einem klainen ſchifflin dahin / 
aldar namen wir roſs / vnd ritten auff dem lande gen 
Sybillia / dahin iſt von Ayamont / fünff vnd zwain⸗ 
tzig meil / vnnd ſchickten das ſchiffe ſein ſtracken wege 
gehn Calitz / vnd fort gehn Sybillia auff dem 
Moͤr / daſelbſt es von den Moren on 
angefochten wol ankhame. 
Be | Q ij 

« 1 W b 1 e a 
Wdderkhunfft auf Giſpania 
m * gehn Augſpurg. 


& As iſt das ende meiner raiß / bon 
Syibllia in India / vñ wider von dar gehn Sy; 
billta / dahin wir auff den ſechtzehendẽ tag Junij / im 
tauſent fünff hundert vnd zwai vnd dreiſſigſten jar / 
wol ahnkamẽ / von dar reyſeten wir baide Sebaſtian 
Rentz vnnd ich ahn Hiſpaniſchen der Kaiſerin hoff / 
der zeit zů Medyna del Campo / ein Statt in Caſtyl⸗ 
lia gelegen / alſo gehaiſſen / dahin von Sibillia auß 
23. meil ſein / Von dannen reißten wir für vnnd durch 
Vaſtuniram / das iſt / Gaſconien vnd Franckreich / 
für Tholoſa / vnnd Lyon / dahin von Medyna vaſt 
zweihundert vnnd dreitzehen meil iſt / vnd von Lyon 
gehn Augſpurg / bei neüntzig meil / da wir auff 
den letſten tag Auguſto voꝛgemelts Jars / 
Gott dem herren ſei lobe / glücklich 
vnnd wol ankhamen. 


Ende diſer Indianiſchen Hiſtorien. 


Getruckt zů Dagenaw bei 
Sigmund Bund ꝛc. 

